
KKMIKEN OM LEJEEKONGEENE. 



De årbogsoptegnelser, som på ærkebisp Eskils tid ind- 
rettedes i Lund, blev efter hans tid betydelig udvidede, dels 
med verdenshistoriske tilføjelser, dels med uddrag af Adam 
af Bremens skrift »de hamburgske ærkebispers historie« 
(affattet 1072 og følgende år), som på grund af sin rigdom 
på nordiske efterretninger var vel kendt i Danmark. Ved 
disse tilføjelser, der iøvrigt uden omsigt eller kritik plukkedes 
ad af Adams tekst og anbragtes ved de forskellige årstal, 
opnåedes en større udførlighed i årbogsoptegnelserne for 
9. — 11. århundredes vedkommende; men i de fleste hånd- 
skrifter af årbøgerne er tillige indføjet en kort sagnkrønike 
om danske oldtidskonger (særlig Lejrekonger), der er af be- 
tydelig værdi. Den findes i de tre endnu bevarede hånd- 
skrifter 1 , men ikke i det til grund for Ludewigs udgave 2 
liggende håndskrift af Lundeårbøgerne. Denne lille sagn- 
krønike, der er indskudt mellem årene 762 og 768, har 



*) Håndskrifter af Lundeårbøgerne: A fra 13. årh. findes i Kiel, 
udg. af Waitz, Nordalbingische Studien V 7 ; B fragment fra 
14. årh., findes i Universitetsbiblioteket i København, Arna- 
magnæanske håndskriftsaml. nr. 843, 4°; G fra 15. årh. 
(»annales Esromenses«) findes sammesteds (Arnamagn. saml. 
nr. 841, 4°), udgivet af Langebek i Scriptores rerum Dani- 
carum I 212, hvor tillige varianter fra B findes trykte. — 
Om B-håndskriftets særlige stilling på enkelte punkter jfr. 
min afhandling »Sagnkrøniken i Lundeårbøgerne c i Hist. 
Tidsskr. 7. B. II 222. 

*) Reliquiæ manus criptorum IX 1. 

intet tilfælles med de omgivende årbogsefterretninger; den 
danner et selvstændigt hele og kan ikke tilskrives samme 
forfatter som disse, ja, kan overhovedet ikke antages oprin- 
delig at være affattet i Skåne, da den indeholder forskellige 
stedfæstelser, der alle henpeger på Roskilde som dens for- 
fatters hjemsted, ligesom sprogformen i navnene ikke er 
skånsk 1 . — Blandt stedfæstelserne kan nævnes, at krøniken 
indeholder et udførlig fortalt sagn om Roskilde bys grund- 
læggelse, og at dens forfatter ved god besked om kongehøjene 
ved Lejre, ligesom han fortæller et fuldstændig lokalt sagn 
fra Hornsherred. — Desuden staar krøniken i et ejendom- 
meligt forhold til den i Roskilde o. 1140 affattede Danmarks- 
krønike (»Den ældste Danmarkskrønike«, oversat af Jørgen 
Olrik), idet den i stilistisk henseende er påvirket af den, 
og endog optager en hel lang periode ordret efter den 2 . 
Når man til de her fremdragne omstændigheder føjer det 
besynderlige i, at sagnkrøniken brat slutter med de yngste 
oldsagn uden at medtage nogetsomhelst af den kristne tids- 
alder, som alle andre middelalderlige krøniker gør, kan man 
med stor sandsynlighed slutte, at sagnkrøniken oprindelig er 
skrevet som indledning til Roskildekrøniken, idet dens for- 
fatter har villet afhjælpe savnet af en Danmarkskrønike, der 
også medtog oldtidskongerne, og derfor har forsynet den 
allerede forhåndenværende Danmarkskrønike med en indled- 
ning, bestående af oldsagn 3 . 

Hermed er nu tillige sagnkrønikens affattelsestid nogen- 
lunde bestemt; det var i Valdemarstiden, under Absalons 
påvirkning, at tanken om en fuldstændig Danmarkskrønike 
opstod, der medtog de stolte minder fra Oldtiden, og ikke 
som de tidligere skrifter nøjedes med de kristne konger. 
På den anden side peger forskellige omstændigheder på, at 



') Jfr. Axel Olrik, Forsøg på en tvedeling af kilderne til Sakses 
oldhistorie I 98; min afhdl. i Hist. Tidsskr. 7. række II 222. 

*) Det er karakteristiken af kong Snjo i sagnkrøniken, der er 
en ordret gengivelse af Roskildekrønikens karakteristik af 
Erik Emuiie (og Erik Egode). 

8 ) Jfr. min ovenfor anførte afhandling i Hist. Tidsskr. 

krønikens affattelsestid ikke bør sættes for sent i Valdemars- 
tiden, således den kejtede løsning af den opgave: at tilveje- 
bringe en sammenhængende Danmarkskrønike, ved at for- 
syne et allerede forhåndenværende skrift med en i en helt 
anden ånd skrevet indledning; endvidere krønikens store 
formelle mangler, og endelig også den omstændighed, at 
den nationalfølelse, som giver sig udslag især i krønikens 
indledningssagn, er stærkt vendt mod Tyskerne og den tyske 
kejser; ti spørgsmålet om den tyske kejsers overhøjhed over 
Danmark var just i den ældre Valdemarsti d brændende. 
Krøniken må da antages forfattet før Sven Aggesøns og 
Sakses større Danmarkshistorier, og sandsynligvis efter Ab- 
salons tilskyndelse. 

Krøniken har da også i formel henseende præget af at 
være Valdemarstidens begynderarbejde i historieskrivning. 
Den er skrevet paa et meget slet Latin, der står i en 
besynderlig modsætning til Sven Aggesøns og Sakses polerede 
stil; den røber en fuldstændig naivitet på den almindelige 
histories område, så at den endog begynder med at fortælle, 
at kejseren (!) på Davids tid (!) angreb Danmark, og i det 
hele fortæller den sagnene ganske naivt og ligefrem; at 
oldsagnene opfattes som fuld historisk sandhed, kan ikke 
undre os, da hverken Sven Aggesøn eller Sakse har for- 
mået at frigøre sig fra denne opfattelse ; om noget skønsomt 
udvalg som hos Sven Aggesøn er der næppe tale. Den er 
derfor også sammensat af højst uensartede dele ; indlednings- 
sagnet om Danmarks tilblivelse er ret bredt fortalt og har 
på de fleste punkter folkesagnets præg; den til Roskilde- 
egnen stedfæstede sagngruppe om Ro — Helge — Rolf, der 
følger efter indledningssagnet, er mere tørt og kortfattet gen* 
givet og bærer væsentlig præg af at være en samling sted- 
sagn. Ind i denne sagngruppe er så (noget umotiveret) 
skudt et med folkesagnets hele livfuldhed og bredde fortalt 
sagn om kong Snjo, der indeholder flere æventyrmotiver; 
den efter Ro — Helge — Rolfgruppen følgende gruppe af 
konger Fridlev — Frode — Ingjald — Olav omtales atter 
meget kort, idet der ikke nævnes meget mere end de tørre 

navne; lidt fyldigere, men dog kortfattet, omtales den berøm- 
teste konge fra sagntidens slutning, Harald Hildetand. — 
At sagnene er danske og for en væsentlig del indsamlede i 
Roskildeegnen, kan der ingen tvivl være om; sagnkrønikens 
kongerække stemmer på væsentlige punkter med Sven 
Aggesøns og Sakses danske kongerækker, men afviger fra 
de islandske kilders kongerække (Frode — Fridlevgruppen 
står efter Ro — Helge — Rolfgruppen). 

Skønt de af krøniken udførligst fortalte oldsagn ikke, 
som hos Sven Aggesøn, er valgte med særligt henblik på 
de Danskes nationale kamp mod Tyskerne, går der dog en 
fædrelandsk og tyskfjendtlig ånd igennem den, navnlig da i 
indledningsfortællingen om Danmarks tilblivelse. Krønikens 
fædrelandske sindelag viser sig også i, at den opfatter det 
som en selvfølge, at Lejrekongerne var enekonger i Danmark 
lige fra Dans tid; andre konger end Lejrekonger omtales 
ikke, end ikke underkonger 1 . Den iver for Danmarks enhed 
og uafhængighed, der ses af indledningssagnet, giver sig dog 
ikke, som hos Sakse, udslag i vidtløftige fremstillinger af 
de Danskes store erobringer i Oldtiden 2 , og også dette træk 
peger paa den tidlige Valdemarstid som sagnkrønikens af- 
fattelsestid. Ejendommelig for Valdemarstiden og ikke mindst 
for Absalon personlig er endelig den aristokratiske tænke- 
måde, der giver sig udslag i sagnet om, at stofmændene 
giver Danmark dets navn. 

Hvad sagnkrønikens senere skæbne angår, er det næppe 
muligt at oplyse noget om, når og hvordan den kom til 
Lund og blev indflettet i Lundeårbøgerne. Sakse har 
utvivlsomt kendt krøniken, men udelader, sikkert med flid, 
just de to oldsagn, som fortælles udførligst i krøniken: 
sagnene om kong Dan og kong Snjo; de vendinger, som 



*) Hj arvard, Rolfs banemand, er ikke underkonge i Skåne, men 

»comes« (greve, høvding). 
*) Kun Harald Hildetands erobringer nævnes. 

Sakse bruger, tyder afgjort herpå 1 . Desuden har Rydår- 
bøgerne, skrevne i slutningen af 13. årh. i Ryd kloster i 
Angel (i Sønderjylland), der i det hele benytter både Lunde- 
årbøgerne og Sakse, brugt sagnkrøniken meget, og fortæller 
navnlig sagnet om Danmarks tilblivelse i nøje overensstem- 
melse med vor krønike. Endelig er sagnkrøniken benyttet 
i »Gesta Danorum på danske«, en i skånsk sprogform i 
13. årh.s slutning affattet kongerække og årbog, der har 
benyttet Lundeårbøgerne og Sakse. 

For nærværende oversættelse er Waitz'es udgave lagt 
til grund, dog med nedenstående tekstrettelser, af hvilke 
flere skyldes professor Gertz; de fleste er tagne fra de 
andre håndskrifter (dette antydes ved B C i klammer efter 
rettelsen). Ved oversættelsen er der også taget et vist hensyn 
til den gamle danske tekst i »Gesta Danorum på danske«. 



Tekstrettelser 

til Waitz'es tekst i Nordalbingische Studien V. 



S. 21 1. 4 invidente, læs invadente (B C). 

- » - 7 Læs: quia nullo <suo> regebantur imperio. 

- » - 16 Læs: in Wytheslef tantum, Sialandiæ civitatem. 

- > - 24 aliter suo, læs aliter nec suo (BC). 

- » - 26 invidentibus sibi, læs invadentibus sibi(BC). 

- 22 - 4 repletur in, læs repletus (BC). 

- » - 6 movebantur, læs movebant. 

- » - 24 quem, læs quam (B C). 

- > - 29 naute udgår (B C). 
3 f. n. Læs med følgende tegnsætning: 

. . . removere jussit, ad portum, ubi tenditur 
Ysæfiorth, conferre, circa fontem .... 



» - 



') Jfr. Axel Olrik, Kilderne til Sakses oldhist. II. 139. Sagnene 
har antagelig forekommet Sakse for naive, og Dan-sagnet 
har han tilmed fundet umuligt i kronologisk henseende. 

S. 23 1. 3 vocatur, læs vocabitur. 

- 7 et udgår foran obiit (B C). 

- 11 itaque Haldanus, læs itaque terras H. (B C). 

- 22 commovit, læs commoravit. • 

- 23 quesituros mittit, læs qu. puellam m. (B C). 

- 24 ut udgår (komma foran quod). 

- 25 predicte, læs predicto (BG). 

- 27 filiam, læs filia (B C). 

- » qui, læs que (B C). 

- 24 - 8 ageretur, læs agerentur (B C). 

- 9 postquam, læs post gu em. 

- 13 funda, læs fund o. 

- 24 plus, læs prius (B C). 

- 25 - 9 possit, læs posset (BC). 

- 14 ipsi memores, læs nominis (B C). 

- 17 fluminis, læs fulminis. 

- 18 habentibus, læs aventibus. 

- 20 Læs: compatique proceres pessumdavit. 

- 31 Efter tribus tilføjes veridicis (B C). 

- 1 f. n. esset, læs exisset. 

- 26 - 14 Læs: edificavit nomine Sculdæ, unde Scul 
dælef nomen sumpsit. 

- > - 20 Efter regni tilføjes heres (BC). 

- 27 - 3 Læs: et in eundem . . . (BC). 



1 begyndelsen, da kejseren drog mod Danmark på 
Davids tid 1 , kaldtes disse landsdele: Jylland, Fyn, 
Sælland, Møn, Falster, Låland, Skåne, ikke Danmark 
(på Latin: Dania eller Dacia), som vi senere skal 
påvise, fordi de ikke havde nogen egen høvding, men 
lød under Sveriges konge. Der var nemlig i Upsala by 
i Sverige en konge ved navn Ypper, der havde tre 
sønner; den første hed Nori, den anden Østen, den 
tredje Dan. Denne sendte hans fader til de landsdele, 
som nu hedder Danmark, for at han skulde herske over 
fire øer, nemlig Sælland, Møn, Falster, Låland, der alle 
med ét navn kaldtes Videslev. Ypper opnåede nemlig 
af indbyggerne der på stedet, at de gav hans søn Dan 
denne egn, nemlig Videslev, til kongesæde. Derefter 
herskede Dan over Videslev alene og opførte på Sæl- 
land byen Ledre, som han berigede med store skatte. 
Kong Dan var nu sædekonge, det vil sige småkonge, i 
tre år 2 . 



*) Det er krønikens forfatter magtpåliggende at give læseren en 
meget høj forestilling om Danmarks riges alder, og derfor 
har han givet ordene »i begyndelsen« den nærmere tilføjelse 
»på Davids tid«, der skal betegne rigets høje ælde. — Om 
kejserens angreb på Danmark se længere fremme. 

•) Ved dette ejendommelige sagn, der gør Dan til Ledres (o: 
Lejres) grundlægger, gøres Sælland med omliggende øer til 

Men nu vil vi gerne have at vide, hvoraf Danmark 
har fået sit navn. Og her vidner da overleveringen fra 
fortiden for os, at de før nævnte landsdele, nemlig 
Jylland, Fyn, Skåne og Videslev, som nu hedder Dan- 
mark, aldrig har været underlagte nogen, alene med 
undtagelse af Ludvig, der i fred og god forståelse fik 
Danerne til at modtage kristendommen, efter at have 
fået kong Harald døbt ved Mainz. Ellers var de aldrig 
nogensinde blevne undertvungne af nogen, enten af 
hans forgængere eller af hans efterfølgere; men de stod 
imod alle, der angreb dem, hvem det end var, og be- 
tragtedes derfor i begyndelsen af alle med had 1 . 



Danmarks hovedland, hvor kongeslægten har sit sæde. De 
øer, som her sammenfattes under navnet Videslev, dannede 
i den historiske tid det midterste af rigets tre »lande« med 
fælles landsting ved Ringsted. løvrigt er sagnet højst 
mærkeligt ved sin fortælling om Danmarks afhængighed af 
kong Ypper (o: den øverste) i Upsala, Sveriges ældgamle 
kongesæde; det klinger som et dunkelt minde om Nordens 
oprindelige folkeénhed. I navnene på Yppers sønner ligger 
det, at sagnet har opfattet dem som personifikationer af 
Nordens tre lande under Upsalakongens overhøjhed. Benæv- 
nelsen sædekonge er ellers ukendt; derimod kendes ordet 
stolkonge fra de islandske kilder; men dette ord, der bl. a. 
bruges om den byzantinske kejser, synes netop at betegne en 
stor og mægtig konge. — Sagnet om Upsalakongens over- 
højhed findes kun i vor krønike, hvorimod Sakse vel begynder 
Danmarks historie med Dan, kongeslægtens stamfader, men 
intet nævner om Sveriges overhøjhed; derimod stiller han 
ved Dans side broderen Angul, en personifikation af England. 
*) Denne iver for at hævde Danmarks uafhængighed af den 
tyske kejser er ejendommelig for den ældre Valdem årstid. 
Det virkelige forhold var som bekendt det, at den tyske 
kejser under borgerkrigene havde bevæget Sven Grade til at 
hylde ham som lensherre, og Valdemar I havde ikke brudt 
dette (rent nominelle) afhængighedsforhold til Tyskland; det 
var først Knud Valdemarsøn, som på Absalons tilskyndelse 
nægtede den tyske kejser hylding. Selv om denne nominelle 
afhængighed var uden virkelig betydning, er krønikens ord 
om Danmarks bestandige uafhængighed da ikke fuldt historisk 

Jylland var derfor, som det land, der lå mest udsat, 
dækket af et bolværk af træpæle, der, hvor nu Dane- 
virke ligger, og omgærdet mod Augustus 1 , den første 
kejsers, angreb, og her holdt den nævnte Augustus i 
begyndelsen flere slag med dem efter at have samlet 
en stor hærstyrke 1 . 

Jyderne stod dem imod og sendte bud til Videslevs 
høvding Dan, om han vilde komme dem til hjælp. 
Ved dette bud fyldtes Dan af stor glæde, samlede sine 



rigtige. At krøniken selv gør en undtagelse med kejser 
Ludvig den fromme, der fik den danske konge Harald døbt 
ved Mainz 826, indeholder også kun en halv historisk sand- 
hed; ti Harald vandt næppe nogensinde sin magt i Danmark 
fuldt ud tilbage efter sin underkastelse under kejseren (826). 
I et sådant folkesagn, som krønikens forfatter her genfortæller, 
hører selvfølgelig en skikkelse som kejser Augustus, der må 
have været folkesagnet fuldstændig ukendt, ikke hjemme; 
sagnet på folkemunde må, ligesom adskillige tilsvarende 
sagn hos Sakse, have talt om »Sakserkongen« som Danmarks 
fjende. Når da krønikens forfatter erstatter denne med kejser 
Augustus, skyldes dette en art litterær naivitet, idet han har 
en vis tilbøjelighed til at betone rigets ælde ved at henføre 
dets oprindelse til en formentlig meget gammel tid (den 
første romerske kejsers). At Augustus' tid er henved 1000 år 
senere end Davids tid, som krøniken begyndte med, har ikke 
anfægtet forfatteren, der ved begge udtryk blot vil føre Dan- 
marks histories begyndelse meget langt tilbage i tiden. 
Desuden overfører forfatteren ganske naivt sin samtids fore- 
stillinger på sagnet, idet han åbenbart opfatter A. som tysk- 
romersk kejser. — Sagnet om trævirket på Danevirkes plads 
indeholder muligvis en dunkel erindring om det lidt sydligere 
virke, som lå her, inden Thyras vold opførtes, og som med 
stor sandsynlighed tilskrives Gudfred (begyndelsen af 9. årh.) ; 
det er selvfølgelig heller ikke udelukket, at der endog tidligere 
fandtes grænsebefæstninger i disse egne. Hverken Gudfreds 
eller Thyras befæstninger var dog af træ, men bestod af 
jordvolde (afstivede med tømmer og stenlag); hvorvidt der 
hertil yderligere har været tilføjet en palissaderække el. lign. 
på voldens top, må stå hen ; så meget er utvivlsomt, at træ- 
materiale langt ned i Middelalderen har fundet udstrakt 
anvendelse til befæstningsanlæg. 

krigerskarer, og drog uden ophold i kamp. Da Dan nu 
var kommet over til bolværket, rykkede Jyderne ud 
mod kejseren og begyndte for alvor en kamp med ham, 
hvori de dræbte såre mange af hans mænd med sværdets 
od 1 . Stolt af sin sejr drev han de øvrige på flugten, 
så mange som han ikke vilde hugge ned. Da nu Jy- 
derne så, at Dan var en kraftig mand, kæk og tapper, 
førte de ham hen til den sten, som kaldtes Daneryg, 
satte ham op på stenen og gav ham kongenavn 2 . 
Jyderne fulgte ham derpå og underlagde ham Fyn og 
Skåne med de andre tilliggende øer. Kong Dan så nu, 
at det land, han herskede over, var godt 3 , nemlig 
Jylland, Fyn, Videslev og Skåne ; han sammenkaldte da 
sine stormænd og ombudsmænd og sagde: >Vel huer 
mig mit land; hvilket navn skal vi give det?« Landets 
høvdinge svarede og sagde: »Konge, du leve evigt. 
Du er kong Dan, dit rige skal hedde Danmark (på 
Latin: Dania eller Dacia), og dets navn skal aldrig i 
evighed forgå 4 . 



l ) Jfr. Lukas 21, v. 24. 

•) Hyldingsstenen Daneryg (senere misforstået som »Danerlyng«) 
fandtes ved Viborg; ordet ryg(e) betegner på gammel Dansk 
en stor sten. Ved fortællingen om, hvorledes Dan, skønt 
høvding over Videslev, dog fik kongenavn af Jyder på Viborg 
ting, synes krønikens forfatter at anerkende delte som hoved- 
sted for kongevalg eller i al fald kongehylding — en op- 
fattelse, som også var almindelig i den senere Middel- 
alder. — Sakse udelader hele denne fortælling, men hentyder 
dog sikkert til sagnet med de ord, at Dan (og Angul) »opnåede 
høvdingemagten ved indbyggernes stemme for deres udmær- 
kede manddomsgerningers skyld«. 

8 ) Jfr. 1. Mosebog 1. kap. 31. v. 

4 ) Det er højst ejendommeligt for Valdemar stiden, at sagnet 
lader rigets stormænd giver landet navn, og at disse stor- 
mænd, der således hæver sig over den menige almue, tillige 
opfattes som stående i et bestemt afhængighedsforhold til 
kongen, idet de sammenstilles med kongens ombudsmænd 
(fogeder), der landet over varetog kongens interesser ved ind- 

Dan var konge i Danmark i tre år; først i det tredje 
år kendte han sin hustru Dania 1 og avlede med hende 
en søn ved navn Ro 2 . Efter sin faders død besad 
denne kongedømmet med arveret; sin fader Dan høj- 
lagde han ved Ledre på Sælland, hvor hans fader før 
ham havde grundlagt et kongesæde, som Ro nu selv 
efter faderen opfyldte med mangfoldige rigdomme. På 
den tid var der en stor by midt på Sælland, hvor der 
nu kun er et øde bjærg, ved navn Høgebjærg, men 
dengang lå dér en by, som kaldtes Høgekøbing 8 ; da 
kong Ro nu så, at købmændene gav meget ud til vogn- 
leje fra skibene og derop til ad landevejen, bød han 
at flytte købstaden bort fra dette sted ned til havne- 
pladsen dér, hvor Isefjorden udstrækker sig, og her lod 
han huse lægge omkring en dejlig kilde. Der byggede 
Ro en anselig by, som han gav et tvedelt navn, efter 
sig selv og efter kilden, idet han tog den ene del af 



drivning af bøder o. 1., samt bestyrede de kongelige gårde. 
Således spirer opfattelsen af stormændene som en rigsstand 
(i kongens tjeneste). 

*) Den danske navneform har vel snarere været Dana. 

*) Mellem Dan og Ro springes nogle konger over, der findes i 
Sakses danske kongerække og tildels hos Sven Aggesøn; 
blandt disse savner man særlig Skjold, »Skjoldungernes« 
stamfader. For at bevare sammenhængen i kongerækken gør 
krøniken dog Ro til søn af Dan, og det er ejendommeligt 
for forfatterens synspunkt, at han straks i begyndelsen be- 
toner kongedømmets arvelighed, som just i Valdemarstiden 
trængte sig i forgrunden efter borgerkrigenes forvirring. 

8 ) Høgebjærg synes efter A. D. Jørgensens undersøgelser (Nord. 
kirkes grundl. s. 244) at måtte søges i Valsølille sogn, Ring- 
sted herred (»Højbjærg«). Høgekøbing nævnes endnu i »kong 
Valdemars jordebog« fra 13. årh.s første halvdel. løvrigt er 
traditionen om den gamle købstads beliggenhed inde i landet 
og grundlæggelsen af den nyere købstad nede ved vandet 
for handelens skyld sikkert ikke uden historisk grundlag; vi 
træffer her modsætningen mellem de gamle »akselkøbinger« 
inde i landet og de nyere » strandkøbinger <. 

navnet fra kilden, den anden fra sig selv og kaldte byen 
på dansk Roskilde, og med dette navn skal den kaldes 
i al evighed 1 . 

Kong Ro levede så fredeligt, at ingen drog i kamp 
mod ham, så lidt som han selv nogensinde drog ud i 
leding. Han havde også en frugtbar hustru, med hvem 
han avlede to sønner; den første hed Helge, den anden 
Haldan 2 . Og da drengene begyndte at vokse til og 
blive store og stærke, døde deres fader Ro og jordedes 
i en høj ved Ledre; efter hans død tog sønnerne hver 
sin del af riget, idet de delte det i to dele, således at 
den ene var herre over landet, den anden over søen 8 . 

Haldan førte altså styret til lands og avlede en søn 
ved navn Sivard, med tilnavnet »hvide«, der højlagde 
sin fader Haldan ved Ledre efter dennes død 4 . Helge 
var derimod søkonge 5 og samlede mange ildgernings- 
mænd om sig; i søkamp vandt han lykkelig forskellige 
lande, af hvilke han skal have besøgt nogle i fred, men 
andre med sin vikingeflåde 6 . Engang hændte det nu, 



*) Navnet Roskilde er utvivlsomt dannet af navnet Ro; senere 
misforstodes det som »rosen-kilde«. 

*) Hos Sakse og Islænderne er det (omvendt) Haldan, der er 
fader til Ro og Helge, så at disse to brødre repræsenterer 
modsætningen mellem den rolige fredsæle konge, der altid 
sidder hjemme, og den urolige vikingekonge, der altid færdes 
på søen. 

8 ) Denne modsætning mellem Helge og hans broder findes, 
som lige ovenfor bemærket, også hos Sakse og Islænderne; 
men det er ejendommeligt for de danske kilder at betragte 
denne fordeling af rollerne som en ligefrem deling af riget; 
ved søkonger forstod man ellers i almindelighed større 
vikingehøvdinger, der intet land besad ; her synes det snarest 
at være meningen, at det var Helges opgave altid at ligge 
på søen i kamp med Danmarks fjender. 

4 ) Om denne Sivard hvide findes intet i andre kilder. 

5 ) Se anmærkn. ovenfor. 

6 ) Om Helges erobrings- og søtog, som der her kun hentydes til, 
findes flere udførlige sagnfortællinger hos Sakse. 

at Helge, der trængte til at komme i havn, kom til en havn 
ved Låland ; træt af at ro udhvilede han her tre nætter 
i broderens rige tilligemed sine krigerskarer, lod telte 
opslå på land, og dvælede der i fred. Grebet af kødeligt 
begær udsendte han nogle krigere for at hente ham en pige, 
der passede for kongen; disse bragte ham en datter af 
en høvding Rolf Karl, ved navn Thora; og faderen 
fulgte med. Hun undfangede ved ham og fødte senere 
en datter, gom hun kaldte Yrsa. Kong Helge drog så 
videre derfra og gav sig til at hærge på forskellige lande. 
Så hændte det en gang senere, efter at mange år var 
henrundne, at den samme Helge kastedes ind i den 
førnævnte havn, og uden at mindes sin tidligere gerning, 
bød, at en pige skulde skaffes til veje til ham, og det 
blev så netop hans egen datter, som han fik overgivet 
af Thora Rolfsdatter og tog med V*old. Hun undfangede 
ved sin fader og fødte en søn, som hun gav hans 
bedstefaders navn Rolf. Imidlertid døde Thora, på én 
gang Helges viv og svigermoder, og jordedes på den ø, 
som hedder Thorø, og senere blev også hendes gamle 
fader Rolf begravet der. Også hans svigersøn Helge 
søkonge blev højlagt der 1 . Men hans og Yrsas søn 
Rolf voksede til og blev stærk og tapper. Og hans 
moder Ursula 2 lagde sit enkeslør og blev givet til 
Sveriges konge Adisle, som med hende avlede en datter 
ved navn Skuld, der således var en søster til Rolf 
Krake på mødrene side 3 . 



*) Thorø er Turø ved Fyns Sydkyst og nævnes også hos Sakse 
i denne sammenhæng. 

2 ) Kaldes ellers i krøniken Yrsa; Ursula er latiniseret form 
(ursa — en hunbjørn). 

8 ) Ifølge de islandske kilder er Skuld datter af kong Helge og 
en eliekvinde, og altså søster til Rolf på fædrene side; men 
dette overnaturlige motiv er de danske kilder ukendt; Sakse 
nævner intet om Skulds herkomst, men kalder hende blot 
Rolfs søster. 

Medens nu dette gik for sig med søkongen Helge, 
døde hans broder Hald an, Danmarks konge. Efter ham 
tog Sveriges konge Adisl skat af Danerne. Han satte 
en bjæffende hvalp til konge over dem, ved navn Rakke, 
som han elskede overmåde 1 . En dag, da Rakke sad 
blandt sine hærmænd, hædret med kongelig betjening, 
så han nogle hunde, der sloges på gulvet; og da han 
nu vilde skille dem ad, for at de ikke skulde gøre hver- 
andre fortræd, sprang han frem over bordet ned iblandt 
dem, men blev her overvældet og bidt ihjel. Dette bud- 
skab var der ingen, der vovede at bringe kong Adisl; 
ti den, som meldte ham Rakkes død, skulde straks selv 
miste sin hals 2 . Der var nu en jætte ved navn Læ på 
den ø, som hedder Læsø 3 , han havde en hyrde ved 
navn Snjo 4 ; denne sendte han til Sverige for at bede 



*) Rakke er det gammeldanske ord for hund. Sagnet om hunde- 
kongen findes ikke hos Sakse i denne sammenhæng, men der- 
imod hentydes der til det i en senere, med runer skreven 
kongerække, der siger: ok Suerikis kunung skipafeeen rakkæ 
at varjm kunung i Danmark. — Et tilsvarende norsk sagn 
findes hos Islænderne, der heretter, at Eystein, konge på Op- 
landene, satte en hund til konge over Thrønderne. Det nor- 
ske sagn lader hundekongen blive sønderrevet af ulve, da han 
vilde værge sin hjord mod dem. Også Sakse fortæller et til- 
svarende sagn om svenskeren Gunnar, der satte en hund til 
konge over Norge. 

*) Dette sagnmotiv kendes også andensteds fra, navnlig. fra det 
hos Sakse og i Jomsvikingasaga fortalte sagn om kong Gorm, 
der havde sat livsstraf for at melde ham sønnen Knuds død; 
også i dette sagn omgås kongens hud med list. 

8 ) Jætten Læ på Læsø identificeres hos Islænderne med havets 
hersker Ægir (Hier Ægir). Af Læ er Læsø dannet. 

4 ) Snjo hører utvivlsomt ligesom Læ oprindelig hjemme blandt 
jætterne; hans navn er det samme som ordet sne og betegner 
ham altså som en frostjætte. De islandske mytologiske skrif- 
ter nævner tre sønner af Fornjot: Læ rådede for havet, Loge 
for ilden og Kåre for vinden. Kåres søn hed Jakul eller 
Froste; Frostes søn var Snjo, der stundom har tilnavnet 

kongen om kongedømmet. Da nu Snjo var kommen til 
Sverige, retttede Adisl, idet han udspurgte ham omhygge- 
lig, først spørgsmål til ham om tidende fra Danmark. 
Han svarede billedligt: >Uden viser farer alle bier vilde« K 
Anden gang blev han spurgt, hvor han havde ligget om 
natten, og svarede: »dér, hvor fårene har slugt ulvene«. 
Han havde nemlig set en læge give nogle syge får en 
drik, lavet af kogt ulvekød *. Da Adisl nu atter spurgte 
Snjo, hvor han havde ligget den forrige nat, svarede han : 
>hvor ulvene åd vognen, men okserne flyede til skovs«. 
Han havde nemlig set tre bævere, der sankede ved, af 
hvilke den ene, der hedder bævertræl, havde lagt sig 
på ryggen på jorden med udstrakte ben, medens de to 
andre læssede ved på den mellem dens ben og så trak 
den afsted ligesom et forspand okser ; dem splittede nu 
ulvene og åd vognen 8 . Atter spurgte Adisl ham, hvor 
han den forrige nat igen havde sovet; og han svarede: 
>dér hvor mus åd økse, men lod skaftet være«. Han 
vidste nemlig, at han havde lavet sig en økse af ost. 
Kongen spurgte nu atter om tidende fra Danmark, og 
Snjo svarede ham: »Uden viser farer dér alle. bier 
vilde« 4 . Nu forstod Adisl det og sagde: »Er da kong 
Rakke død?« Snjo svarede: »Det siger du«. Og kong- 
en gentog: »Rakke er død«. Da nu kong Adisl så, 



»den gamle«. Snjos egenskab af frostjætte er dog glemt i 
nærværende sagn, der ligesom Sakse og senere kilder gør 
Snjo til Danekonge. 

J ) Viser er det gamle navn for bidronningen, der viser sværmen 
vej. I Peder Lolles middelalderlige ordsprogsamling findes 
et tilsvarende ordsprog: Når visen er borte, da fare bierne 
vilde. 

8 ) Det er naturligvis en trylledrik, de syge får drikker, hvis 
virkning må tænkes at bero netop på, at den er lavet af de- 
res argeste fjendes, ulvens kød. 

8 ) Bæveren fandtes tidligere udbredt i hele Norden, nu findes 
den kun på enkelte punkter i Norge. 

4 ) Jævnfør ovenfor. 

at Snjo var ordsnild, så at han ikke kunde hilde ham 
i samtale, bestemte han ham til Danernes konge og 
og sagde til ham: »Vil du være konge i Danmark?« 
Og Snjo svarede ham: »Ske din vilje«. Kong Adisl 
smykkede ham så med kongenavn og sagde: >Drag du, 
Snjo, til Danmark, og vær dem en hård og skændigt 
rasende konge, der giver dem mange ubillige og uret- 
færdige love, for at Danerne, Snjo, kan mindes dit navn 
i al evighed«. 

Snjo herskede altså efter kongens bud grusomt i Dan- 
mark; overmodig, ubillig, opblæst, overmåde stor i ond- 
skab, skrækkelig i al sin færd, f6r han frem som et 
lyn, røvede trods gråd og suk fra folk, som han kunde 
tænke ejede noget, og fordelte det ranede gods blandt 
griske og skadefro mennesker; han gav mange ubillige 
og uretfærdige love 1 . Han for ingenlunde retfærdigt 
frem i sine domme, tvang stormændene til at finde sig 
tålmodig i almuens overgreb og styrtede dem saaledes 
i fordærv; ti hele almuen var ham lydig og huld. Kun 
én ved navn Rød stod ham imod ; ham sendte han da 
ud på øen til jætten Læ, for at spørge ham, hvilken 
død kong Snjo skulde få; men hans mening dermed var, 
at Rød ikke skulde vende levende tilbage derfra. Rød 
kom til øen, bragte jætten kongens hilsen og spurgte, 
hvilken død kongen vilde få. Men herpå nægtede jæt- 
ten Læ at give noget svar, inden han havde givet ham 
tre sandsagn. Rød sagde da, i bjærget, hvor han 
sad 2 , at han aldrig havde set tykkere vægge end væg- 



*) Det er denne karakteristik af Snjo, der er en ordret gengivelse 
af Roskildekrønikens ord om Erik Emune og Erik Egode ; se 
indledningen. 

*) Læ opfattes af folkesagnet som en »bjærgmand«, hvis bolig 
er under jorden, inde i > bjærget«. Sådanne væsener tænkte 
folketroen sig navnlig boende i skrænter og klinter, vendende 
ud mod vandet (f. ex. klintekongen i Stevns). Det fremgår 

gene i hans hus. Det andet, han sagde, var, at han 
aldrig før havde set nogen, der havde flere hoveder og 
færre husfolk. Det tredje og allersandeste var endelig, 
at han aldrig skulde komme der igen, dersom han først 
slap vel derfra. Efter disse tre sandsagn spåede jætten 
ham, at kongen skulde dø af lusebid. Dette budskab 
bragte Rød kong Snjo, da denne sad på sit kongesæde 
i Jylland ; og alle fik det straks at se med egne øjne. Lus 
kravlede nemlig ud af hans næse og øren, og hele hans 
krop skjultes af deres mængde. Således døde kong 
Snjo for lusebid, han, hvis navn Danerne mindes evig K 
Imidlertid, mens Rakke og Snjo herskede 8 , voksede 
Helges søn Rolf, med tilnavnet Krake, og blev stor og 
stærk 8 . Ham tog efter Snjos død Danerne til konge. 
Han opholdt sig mest i Ledre på Sælland ligesom sine 
forgængere; han havde sin søster Skuld hos sig, datter 
af kong Adisl og hans moder Ursula, om hvem der 
ovenfor er fortalt; hende elskede han med broderlig 
kærlighed. Han skænkede hende Hornsherred i Sælland, 
for at hun deraf kunde afholde udgifterne til at føde 



iøvrigt af det følgende, at Læ tænkes som en trold med mange 
hoveder, der sidder ganske alene inde i bjærget (uden hus- 
stand). Motivet med de tre sandsagn, der frelser ens liv, er 
vel kendt fra talrige folkesagn og eventyr. 
*) Rydårbogen stedfæster dette sagn nøjere, til Lusehøj ved Vi- 
borg, der fik navn herefter. Også i folkevisen »Dan sk Konge- 
tal* hentydes der til dette sagn: End mindes mig lusekongen 

— han var op under ø; — så mange ulove lagde han oppå, 

— så skammelig fik han sin død. 

*) Sagnet om kong Snjo, der ikke hører hjemme blandt de egent- 
lige Lejrekonger, er i krøniken vilkårlig indskudt paa denne 
plads, sandsynligvis fordi kong Adisl nævntes lige i forvejen. 
Sakse giver Snjo en helt anden plads i kongerækken. 

8 ) Krake betyder en lang tynd stang. Bekendt er fortællingen 
om, hvorledes Vigge gav kongen dette tilnavn. 

2* 

sine møer; i det opførte han i Skulds navn en by, som 
heraf fik navnet Skuldelef *. 

På den tid var der en jarl i Skåne ved navn Hjar- 
vard, tysk af byrd, og skatskyldig til Rolf. Hj arvard 
sendte bud til Rolf og lod bede om, at han vilde give ham 
sin søster Skuld til hustru. Da Rolf ikke vilde dette r 
røvede han hemmelig pigen med hendes egen gode 
vilje og tog hende til ægte 2 . Derefter sammensvor 
Hjarvard og Skuld sig og lagde råd op med hinanden 
om, hvorledes Rolf kunde blive dræbt og Hjarvard over- 
leve ham og blive rigets arving. Efter ikke ret lang 
tids forløb drog Hjarvard da til Sælland med en flåde y 
opildnet ved sin hustrus tilskyndelse; han foregav, at 
han bragte sin svoger Rolf skat. En dag ved daggry 
sendte han bud til Ledre og lod Rolf sige, at nu skulde 
han komme og se skatten. Det var dog ingen skat, 
men en væbnet hær, Rolf fik at se; hærmændene slog 
kres om Rolf, og han blev dræbt af Hjarvard. Hjarvard 
toges til konge af Sællænderne og Skåningerne, som 
var med ham. Han bar dog kun kongenavn en stakket 
stund: fra morgen til prim 3 . Da kom Hake, Hagbards 
broder, Hamunds søn, dræbte Hjarvard og blev Daner- 
nes konge 4 . 



*) Skuldelev i Hornsherred er den dag i dag en betydelig 
landsby. 

*) Andre kilder ved intet af, at Hjarvard fik Skuld mod Rolfs 
vilje; og når vor krønike gør ham tysk af byrd, er det vist 
nærmest et udslag af patriotisk Tyskerhad; Sakse kalder ham 
en svensk jarl. 

8 ) »Prim« betegner den anden af de 7 daglige gudstjenestetider 
(»kanoniske tider«) = kl. 9. 

4 ) At Hjarvard kun var konge fra morgen (solopgang) til prim 
(kl. 9), er en helt ordsprogsagtig udtryksmåde. Ifølge det al- 
mindelig kendte sagn (Sakse og Islænderne) er det imidlertid 
den eneste tiloversblevne af Rolfs kæmper, Vigge, der hæv- 
ner ham og fælder Hjarvard; vor krønike indfører paa dette 
sted en konge, Hake, der hører til en helt anden, i det vest- 



Krøniken om Lejrekongerne. 21 

Medens han herskede, kom en mand ved navn Frit- 
lef fra de nordlige lande og trolovede sig Rolf Krakes 
datter ; med hende fik han en søn ved navn Frode med 
tilnavnet: den gavmilde. Efter at have avlet sønnen 
Frode, dræbte Fritlef kong Haki og tog hans trone 1 . 
Da også han var død, fulgtes han paa tronen af sønnen 
Frode. Denne blev dræbt af Sværtlings sønner, og hans 
søn Ingjald hævedes på tronen 8 . Efter at også han var 
død, fulgte Olav, hans søn, ham, og efter ham kom hans 
datter ved navn Åsa; om hende går der mange ord- 
sprog 3 . Efter at Åsa, der var fulgt efter sin fader 
Olav, var død, blev Harald, der også kaldtes Hildetand, 
Danernes konge 4 . Han siges at have haft stort 
herredømme, idet han gjorde alle riger skatskyldige un- 



lige Sælland stedfæstet, sagnkres, hvis centrum er det be- 
kendte sagn om Hagbard og Signe; Hake er da næppe på sin 
plads på dette sted. 

*) Sakse og Sven Aggesøn gør Fridlef til søn af den ældre 
Frode (o: Frode hin fredgode); men denne konge springes 
ganske over i vor krønike, der lader Fridlef komme fra de 
nordlige lande (Norge). Dette sidste stemmer nu i og for sig 
meget godt med, at Sakses fortællinger om Fridlef tilsammen 
danner en islandsk »fornaldarsaga«, hvis skueplads væsentlig 
er Norge. Beretningen om Fridlefs drab af Haki findes na- 
turligvis ingen andre steder, da ingen andre selvstændige kil- 
der anbringer Haki i Danmarks kongerække på dette sted. 
Ligesålidt kendes ellers en datter af Rolf Krake. 

*) Hermed stemmer de andre danske kilder. Bekendt er det hos 
Sakse fortalte sagn om, hvorledes Starkad opildnede Ingjald 
til at hævne sig på sin faders mordere, Sværtlings sønner. 

*) Åsa er hos Sakse ikke dronning, men blot Ingjalds yngste 
søster. 

4 ) Sakse gør Harald Hildetand til søn af Haldan og beretter, at 
han fælder fem småkonger og samler derved Danmarks rige. 
Haralds tilnavn Hildetand (o: kampens tand) betegner ham 
som den vældige kriger. Hans sagnskikkelse hører ikke hjemme 
i den egentlige Skjoldungrække og indsættes derfor (her og 
hos Sakse) på det sted i kongerækken, hvor den gamle Skjold- 
ungrække slipper. 

der sig lige til Middelhavet. Men da han drog til Sve- 
rige for at kræve skat, mødte kong Ring ham til kamp 
på en slette ved navn Bråvel, hvor skjoldmøer skal have 
kæmpet på Haralds side som mærkesmænd ; af disse hed 
den ene Hed, den anden Visna 1 . I dette slag faldt Ha- 
rald, og med Sveriges konge Rings tilladelse tog Danerne 
møen Hed til dronning over sig. Hun herskede også 
over Danmark, og anlagde ved Slesvig i Jylland en by, 
som efter hende fik navnet Hedeby 2 . 



*) Kampen på Bråvoldene (vold=slette) er navnkundig, bl. a. af 
kvadet derom, opbevaret hos Sakse. Sakse kender også 
skjoldmøerne Hede og Visna; den sidste får i sagnet hånden 
afhugget af Starkad; en tredje skjoldmø Vebjorg, som Sakse 
nævner, falder i kampen. 

*) Sakse fortæller, at Ole den frøkne, der var sat til konge i 
Skåne, indskrænkede Hedes herredømme til Jylland. — Sles- 
vig er oprindelig navnet på Sliens (Sies) inderste vig, og 
dette navn gik først senere over på byen. Navnet Hedeby 
stammer dog ikke fra dronning Hede, men kommer af ordet 
hede (udyrket slette). 



SVEN AGGESØN: 

DANERNES HISTORIE. 

der sig lige til Middelhavet. Men da han drog til Sve- 
rige for at kræve skat, mødte kong Ring ham til kamp 
på en slette ved navn Bråvel, hvor skjoldmøer skal have 
kæmpet på Haralds side som mærkesmænd ; af disse hed 
den ene Hed, den anden Visna *. I dette slag faldt Ha- 
rald, og med Sveriges konge Rings tilladelse tog Danerne 

over Danmark, og anlagde ved Slesvig i Jylland en by, 

*) Kampen på Bråvoldene (votd=slette) er navnkundig, bl. a. af 
kvadet derom , opbevaret hos Sakae. Sakse kender også. 
skjoldmøerne Hede og Visna; den sidste får i sagnet hånden 
afhugget af Starkad; en tredje skjoldmø Vebjorg, som Sakse 
nævner, falder i kampen. 

Skåne, indskrænkede Hedes herredømme til Jylland. — Sles- 
vig er oprindelig navnet på Sliens (Sies) inderste vig, og 

SVEN AGGESØF: 

DANERNES HISTORIE. 




Medens det første forsøg på at skrive en sammenhæn- 
gende Danmarkskrønike skyldes en unavngiven sneversynet 
Roskildeklerk, der skrev midt under borgerkrigenes rasen 
med sindet ganske opfyldt af tidens kampe, og uden tanke 
for de stolte minder og sagn fra hedenold — er Sven Ag- 
gesøns Danmarkskrønike en moden frugt af Valdemarstidens 
store nationale opsving og danner derfor i enhver henseende 
en modsætning til sin forgænger, idet den betegner et langt 
højere åndeligt standpunkt og et videre syn. Det er ikke 
nogen tilfældighed, at Valdemarstidens første betydelige hi- 
storieskriver tilhører en af landets største ætter, den ypperste 
ved siden af Skjalm Hvides slægt; og det er et ejendomme- 
ligt udslag af det ny folkelige opsving, når Sven så bestemt 
betoner kærligheden til fædrelandet som den egentlige driv- 
fjeder til hans forfatterskab, og når han med fulde hænder 
øser af folkets rige mindeskat både fra hedenold og den 
kristne tid — i steden for som de tidligere årbog- og krø- 
nikeskrivere, at give dårlige uddrag af en tysk forfatters 
danske efterretninger. Således bliver Sven på afgørende 
punkter en banebrydende forgænger for sin store efterfølger : 
Sakse, der betegner højdepunktet af dansk middelalderlig hi- 
storieskrivning« 

Om Svens ydre livsførelse vides ikke andet end, hvad 
man kan slutte sig til af hans egne skrifter. Som allerede 

bemærket, tilhørte han en af Danmarks anseligste ætter 1 . 
Både hans bedstefader og hans fader deltog i Erik Emunes 
kampe med Nils, og Sven selv må da være født i 12. årh.s 
første halvdel, snarest mellem årene 1125 — 50. Han har 
utvivlsomt ikke tilhørt præstestanden, men ligesom faderen 
og farfaderen været medlem af stormandslaget i kongens 
tjeneste (Tinglid); hans ord om dronning Sofias skønhed vi- 
ser, at han har færdedes en del ved hove. 

På de to Vendertog 1184 og 1185 har han personlig 
været med og har set Absalon jævne Jomsborg med jorden, 
samt været tilstede ved Bogislavs hylding. Hans dødsår er 
os ganske ukendt. 

Sven er forfatter af to historiske arbejder: en kortfattet 
Danmarkskrønike og en skildring af »Vederlovens historie«, 
af hvilke skrifter det sidstnævnte uden tvivl er affattet efter 
Danmarkskrøniken , da dets fremkomst bebudes i denne. 
Danmarkshistorien, der begynder med kong Skjold og ender 
med hertug Bogislavs hylding 1185, må være affattet eller i 
al fald afsluttet meget snart efter denne sidste begivenhed, 
hvad slutningsordene tydelig viser; i samme retning peger 
det, når den unge hertug Valdemar (f. 1170) kaldes en yng- 
ling med herlige anlæg. 



l ) Svens stamtavle: 



Galizie-Ulv, 
g. m. Bodil, datter af Håkon jarl Eriksøn. 

Thrugot, 
g. m. Thorgunn, datter af Vagn Agesøn. 



Sven Astrad Bodil, 

g. m. Erik Egode. 



Asser, Kristjern Sven, Eskil, Agge 



ærkebisp 
1104—37. 



bisp i Vi- død i Palæ- 
borg 1132— 53. stina 1153. 



Eskil, Agge 

ærkebisp 1137—77. | 

Sven Aggesøn, 
historieskriver. 

Hos Sven træffer vi for første gang en vågen historisk 
sans; han er sig sin forskergerning fuldt bevidst, idet han i 
sin fortale gør rede for, hvorfor han skriver, hvad han skri- 
ver om, og hvilke kilder ban bruger. I Svens fortale møder 
vi da ganske det samme motiv til forfatterskab som i Sakses; 
det er nationalfølelsen og stoltheden over fædrenes dåd, der, 
ansporet ved sammenligning med oldfolkenes store litterære 
mindesmærker, gør Sven ti] forfatter. Når han klager over, 
at der kun fandtes overmåde få, der optegnede svundne ti- 
ders færd, var den end nok så berømmelig, og således be- 
varede mindet om den, og når han kalder sig selv en fore- 
gangsmand på dette område, ligger der åbenbart en vis selv- 
følelse bag ved disse ytringer; og i forhold til denne Svens 
glæde ved at høre til de udvalgte, der har sans for sligt, 
kan man ikke tillægge den beskedenhed, han hyppig fører i 
munden, meget andet end stilistisk betydning; hans betænke- 
ligheder angående sine evner til at løse opgaven gælder egent- 
lig kun hans mangel på færdighed i det latinske sprog. Det 
kan ganske vist heller ikke nægtes, at han på dette punkt 
står meget tilbage for Sakse, skønt de to forfatteres stil er 
i høj grad beslægtet indbyrdes (og sikkert også går tilbage 
til fælles forbilleder : forfattere fra den senere klassiske Old- 
tid, »Sølvalderen«), idet den hos begge er præget af en vis 
sirlig skruet manér med mange overflødige ord 1 . Svens stil 
har dog tillige meget af folkesagnets livlige malende fortælle- 
måde; hist og her rummer den en sådan mængde bogstav- 
rim, at det næppe kan bero på tilfældigheder. 

Ejendommelig selvstændig er Sven i valget af sine kil- 
der: han kaster resolut alle litterære hjemmelsmænd over 
bord og holder sig til det levende folkesagn, idet han, som 
han siger, omhyggelig har spurgt gamle mænds frasagn; 
for 12. årh.s vedkommende er det naturligvis væsentlig 
slægtoverlevering samt egne indtryk og oplevelser, han gi- 



2 ) Stundom kan man træffe fuldstændig ens byggede perioder 
hos Sven og hos Sakse; således f. ex. ved de to forfatteres 
omtale af grundene til almuens rejsning mod Harald Blåtand. 

ver 1 . Denne tillid til de gamle mænds frasagn faldt ganske 
naturlig for datiden, der var vant til at bygge sin kundskab 
ikke alene om fortiden, men også om gældende lov og 
ret, på denne kilde alene; et betydningsfuldt vidnesbyrd om 
Svens kritiske sans er det dog, at han ingenlunde tager al 
overlevering for gode vare, men fastholder det tydelig udtalte 
princip kun at give den enstemmige overleverings vidnesbyrd 
om kongerækken og forbigå alle punkter, hvor der fandtes 
indbyrdes modstridende fortællinger. En kritisk sondring i 
nutidens forstand må man selvfølgelig ikke vente; Sven lige 
såvel som Sakse opfatter sagnene fra hedenold som lige så 
god historie som minderne fra den virkelig historiske tid. 
— På ét punkt afviger Sven fra sin store efterfølger: han 
har intet taget hos Islændingene, skønt han kender islandske 
hofskjaldes lovkvad ved Valdemars hof. 

Planen for Svens arbejde er at give en pålidelig og tro- 
værdig dansk kongerække, og dertil knytte fortællinger om 
sådanne bedrifter i fortiden, der forekom ham særlig minde- 
værdige. 

Medens Sven derfor søger at give en fuldstændig konge- 
række og kun stopper op, når han står overfor modstri- 
dende overleveringer, der synes ham upålidelige, betoner han 
udtrykkelig, at det kun er den særlig berømmelige dåd, 
han vil fremdrage, og kun om Uffe, Tyre, Harald Blåtand 
og Sven Tjugeskæg fortæller han vidtløftigere sagn. Sin kort- 
fattethed begrunder Sven dog ikke blot med den ovennævnte 
inddeling af kongerne i de berømmelige og de lidet minde- 
værdige, men han ser tillige hen til Sakse som sin store 



*) Det er højst karakteristisk, at det eneste afsnit hos Sven, der 
smager af litterær viden (kapitlet om Knud den store), umu- 
lig kan være bygget direkte på Adam af Bremen, men ganske 
har præg af en litterær (præstelig) sagndannelse med Adam 
af Bremen til udgangspunkt. Endog på sådanne punkter, hvor 
den virkelige folkelige overlevering svigter, har Sven altså 
foretrukket en mundtlig fortælling fremfor den skrevne kilde, 
som den mundtlige overlevering i virkeligheden byggede på. — 
Dette viser tillige grænserne for Svens historiske kritik. — 

efterfølger med de rigere gaver, der kan skrive Danmarks 
historie på en langt bedre og mere fyldestgørende måde 1 . 
Af Svens ejendommelige personlighed, der er i høj grad 
typisk for den ældre Val dem årstid, giver hans skrifter et ty- 
deligt indtryk. — Den mest iøjnefaldende egenskab hos ham 
er, som alt antydet, hans fædrelandskærlighed. Sven opfat- 
ter Danmark som et samlet rige, der fra Arilds tid har dan- 
net en enhed, styret af en ældgammel kongeslægt, og hans 
begejstring for rigsenheden lader sig ikke skille fra hans store 
ærbødigheds- og bengivenhedsfølelse for kongehuset. Nogen 
særpatriotisme eller fremhæven af en enkelt landsdel på de 
andres bekostning findes ikke hos ham, og just af interesse for 
rigsenheden tillægger han ligesom Sakse Isøretinget en større 
betydning, end det antagelig nogensinde har haft; imidlertid 
kan man dog mærke, at han ikke, som Absalon og Sakse, 
hører hjemme på Sælland; hans slægt havde tilknytnings- 
punkter både i Jylland og Skåne, og Skåningerne er da også 
de eneste, som Sven — i stærk modsætning til Sakse — 
giver en særskilt ros og udmærkelse fremfor de andre lands- 
deles mænd. Det er dog ikke blot rigets enhed overfor in- 
dre splittelse, Sven lægger vægt på; hans nationalfølelse er 
i ganske overordentlig grad udadvendt mod rigets ydre fjen- 
der, og hans begejstring for Danmarks uafhængighed og tro 
på dets sejr over sine avindsmænd bliver således til et vir- 
keligt nationalhad. Højst ejendommeligt for den ældre Val- 
demarstid er det nu, at dette nationalhad hos Sven ganske 
som i den lille, omtrent samtidige sagnkrønike vender sin 
bråd — ikke mod Venderne, som dog var den så at sige 
daglige fjende, men mod Tyskerne. Vi står her overfor en 
stærk national selvstændighedsfølelses forbitrelse over den ty- 
ske kejsers krav på verdensherredømme, der for den folke- 



*) Efter Svens ord synes Sakse dog kun at have haft planer 
om at skrive Danmarks historie fra Sven Estridsøns tid, den- 
gang Sven skrev sit værk, idet det er denne tid, som Sven 
erklærer, at han af hensyn til sin eftermand vil gå lettere hen- 
over. — Dog hentyder han sikkert også andensteds til Sakse, 
om end uden navns nævnelse. 

lige bevidsthed stod som fuldstændig uhjemlede, parret med 
den uvilje, som en vis gammeldags nordisk strenghed i tan- 
kegangen måtte føle overfor den fra Syd indtrængende, mere 
forfinede levevis. Derfor tillægges der Tyskerne navnlig to 
egenskaber: hovmod og blødagtighed, og derfor fylder Sven 
det halve af sin krønike med to sagn, der handler om, hvor- 
ledes to danske kongeætlinger gør den tyske opblæsthed, >der 
aldrig kan holde sig inden for sine egne grænser«, til skamme 
— den ene ved sin manddom, den anden ved sin kløgt og 
sit snille — og værner Danmarks sydgrænse. For betydningen 
af dennes forsvar har Sven et åbent øje, og det er meget 
karakteristisk, at han som ét af Valdemars tre storværker 
nævner hans udbedring af Thyras gamle virke. 

Svens fædrelandskærlighed kan, som allerede ovenfor 
nævnt, ikke skilles fra hans hengivenhed for Danmarks gamle 
kongeæt. Hele hans krønike handler om danske konger og 
kongeætlinger, og det ligger ganske udenfor hans plan at give 
andet end en kongehistorie. Således danner han på dette 
område en bestemt modsætning til Sakse, og et højst ejen- 
dommeligt modstykke til dennes fremdragen af Absalon på 
Valdemars bekostning er Svens fortielse af Absalons navn på 
det sted, hvor man med rette kunde vente ham omtalt: ved 
Valdemar I.s og Knud Valdemarsøns historie. — Sven op- 
fatter det som kongens første pligt at værne landet mod de 
ydre fjender og føre folket til sejr (således udtaler Uffe, at 
det er hans pligt som kongesøn at vove sit liv for riget); 
derfor er det hos Valdemar især hans raskhed, kækhed og 
sejrsælhed, som Sven i fuldeste mål beundrer. Kongen er 
dog ikke blot den, hvis pligt det er at skaffe landet fred 
for ydre fjender, men også den, der skal værne om den 
indre ro og orden 1 . — Til kongen føler Sven sig nu stå- 
ende i et ganske særligt troskabs- og hengivenhedsforhold — 
et forhold, som han har arvet fra sine forfædre, og som 
derfor hos ham står i nøje forbindelse med hans slægts- og 



2 ) Thyra udtaler: »Hele riget lystrer alene mit vink, og ingen 
retssag eller trætte endes uden mit minde«. 

standsstolthed ; han føler sig knyttet til kongen som hird mand 
og fremsætter selv sit ideal af de brave huskarle, der i ind- 

* 

byrdes enighed tjener én konge. Denne følelse af at tilhøre 
en kongen særlig nærstående afsluttet kres, danner den ene 
bestanddel af Svens adelsstolthed, der tillige har sin rod i 
hans bevidsthed om at tilhøre en ved byrd og rigdom ud- 
mærket slægt 1 ). Således findes hos Sven en spirende fore- 
stilling om en afsluttet adelsstand i riget, og i Uffesagnet 
lader han Vermund samle rigets stormænd til et rigsting for 
at spørge dem til råds om forholdet til den tyske kejser. 
Samtidig tyder visse udtryk hos Sven på, at han ikke har 
været uden et lille stænk af foragt for > bondehoben«. 

Sven, der følte sig så nøje knyttet til Valdemarernes 
kongeæt, deler naturligvis i alt væsentligt den ny tids syn på 
Danmarks historie, og hans domme over personer og begi- 
venheder falder derfor i høj grad sammen med Sakses; ejen- 
dommeligt er det at se den højtstående stormand fremhæve 
kongernes arveret til riget så stærkt. Dog er han snevrere 
og mere konservativ end Sakse, dennes stærke fremhæven 
af manddomsdåd som det eneste virkelige adelsmærke vilde 
næppe have tiltalt hans standsfølelse , og Absalon har han 
vistnok stået forholdsvis fjern; adskilligt kan tyde på, at det 
især er Absalons (og Valdemars) optræden under det skån- 
ske oprør (deres altfor store hårdhed mod bønderne), som 
han har misbilliget. Sven ønsker næppe nogen alt for stærk 
kongemagt, og hans kirkelige interesse er påfaldende ringe; 
han nævner Harald Blåtands omvendelse og har nogle (uhel- 
dige) sætninger om Knud den stores kirkelige bestræbelser, 
men ellers omtales kirken ikke med et ord, og det er be- 
tegnende, at ingen af landets ærkebisper nævnes i hans hi- 
storiske fortælling, ligesom han ikke omtaler j ertegn. 

Svens åndsretning er da i bunden rent verdslig, man 
kunde fristes til at sige: hedensk; hans hu står først og 



J ) Hvorledes disse to begreber (byrd og rigdom) falder ganske 
sammen for Sven, ses bl. a. morsomt af det 2. kapitel i hans 
»Vederlovens historie«. 

fremmest til manddomsdåd og til den ære, der derved vin- 
des. Hans oldtidsagtige kæmpesind mildnes dog af en vis 
ridderlighed i tankegangen, der snarest hører Middelalderen 
til; således betoner han stærkt det skammelige i at være to 
om én, og for kvindeskønhed har han et åbent øje. Hans 
personlighed er i det hele præget af en naiv livsglæde, der 
blandt andet også giver sig udslag i en barnlig glæde over 
ydre prunk og pragt, og når der en enkelt gang hos ham 
forekommer et udtryk om syndens magt i den aldrende 
verden, der stunder mod sin undergang, får man ikke noget 
indtryk af, at disse tanker har spillet en betydelig rolle for 
ham: han er netop ved sin ungdomsfriskhed og selvfølelse 
en så ejendommelig repræsentant for et livsfrisk samfund 
i stærk udvikling. 

Om Svens Danmarkskrønikes senere skæbne er ikke me- 
get af sige. Sakse maa have kendt hans værk og vel også 
pletvis benyttet det 1 , men har næppe ænset det synderligt, 
da han udtrykkelig i sin fortale udtaler, at han ingen nævne- 
værdige forgængere har haft. — Senere er Svens værk ble- 
vet glemt for hans store efterfølgers; dog er hans krønike 
blevet benyttet af den ukendte forfatter til en kongerække 
fra 13. årh., som til slut indeholder nogle vidtløftigere for- 
tællinger om Erik Plovpennings mord, samt Abel og Kri- 
stoffer a . 

Svens Danmarkskrønike tilligemed hans »Vederlovens hi- 
storie« og den nævnte kongerække fandtes i et (næppe sær- 
lig gammelt) middelalderligt håndskrift på Universitetsbibli- 
oteket i København, som gik til grunde ved dettes brand 
1728, men forinden var udgivet af den lærde Stephanius 
1642. Stephanius's udgave af Danmarkskrøniken optryktes 



*) Jfr. det ovenfor fremdragne vidnesbyrd om parallel sætnings- 
bygning hos Sven og hos Sakse. 

*) Også håndskriftligt er de ane kongerække knyttet til Sven Ag- 
gesøns Danmarkskrønike ; se nedenfor. Den er trykt i Scrip- 
tores rerum Danicarum I 20 — 26. — Om dens forhold- til 
Sven Aggesøn se Axel Olrik, Kilderne til Sakses oldhistorie 
I 103 f. 

i Scriptores rerum Danicarum I 42 — 64. Et håndskrift fra 
17. årh. med herfra afvigende tekst (indeholdende Svens to 
historiske skrifter) findes på Universitetsbiblioteket (Arnaemagn. 
håndskriftsamling nr. 33,4°); det er en af den lærde Ly- 
skander forfattet dårlig og skødesløs afskrift efter et vistnok 
stærkt glosseret håndskrift, hvis afvigende læsemåder gennem- 
gående er uden betydning 1 . 

For nærværende oversættelse er teksten i Scriptores re- 
rum Danicarum I lagt til grund, med nogle enkelte tekst- 
rettelser, hvoraf de fleste skyldes professor Gertz (se ne- 
denfor). 

Svens Danmarkshistorie er tidligere oversat af Odin Wolf 
(1807) og R. Th. Fenger (1842); en utrykt oversættelse af 
Langebek findes på det store kgl. bibliotek (Ny kgl. saml. 
872,4°). 



Tekstrettelser 

(til Script rer. Dan. I). 



S. 44 1. 4 f. o. Victoria, læs virtus. 

- » - 8 — Læs: <non> communis... 

- 45 - 5 — Læs: quem (sermone) nostro... 

- » - 16 — transalpinas, læs transalbinA 

- » - 6 f. n. Læs: utpote <quod> cui tenebatur, 

vultum 

- 46 - 9 f. o. comminatione udgår. 

- 48 - 1 f. n. dummodo fuisset orthodoxa udgår. 

- BO - 19 f. o. ornatis, læs ornata. 

- 15 f. n. choris, læs chordis. 

- 14 — metitis, læs metatis. 



- » 



1 ) Jfr. Holder-Eggers modbemærkninger i Neues Archiv der Ge- 
sellschaft fur åltere deutsche Geschichtswissenschaft XIV 151— 
62, mod Waitz'es rosende omtale af Lyskanders afskrift (sstds. 
XII 13—17). 

3 

8. 60 1. 12 f. n. sibi, læs ibi. 
• 51 - 1 — Hynnisburg, læs Hyumsburg. 

- 52 - 2 f. o, tamen, læs tandem. 

- 53 - 2 — Læs: <per> universam.... 

- » - 14 — tactanda, læs tractanda (trykfejl), 

- » - 17 — tune, læs vi. m 

- 54 - 4 — in posteram udgår. 

- 56 - 12 — inqviete, læs in qviete. 

- 60 - 5 f. n. quam, læs quem. 



Fortale. 



-N år jeg under møjsommelig gransken i Oldtidsfol- 
kenes mindesmærker ofte så de gamles bedrifter frem- 
stillede i den skønneste stil, sukkede jeg dybt og længe 
over, a^ vore egne kongers og stormænds såre herlige 
bedrifter overgaves til evig tavshed; ti eftersom disse 
jo ikke har været ringere i fortjenester og mandige dy- 
ders udøvelse, fortjener de følgelig ubetinget at forher- 
liges med ganske lignende lovord som hine K Men det 
onde breder sig jo stadig, alt som vi nærmer os til den 
aldrende verdens undergang; om nogen derfor, det være 
i nok så prisværdigt øjemed, forsøger at betro heltenes 
berømmelige gerninger til erindringen, så er det dog 
umuligt, at han kan undgå avind og dadel. Derfor 
har jeg længe stået på skillevejen, som man siger, og 
været i tvivl om, hvorvidt jeg, uden at sky beskyldningen 
for indbildskhed, om end i kunstløs stil, skulde op- 
tegne kongernes slægtrækker og tronfølge i en kortfattet 
skildring eller måske hellere skulde lade alt hvile i tavs- 
hed. For vore efterkommeres skyld, der både vil blive 
udstyrede med en livfuld forstands skarpe blik, og be- 
frugtede af en blomstrende lærdoms fylde, fandt jeg det 
dog rigtigere at trænge igennem forsømmelighedens tyk- 

*) Nemlig Oldtidsfolkene. 

3* 

ning som banebrydende foregangsmand, end at lade det 
ske, at fortidens mørke indhyllede de berømmelige 
stormænds bedrifter. For at nu ikke nogen uhjemlet 
påstand skal synes at blande usandhed ind, som Mar- 
tianus siger 1 , og for at jeg ikke skal synes at fortælle 
historie på fabelagtig vis, vil jeg kun i al korthed be- 
rette så meget, som jeg ved sikker forsken har kunnet 
opspørge hos bedagede og . gamle folk *. Nu har jo ikke 
alle konger gjort sig berømte ved lige dygtighed, og de 
har heller ikke alle kunnet bramme med lige stor sejrs- 
glans, (ti selv kongernes adkomst til at kaldes således 
tvivler vi ikke om er indbyrdes forskellig). Derfor har 
jeg særlig bestræbt mig for at genoplive mindet om dem, 
hvis berømmelige storværker stod klarere end dagen for 
mine øjne, hvorimod jeg har lagt mindre vægt på deres 
id, som det hædrende frasagn på sin flugt iler forbi 8 . 
Ti, som bønder, så høvdinger; hos alle finder man ikke 
samme naturanlæg, idet én anspores af lyst til mand- 
domsry, en anden plettes af hang til lediggang; én higer 
efter vidt og bredt at skaffe sig navn for højsindethed, 
en anden tager sig det lidet nær, om hans hæder og 
ros mindskes. 

Vor fremstilling skal da begynde med at omtale ham, 
hvem fædrenes oldsagn har overgivet til stadig erindring 
som den første konge. 



*) Marti anus Capella, født i Madaura i Afrika, var en lærd gram- 
matiker fra 2. halvdel af 5. årh. e. Kr., forfatter af et over- 
sigtsværk over de forskellige videnskaber, som i Middelalderen 
var en af hovedkilderne til kundskab om den klassiske Old- 
tid. De nævnte ord står i værkets 8. bog. 

*) Om denne Svens redegørelse for sine kilder henvises til ind- 
ledningen. 

8 ) Denne sondring står dels for os som et vidnesbyrd om en 
spirende historisk kritik hos Sven, jfr. indledningen, dels er 
den vistnok tillige fra Svens side ment som en art undskyld- 
ning for det mangelfulde og brudstykkeagtige i hans frem- 
stilling. 

KAPITEL 1. 
Om Danernes første konge. 

Skjold er nævnt mig som den, der først styrede Da- 
nerne 1 . For nu at bruge hans navn til et ordspil, så 
bar han dette navn, fordi han såre ypperlig værgede 
alle rigets grænser med sit kongelige værns skjold '. Efter 
ham er i de islandske kvad kongerne nævnte Skjold- 
unger 8 . Han efterlod sig som arvinger til riget Frode og 
Haldan. I tidens løb kom de to brødre i deres ærgerrige 
tragten efter kongedømmet i kamp med hinanden, og 
Haldan fik efter at have dræbt sin broder eneherredøm- 
met i landet 4 . Han avlede en søn og tronarving ved navn 



*) Sven tager intet hensyn til den overlevering, der lader Dan 
være rigets første konge (jfr. Lundeårbøgernes sagnkrønike 
og Sakse), men begynder ligesom de islandske kilder konge- 
rækken med Skjold. 

*) Selvfølgelig er, som Sven Aggesøn antyder, egennavnet Skjold 
det samme som fællesnavnet skjold. 

*) Benævnelsen Skjoldunger har Sven utvivlsomt hørt i island- 
ske skjaldes lovkvad ved Valdemars hof. Da han imidlertid 
intet fortæller om Skjolds afstamning fra Odin, som Islæn- 
derne drager i forgrunden, er der ingen særlig grund til at 
antage, at Sven her bygger paa islandske kilder. 

4 ) Der har på dette punkt hersket betydelig usikkerhed i over- 
leveringen; nærmest ved Svens fortælling kommer Sakses, 
der lader Haldan slå sine to brødre Ro og Skate ihjel (Frode 
gøres til Haldans fader); Lundeårbøgernes sagnkrønike har 
en afvigende fremstilling, der intet kender til frændestriden, 
medens den islandske overlevering netop lægger hovedvæg- 
ten på dejme ved at skyde Helges og Ros hævn paa farbrode- 
ren Frode, som har dræbt deres fader Haldan (omvendt hos 
Sven), stærkt i forgrunden. Dette faderhævnsmotiv er lige 
så ukendt for Sven som for de øvrige danske kilder, og fæl- 
les for alle de danske kilder (i modsætning til de islandske) 
er det også at anbringe denne sagnrække så tidlig i konge- 
rækken (kort efter Skjold eller Dan). 

Helge, som for sin glimrende manddoms og raskheds 
skyld altid lå på vikingéfærd. Da han nu havde hærget 
alle omkringliggende landes søkyster med sin vikinge- 
flåde, og således lagt dem ind under sit herredømme, 
fik han navn af »havets konge« 1 . Han fulgtes på tro- 
nen af sin søn Rolf Krake, der havde faderens mand- 
dom og kraft. Rolf blev dræbt på Lejre, som dengang 
var en såre berømt kongsgård, men nu derimod, nær 
som den ligger ved Roskilde by, knap er beboet og 
næsten hører til de aller ringeste landsbyer *. Efter ham 
herskede hans søn Rørik med tilnavnet Slanganbøgi 3 . 
Efter ham fulgte på tronen hans arving, der havde til- 
navn af sin behændighed og raskhed, og derfor på vort 
folkesprog kaldtes Frode hin frøkne 4 . Frodes søn og 
tronarving var Vermund, der ejede en sådan visdoms 



*) De danske kilder tager dette ord i en noget anden betydning 
end det gængse, fra de norsk-islandske kilder velkendte ud- 
tryk: søkonge (en større vikingehøvding, der intet land 
besad). Både Lunde årbøgernes sagnkrønike, Sven Aggesøn 
og Sakse opfatter Helge som national konge, hvis særlige 
opgave er at kæmpe mod rigets fjender tilsøs. Sven Aggesøn, 
der overhovedet ikke nævner Ro, ved dog intet om den 
deling af magten mellem de to brødre, som bl. a. Lunde- 
årbøgernes sagnkrønike beretter om. 

2 ) Det gamle kongesæde på Lejre har sikkert allerede i Oldtidens 
slutning begyndt at tabe sin betydning ; og navnlig efter Kri- 
stendommens indførelse flyttede kongerne utvivlsomt ind til 
den opblomstrende købstad i nærheden; på Svens tid har 
Lejre næppe været andet end en landsby. 

3 ) Efter Rolf, hvis store bedrifter og berømmelige død Sven kun 
lige antyder, nævner han som hans søn og efterfølger Rørik 
(navnet er i texten forskrevet, men dets rigtige form ses hos 
Sakse). Røriks tilnavn betyder ringslynger og betegner ham 
som den gavmilde uddeler af guldringe til sine folk. Både 
Sakse og islandske kilder nævner denne konge kort efter 
Rolf uden dog at gøre ham til dennes søn og direkte efter- 
følger. 

4 ) Frode den frøkne, hvis tilnavn Sven giver en ganske rigtig 
forklaring af (= den raske), har hos Sakse en anden plads i 



Danernes historie. 39 

kraft, at han fik navn efter den og kaldtes »den vise* 1 . 
Vermund avlede en søn ved navn Uffe*. Lige til sin 
alders tredivte år brugte denne aldrig sit mæle, for den 
uhyre skams skyld, som på den tid var overgået Danerne 
derved, at to Daner, som var dragne over til Sverige 
for at hævne deres fader, i forening havde fældet deres 
faders drabsmand 8 . Ti også dengang var det en skænd- 
sel og en vanære, når to gjorde det af med én, så me- 
get mere, som det overtroiske hedenskab, der dengang 
herskede, ene og alene havde til mål at lægge vægt på 
tapperhed 4 . Den nævnte Vermund førte derfor selv styret 
over sit rige lige til sin alderdom ; men endelig blev han 
så svækket af årene, at hans øjne blev blinde af ælde. 
Da nu rygtet om denne hans svaghed var nået til lan- 
dene hinsides Elben, så svulmede Tyskernes frækhed op 
med hovmods opblæsthed; ti den kan jo aldrig holde sig 
indenfor sine rette grænser. Derfor vendte kejseren 6 



kongerækken og i nogle af de islandske kilder en atter derfra 
afvigende plads. 

*) Også hos Sakse findes Vermund på en tilsvarende plads i 
kongerækken (foran Frode og Fridlev). Med Islænderne stem- 
mer Sven derimod forsåvidt, som disse lader Vermund være 
Søn af en kong Frode, og giver ham samme tilnavn (vitri = 
vis), medens de danske kongerækker kalder ham Vermund blinde. 

*) Sagnet om Vermund og Uffe er af meget gammel oprindelse, 
da det også kendes fra England, hvortil det må være kommet 
i meget tidlig tid. 

s ) Fortællingen om Kætes og Viges hævn på kong Adisl af Sve- 
rige for deres fader Frøvins drab, som Sven Aggesøn kun an- 
tyder, findes i fyldigere skikkelse hos Sakse (4. bog). 

4 ) Tanken om det skammelige i at være to om én er dog sna- 
rere en frugt af Middelalderens ridderlige tankegang, og op- 
fattelsen af Uffes Sakserkamp som en oprejsning for en skam, 
der tidligere var overgået Danerne, tilhører derfor heller 
næppe det oprindelige oldsagn. — Ytringen viser iøvrigt den 
ridderligheds ånd, som besjæler Sven Aggesøn selv. 

6 ) Når Sven i steden for Saksernes høvding eller konge, som 
de andre kilder (i bedre overensstemmelse med sagnets folke- 
lige skikkelse) nævner, taler om den tyske kejser, er dette et 

sit vanvids hidsige rasen mod Danerne, da han tænkte, 
at han vilde opnå en mere ærefrygt indgydende hersker- 
magt, når han først fik vundet Danernes rige. Der ud- 
sendes derfor spejdere med det hverv at bringe den 
opblæste fyrstes befalinger til den nævnte Danekonge 
Vermund og forelægge ham valg mellem tvende kår, 
som dog begge var onde. Enten skulde han nemlig, 
sagde han, overlade sit rige til det romerske kejser- 
dømme og betale skat, eller også skaffe en helt, der 
vovede at indlade sig i tvekamp med kejserens kæmpe. 
Bestyrtet over dette budskab stævnede kongen hele 
rigets stormandsskare sammen og spurgte dem indtræn- 
gende om, hvad der skulde gøres. Hans kongelige 
myndighed følte sig nemlig stedt i forvirring, da han, 
hvem der både påhvilede den pligt at føre den afgørende 
kamp, og hvis skyldighed det var at beskytte riget, havde 
fået sit blik hyllet i blindheds mørke, og tronarvingen 
gik målløs omkring og var sløv og dvask, så at der 
efter den almindelige mening aldeles ikke kunde sættes 
noget håb om frelse til ham. Ti fra barndommen af 
var denne Uffe hengiven til grådigt fylderi, og tog sig 
på Epikuræeres vis med stor flid snart af køkken og 
snart af kælder 1 . Nu sammenkaldtes altså stormands- 
stævnet, og der blev holdt et tingmøde for hele riget, 



vidnesbyrd om, i hvor høj grad den ældre Valdemarstid følte 
den tyske kejser med hans krav på veidensherredømme som 
Danmarks arvefjende ; derfor tænkes Tyskland allerede i den 
grå old som kejserrige, og ligeledes mærker man en genklang 
af Valdemarstidens nationalhad i skildringen af Tyskernes hov- 
mod og opblæsthed (jfr. indledningen). Sven gennemfører 
dog ingenlunde konsekvent betegnelsen »den tyske kejser«; 
pludselig tales der blot om kongen (Sakserkongen) som Da- 
nernes modstander. 
*) Ved kælder (af Latin cellarium) forstodes blot forrådsrum, 
sikkert en særskilt bygning på gården efter gammel byg- 
ningsskik. 

og her fremstillede oldingen Tyskerkongens ærgerrige krav 
og udspurgte, hvad han skulde gøre her, hvor han havde 
valget mellem disse to onde kår. Rådvilde overfor denne 
knibe sad nu alle som en målløse; men da rejste den 
nævnte Uffe sig midt i forsamlingen. Da nu hele ska- 
ren så ham træde frem, kunde de ikke noksom undre 
sig over, hvorfor dog den målløse i miner og lader stil- 
lede sig an, som om han vilde tale. Og da nu som be- 
kendt et særsyn, altid må vække folks forundring, så 
vendte han alles blik mod sig. Endelig tog han således 
til orde og sagde: >Ej må udæskende trusler skræmme os, 
ti det er jo en medfødt egenskab hos de opblæste Ty- 
skere, at de praler med ordskvalder og snildt forstår at 
indjage krystere og svæklinge skræk ved vindige trusler. 
Mig har jo naturen sat til at være den eneste ægte tron- 
arving, og derfor er det, som I godt véd, sandelig min 
pligt at udsætte mig kækt for tvekampens fare, for at 
jeg enten ene kan falde for riget, eller ene vinde sejr 
for fædrelandet. For nu altså at gøre deres ordskvalder 
og trusler til intet, så lad dem bringe kejseren det bud 
tilbage, at kejserens søn og tronarving, fulgt af hans 
ypperste kæmpe, ikke må være bange for at mødes 
med mig alene.« 

Det var hans ord, dem sagde han frem med stolthed i 
stemmen *. 

Da han nu havde fuldendt sin tale, spurgte oldin- 
gen sine sidemænd, hvem der havde talt disse ord. 
Men da han af de omkringstående hørte, at det var 
hans egen søn, der jo før havde været som stum, 
hvem disse ord skyldtes, bød han, at man skulde føre 
ham hen til ham, for at han kunde føle på ham. 
Og da han nu atter og atter havde følt ham på skuldre 
og arme, bag, lægge, skinneben og alle legemets 
organiske lemmer, udbrød han : > Sådan kan jeg mindes, 



*) Jfr. Vergils Æneide VII 644. 

at jeg selv var i min blomstrende ungdom« K For at 
fatte os i korthed: tid og sted for kampen aftales, og 
med dette svar drog afsendingene hjem til deres eget. 



KAPITEL 2. 
Om Uffes tvekamp. 

Der stod nu blot tilbage at skaffe våben tilveje, der 
passede for den ny hærmand. Man bragte da Uffe de 
ypperste sværd, som kongen kunde opdrive i sit rige; 
men så snart Uffe svang dem i sin højre, splintrede han 
hvert eneste af dem i tusind stykker. >Er det de vå- 
ben«, sagde han, »hvormed jeg skal forsvare eget liv 
og rigets ære?« Da nu hans fader mærkede hans levende 
ungdomskraft, udbrød han: »Endnu er der ét tilbage, 
som kan frelse både vort rige og vort liv«. Han for- 
langte derpå at blive ført ud til en høj, hvor han i tid- 
ligere dage havde gemt et sværd af prøvet godhed. Vej- 
ledet af visse tegn og mærker på stenene lod han derpå 
et herligt glavind opgrave af jorden. Dette greb han 
straks i sin højre og sagde: »Her har du, min søn, det 
sværd, hvormed jeg så ofte har sejret, og som altid har 
været mig et usvigeligt værge«. Og med disse ord over- 
gav han sønnen det 2 . 

Straks herefter stod den forud aftalte tid for tve- 
kampen lige for døren. Under tilstrømning af talløse 
skarer fra alle kanter, bestemmes da en holm midt i 
Ejderfloden til kampplads 3 , således at kæmperne var af- 

*) Dette lille træk er ejendommeligt for Sven Aggesøn og findes 
ikke i Sakses vidtløftigere fortælling af sagnet. 

2 ) Sven nævner ikke sværdets fra Sakses fortælling velkendte 
navn »Skrep«. 

8 ) Ifølge det i Rydårbøgerne opbevarede sønderjyske stedsagn 
hed stedet siden Kunungekamp. Sakse beretter, at det var 

skårne fra begge forsamlingers bistand og ikke kunde 
skaffe sig hjælp hos nogen. Medens nu Tyskerne tog 
plads på den hinsidige flodbred i Holsterlandet, og Da- 
nerne stillede sig op på denne side floden, valgte kon- 
gen sit sæde midt på broen, for at han, hvis hans ene- 
ste søn faldt, kunde styrte sig i flodens svælg og således 
undgå at opleve den sorg at se sig selv berøvet både 
søn og rige, inden han, den gråhærdede, gik i graven. 
Kæmperne trådte derpå frem fra begge sider og 
mødtes på holmen. Og da nu vor herlige hærmand Uffe 
så de to komme sig imøde, brummede han ligesom en 
løve fra sit kraftige bryst, og fast i sind nølede han ikke 
med kækt at stille sig op mod de to udvalgte, omgjor- 
det med det sværd, som hans fader i sin tid havde gemt 
(hvad vi ovenfor har omtalt), og holdende et andet, 
draget sværd i sin højre. Såsnart han nu havde dem 
lige overfor sig, tiltalte han hver især af dem; ja vor 
udmærkede kæmpe, hvis minde skal være uforgængeligt 
til evig tid, opæggede selv (hvad der er noget, man 
ellers kun sjælden læser om, er sket), sine modstandere 
til kamp med disse ord: »Hvis du«, sagde han til konge- 
sønnen, »anspores af attrå efter vort rige, så at du vil 
vinde vor magts, vort herredømmes og vor rigdoms her- 
ligheder, så b^r du gå frem mod mig i nærkamp foran 
din følgesvend, for at du således både kan udvide dit 
riges grænser og i dine hærmænds påsyn vinde kækheds 
ry«. Men kæmpen tiltalte han på følgende måde : »Her 
er for dig stedet til at udbrede dit ry for prøvet kækhed, 
.når du går frem mod mig i nærkamp og ikke tøver med 
også i Danernes påsyn at lægge den glimrende manddom 
for dagen, som du alt tidligere har vist for Tyskerne. 
Nu kan du altså forøge dit ry for tapperhed og vente 



den samme holm, hvor senere Sven E strid søn s søn Bjørn 
byggede sin borg (Rendsborg). 

at blive beriget med herlig gavmildheds gave, når du 
både går frem foran din herre og holder dit værrieskjold 
for ham til hans beskyttelse. Lad derfor, beder jeg 
dig, din blandt Tyskerne prøvede tapperhed sætte sig 
til mål at lære Danerne fægtekunstens forskellige regler, 
for at du til slut, efter at have vundet den ønskede 
sejr, kan vende hjem til dit eget med sejrsglæde og 
jubel«. Da han var færdig med disse opmuntringsord, 
huggede han af al magt løs på kæmpens hjælm, så at 
det sværd, han slog med, brast itu med et brag, der 
gjaldede over hele hæren. Derover brød Tyskernes 
skare ud i larmende jubelråb, men Danerne overvæl- 
dedes af sorg og fortvivlelse og mumlede sagte under 
suk og hulken. Og da kongen hørte, at hans søns sværd 
var sprunget sønder, lod han sig flytte ud på randen 
af broen. 

Men nu drog Uffe pludselig det sværd, han var om- 
gjordet med, gav straks kæmpen et blodigt sår i hoften 
og huggede snart efter også hovedet af ham. Således 
drev lykken, så ustadigt vekslende som månen, sit spil 
med begge parter ved snart at begunstige den ene, 
snart den anden, og dem, som den nys havde forundt 
stor glæde og jubel, dem betragtede den bagefter med 
et stedmoderligt blik og et grumt åsyn. Da oldingen 
hørte dette, fattede han straks mere mod og lod sig 
flytte tilbage på sin forrige plads. Længe var nu heller 
ikke sejren tvivlsom. Uffe gjorde nemlig et kraftigt angreb, 
drev kejserdømmets arving ned til flodbredden, og 
dræbte ham der uden vanskelighed med sit sværd. 
Således blev han ene sejrherre over to og gav ved sin 
berømmelige manddom Danerne en herlig og fyldest- 
gørende oprejsning for den skændsel, der var timedes 
dem for mange tider siden 1 . Så måtte da Tyskerne 



*) Nemlig ved Kætes og Viges drab på kong Adisl; se ovenfor. 

med skam og blusel under hånsord drage hjem til deres 
eget, efter at deres skvalder og trusler var gjorte til 
skamme, og senere førte den berømmelige Uffe i fred 
og ro styret i sit rige. 

Uffe avlede en søn, som ban gav navnet Dan, og 
som fik tilnavnet »den overmodige« eller »storladne« 1 . 

Denne fulgtes på tronen af sin søn Frode med til- 
navnet »den gamle«. Efter ham tog hans søn Fridlev 
rigets styr. Dennes søn var Frode hin fredgode 2 , 
også kaldet den gavmilde, fordi han lagde sig efter 
gavmildhed fremfor alle andre dyder; ti han agtede 
ikke guld og sølv højere end skarn. Efter ham fulgte 
hans søn Ingild ham på tronen. Efter ham kom der 
en lang mellemtid på mange år, i hvilke kongerne fulg- 
tes på tronen, ikke af deres sønner, men af deres datter- 
sønner, som dog altså på mødrene side hørte til konge- 
slægten s . Ingilds nærmeste efterfølger var Olaf. Denne 
undertvang med kraft alle de omliggende lande, ja 
nåede endog på sit sejrstog syv dagsrejser hinsides 



*) Islænderne kalder denne konge Dan Mikillåti og modsætter 
ham Olaf Litillåti (som svarer til den danske overleverings 
Uffe). Sakse søger her at forene dansk og islandsk over- 
levering. 

*) De andre kilder giver ikke Frode den gavmilde, men dennes 
farfader, Frode (den gamle), tilnavnet »fredgode«. 

*) De foregående kongers rækkefølge stemmer nøje med Sakse 
dg rammer utvivlsomt en fællesdansk overlevering, der 
sikkert må være blevet til længe før Valdemarstiden ; men 
Sven er nu kommet til et punkt i kongerækken, hvor fælles- 
overleveringen glipper, og hvor Sakse indskyder forskellige 
sagn, som ikke hører hjemme i den oprindelige Skjoldung- 
sagnkres (Siklingsagnene, Harald Hildetand m. m.). Det er i 
overensstemmelse med sit løfte om at give en pålidelig dansk 
kongerække, at Sven udelader alle disse sagn og kun hentyder 
til dem med en frase om »dattersønner« som tronarvinger, 
hvorved han bl. a. muligvis tænker på Harald Hildetands til- 
knytning til den gamle kongeæt (jfr. Sakses 7. bog). 

Donau 1 . — Men for at man nu ikke skal beskylde 
mig for på fabelagtig eller løgnagtig vis at lade de 
konger følge umiddelbart efter hverandre, som jeg dog 
har hørt adskilles ved en ikke ringe tidsafstand, så vil 
jeg da, idet jeg ikke af ladhed, men tvertimod af mangel 
på hjemmelsmænd, overspringer mange berømmelige 
konger, overlade det til min omhyggelige eftermands 
gransken, ved flittig forsken at føje det til, hvad jeg 
på grund af svigtende overlevering har udeladt 2 . 

Efter dette gjorde Sivard, en søn af Regner Lod- 
brog, indfald i Danmarks rige 8 ; han holdt slag med 
kongen, fældede ham og tog selv riget Da han så- 
ledes havde erobret og besad riget, tog han den fæl- 
dede konges datter til sin ægtehustru. Efter at han 
havde kendt kongedatteren på ægteskabelig vis, spurgte 



*) Olaf kaldes hos Sven Aggesøn kun Ingilds efterfølger; Sakse 
kalder ham søn af Ingild, men hentyder iøvrigt til, at hans 
bedrifter var hyllede i tåge, så at intet sikkert derom kunde 
berettes. 

*) Idet Sven gør omhyggelig rede for sine grunde til at udelade 
alle de løse kongesagn, der ikke hørte til Skjoldungrækken 
(hans ord om manglende hjemmelsmænd må åbenbart ikke 
forstås således, at han overhovedet ikke kendte disse sagn, 
idet meningen blot er, at ingen af hans hjemmelsmænd kunde 
give ham en bestemt ordnet rækkefølge af disse konger), 
henviser han disse æmner til behandling af eftermanden, 
hvormed han utvivlsomt mener Sakse, skønt han ikke her, 
som andetsteds i værket, nævner ham ved navn (sandsynligvis 
fordi det endnu 1& udenfor Sakses plan at medtage Danmarks 
oldhistorie i sit værk). — Blandt de udeladte konger kan 
særlig fremhæves Harald Hildetand, der ellers findes i alle 
kilder, og Snjo, der også rindes i de fleste kongerækker. 

8 ) Sven går her pludselig over fra sagnkongerne til det 9de &rh.s 
mere historiske konger. Sivard (= Sigurd Snogøje) nævnes 
i en samtidig tysk årbog som konge år 873 tillige med sin 
broder Haldan, der også kendes som vikingekonge i England 
(Northumberland). S. og Haldan nævnes som konger efter 
Hårek den yngre; hvorledes de er komne i besiddelse af 
Danmark, vides ikke. 

hun ham, hvilket navn barnet skulde have, og kongen 
svarede hende med de ord, at når fødselen var endt, 
skulde moderen mindes sit bælte. Da hun så havde 
overstået fødselsstunden, kaldte hun, med hentydning 
til ordet »knude«, sin søn Knud, såsom . . . .*. Han 
var den første i Danmark, som bar dette navn 2 . Han 
var den eneste siden den ovennævnte Frodes tid, der 
var udsprungen af kongelig æt 8 . I hans barndom blev 
Enni-Guup, en sællandsk bonde, sat til rigets vogter 4 . 
Men da den nævnte Knud var vokset til og bleven 
yngling, greb han selv kongespiret. I tidens løb fik 
han en søn, som han bestemte skulde have navnet 
Frode 5 . Frode avlede en søn, som han kaldte Harald 6 . 



*) Her maa være et hul i teksten; de manglende ord må antages 
at have indeholdt en nærmere forklaring af ordspillet med 
»Knud« (ifølge prof. Gertz's antagelse); rimeligvis en hen- 
tydning til, at kongen som ægtemand først løste hendes 
bæltes knude. 

*) Navnet Knud er i Oldtiden sjældent og synes virkelig oprin- 
delig kun at høre hjemme i den danske kongeslægt. Jorns- 
vikingasaga kap. 1 indeholder et meget afvigende navnesagn, 
som også udleder navnet af ordet »knude«. — Denne Knud 
er iøvrigt vistnok den samme, som den »Harde-Knud«, der 
fra Adam af Bremen kendes som fader til Gorm (den gamle). 

*) Meningen af disse ord er utvivlsomt, at fra nu af følger atter 
søn efter fader på Danmarks trone — et udtryk for, at Sven 
nu atter mener at kunne give en pålidelig dansk kongerække 
(i modsætning til den »mellemtid«, da kongerne efterfulgtes 
af deres »dattersønner«, se ovenfor). 

4 ) Vi har her en svag og forvansket hjemlig overlevering (jfr. 
Sakse) om den kong Gnupa af svensk æt, der i 10. årh.s 
begyndelse (på Gorms tid) har siddet inde med en del af 
riget, nemlig Sønderjylland, og hvis navn findes på runestenene 
fra Vedelspang ved Slesvig. 

6 ) Denne Frode kendes også andensteds fra (han var næppe 
søn af Knud); han siges at have gjort Englandstog og at 
være bleven døbt i England; ifølge Roskildekrøniken var det 
ham, der opførte trefoldighedskirken ved Århus. 

6 ) Denne Harald er en* dobbeltgænger af Harald Blåtand, som 
allerede findes i Roskildekrøniken, og utvivlsomt er opkommet 
ved en misforståelse. 

Han efterfulgtes af sin søn og tronarving Gorm Løge 1 , 
en lad mand, der alene var hengiven til udskejelser og 
drik. Han havde til hustru hin berømmelige dronning 
Thyra, som fik tilnavnet »rigets pryd* 2 . Om hendes 
glimrende hæders ry kan jeg ikke tie; ti det er jo sæd 
at omtale de menneskers storværker, som har vundet 
sig særlig stort ry. 



KAPITEL 3. 
Om Thyra Danmarkebot. 

Den nys nævnte Thyra var en kvinde, der udmær- 
kede sig ved alle mulige dyder; ti naturen havde med 
flid udstyret hende med mange forskellige gaver både 
på sjæl og legeme. Hendes åsyn var nemlig smykket 
af sjælden skønhed, og på hendes kinder havde rosen 
i pagt med liljen malet sit purpurskær. Desuden var 
hun kysk, tugtig, vittig og fuld af finhed i hele sit væ- 
sen. Yderligere havde den guddommelige nåde i hen- 
des sjæl tændt en så stor og glimrende klogskabs lys, 
at man skulde tro, at hun havde øst Nestors kløgt, 
Ulysses' snille og Salomons visdom af ét og samme 
væld. Havde hun blot været tvættet ren i dåbens 
kilde, kunde man i sandhed have taget hende for dron- 



*) Løge = løj, lad tø'fr. »at løje af*). Som det følgende viser, 
er denn« Gorm den samme som ham, man gerne kalder 
Gorm den gamle. Det er ikke udelukket, at det af Sven 
Aggesøn opbevarede tilnavn til Gorm rummer en ret pålidelig 
efterretning om hans karakter. 

*) I disse ord skjuler sig uden tvivl det fra andre kilder kendte 
tilnavn Danebod, eller i dets rigtigere form »tanmarkarbut« 
(jfr. den følgende kapiteloverskrift), således som navnet findes 
på den mindre Jellingesten (som Gorm satte over Thyra). 
Navnet betegner hende som den, der bøder på riget, istand- 
sætter riget. 

ningen af Saba, som var kommen for at udforske Salo- 
mons visdom 1 . 

På de tider havde kejser Otto lagt Danmark under 
sig som skatskyldigt land 8 , uden tvivl på grund af 
kongens ladhed; thi denne var jo, som vi ovenfor har 
omtalt, kun hengiven til frådseri og udsvævelser. Ja, 
kejserens frækhed gik endog så vidt, at han forsøgte 
at påføre hele riget vanære, han stræbte nemlig at 
lokke den nys nævnte dronning og hilde hendes kysk- 
hed i sine garn. Han udsendte derfor sendebud, der 
under påskud af at indkræve skat skulde søge dronnin- 
gen i hendes bur, bringe hende kejserens hilsen, og tillige 
byde hende dennes gaver og kongelige skænk. Desuden 
fik de det hverv at foresnakke dronningen, hvor meget 
bedre hun kunde stå sig ved at være kejserinde og 
styre det romerske rige end at være enten en skatskyl- 
dig fyrstes hustru eller i det mindste kun dronning over 
et ganske uanseligt kongerige — siden hun jo besad 
ikke blot en fremtrædende og pragtfuld legemsskønhed, 
men ogsaa en enestående åndens visdom. »Lad derfor«, 
siger de, »Eders sunde forstand bestemme sig til ikke 



2 ) Jfr. 1. kong. 10, 1—13. I modsætning til andre kilder op- 
fatter Sven uden videre Thyra som hedning, og det er ikke 
usandsynligt, at det folkesagn, han følger, rummer den histo- 
riske sandhed. 

9 ) Det (ganske uhistoriske) folkesagn, som Sven her fortæller, 
har vel i sin oprindelige skikkelse kun talt om den tyske 
konge (Sakserkongen) i almindelighed, og når kejseren her 
kaldes Otto (hvormed sikkert menes Otto den store 986—73), 
er grunden sikkert den, at Sven eller hans hjemmelsmand 
ad litterær vej (Adam af Bremen f. ex.) vidste, at kejser Otto 
var nogenlunde samtidig med Gorm (rettere med Gorms søn 
Harald Blåtand). Når Sven taler om, at Otto underlagde sig 
Danmark, er det derfor historisk betydningsløst og endog 
urigtigt (Ottos søn Otto II gjorde derimod et tog mod Harald 
Blåtand), og i det hele må sagnets betydning søges i dets 
vidnesbyrd om Valdemarstidens opfattelse af forholdet til 
Tyskland. 

4 

uoverlagt at afslå den tilbudte magt, og lad det også 
være et bevis på Eders høje klogskab, at I hellere med 
urokkelig fasthed vil gemme en så berømmelig fyrstes 
navn og højhed i Eders hengivenheds skød end und- 
lade at gengælde med de samme følelser den store 
højagtelse og kærlighed, som han omfatter Eder med. c 
— Efterat dronning Thyra havde hørt dette, æskede 
hun betænkningstid, for at hun kunde udfinde et vel- 
villigt og passende svar, der kunde veje lige op imod 
så artig en hilsen. Da imidlertid afsendingene kun 
gjorde et kort ophold dér, nødte den ved løftet 1 på- 
dragne forpligtelse dronningen mere tvingende til at finde 
en udvej i den foreliggende sag. Omsider, da hine spurgte, 
hvad svar de skulde bringe hjem til deres herre, havde 
hin berømmelige heltinde, der fremfor nogen anden 
fortjente dronningenavn, i sin ædle sjæl udtænkt en 
sindrig list, og hun gav sig da til at smigre dem med 
de sødeste ord og erklærede sig rede til at opfylde 
deres herres ønske. Det var imidlertid, påviste hun, 
en vanskelig sag for hende at indlade sig på, således 
at vrage sin retmæssige mands seng for, som en hor- 
kvinde, at flyve lige ind i ægteskab med en anden 
mand. En anselig sum penge, lod hun dem forstå, var 
altså nødvendig, til at forsone og bøde på et så dristigt 
foretagende og en gerning, der i den grad kunde bringe 
hende i vanry. Hvis de derfor higede efter at få deres 
ønske opfyldt, måtte de overlade hende tre års skat. 
Uden tøven drog så afsendingene meget hastigt afsted 
til kejseren for at meddele ham både dronningens svar 
og det vilkår, det indeholdt. Da kejseren havde hørt 
dette, lovede han med oprømt åsyn og stor glæde, hvad 
Thyra havde krævet; kun måtte hun til betryggelse af 
aftalen give gidsler. Straks ilede afsendingene tilbage 



1 ) Nemlig om svar. 

til Danmark og meddelte dronningen kejserens vilje; 
tillige krævede de gidsler af hende, for at aftalen des 
mere fast og sikkert kunde stå ved magt. Uden tøven 
udvalgtes tolv højbårne heltesønner til gidsler, og dem 
tog afsendingene med sig til Saksen 1 . 

Imidlertid lod dronningen over hele riget udgå det 
lovbud, at alt folket hele riget over skulde samles til 
stævne nær ved Slesvig som mødested; og hun bød så 
alle bofaste mænd i riget, med egne hænder at arbejde 
på en vældig vold, som hun havde fattet den plan at 
opføre i hast. Var der nogen, der trykkedes af mangel 
på formue, gav hun dem hjælp og understøttelse af 
skatten; og hun anvendte altså til et sådant værk de 
penge, hun ved list havde skaffet sig. Der var ingen, 
som hun gav lov til at unddrage sig; nej, ynglinge, 
oldinge og fuldvoksne mænd, alle sammen jmåtte de i 
deres sved arbejde på det nysnævnte værk, og kun de 
gik fri, der hindredes enten af alt for spæd barndom 
eller af kraftløs alderdom. I den grad hvilede der nem- 
lig en tvang over alle til at adlyde, at alle, rige og fat- 
tige uden forskel måtte arbejde på dronningens marker 
og jorder ligesom landboer 2 . Ti paa den tid besad 
kongerne al jord i riget med ejendomsret, alt eftersom 
hver af dem fik styret i riget 3 . Så opførte da først 



*) Når der her ikke tales om kejserdømmet i almindelighed, 
men kun om det til Danmark grænsende tyske landskab, 
svarer dette til, at folkesagnet i sin oprindelige skikkelse 
næppe har talt om den tyske kejser, men om Sakserkongen; 
jfr. Uffesagnet. 

*) Ved landbo forstodes den mand, der havde lejet en anden 
mands jord til dyrkning mod en bestemt afgift og således 
ikke selv var jordejer. Sådanne landboer (fæstebønder) ind- 
tog som regel en mindre anset stilling i samfundet end de 
egentlige > adelbønder« (selvejere). 

*) Den hos Valdem årstidens historieskrivere almindelige opfattelse 
af Oldtidens forhold som langt større og herligere end de 
senere tiders fører her Sven Aggesøn til at tillægge Oldtids- 

4* 

Thyra det herlige virke, som siden altid har hegnet 
Danerne som et gærde og været dem det tryggeste 
værn mod tysk rasen 1 . 

Da hun nu alt i to år havde arbejdet herpå, kom 
dette store byggeforetagendes berømmelige ry for 
kejserens øren, og denne lod derfor for anden gang af- 
sendinge drage til Danmark, der snildt skulde udspørge 
dronningen, hvorfor hun dog anstrengte sig med et 
så stort værk — hvis hun da ikke pønsede paa at bryde 
aftalen. Herpå gav den ordsnilde dronning følgende 
svar: »Ikke noksom kan jeg undre mig over, hvor det 
kan være, at en fyrste af en så fremragende forstand, 



kongedømmet en langt større magtfylde, end det nogensinde 
kan have haft. Kongen har sikkert aldrig gjort ejendomsret 
gældende til al jord i landet, men kun til det, som ingen 
andre ejede: store skove (almindinger), større åer og søer 
osv. — På den anden side kunde det muligvis tænkes, at 
Svens ord måtte opfattes på samme måde som den til- 
svarende norske tradition om, at Harald Hårfager tilegnede 
sig al odel og gjorde alle bønder til sine lejlændinge (sva- 
rende til dansk landbo, jfr. ovenfor): som en levning af en 
ældgammel opfattelse, der betragtede kongens ret til at kræve 
lydighed af enhver som et indgreb i personlig frihed og hans ret 
til at kræve skatter og afgifter som en ophævelse af al egentlig 
ejendomsret. — I så fald har da Sven, som rimeligt er, taget 
den gamle overlevering om kongernes ejendomsret til al jord 
ganske bogstavelig, og på denne måde passede den jo også 
meget godt til hans forestillinger om Oldtidskongedømmets 
storhed (jfr. ovenfor). 
x ) Denne kerne af det ellers i alle enkeltheder uhistoriske sagn 
må der sikkert ligge noget virkeligt til grund for; i hvert 
fald vides det af samtidige kilder, at Danevirke fandtes på 
kejser Otto II's tid, da han 974 gjorde tog mod Harald Blå- 
tand, medens det aldrig nævnes før denne tid; og herpå tyder 
også Thyras tilnavn Danebod eller i dets rigtigere form: 
»tanmarkarbutc : »den, der bøder på Danmark«. Det må 
derfor antages, at folkesagnet med rette nævner Thyra som 
den, der (muligvis i fællesskab med sønnen Harald, som 
Sakse beretter) opførte den ny grænsevold. — Thyras vold 
bestod af jord, afstivet med svære træstammer og stenlag, 
og var l 2 / 2 mil lang; den står for en stor del endnu. 

hvis trone guddommens nåde næsten har hævet op til 
stjernerne, og som ved sin indsigtsfulde kløgt har lagt 
så mange vilde folkeslag ind under sit herredømme - 
at han vil nedlade sig til at forske efter dybtgående 
planer hos en enfoldig kvinde. Jeg kan nemlig ikke 
tænke mig, at det skulde være forblevet skjult for hans 
snilde blik, hvad jo ogsaa eders erfaring alt har indset, 
at der for alt samkvem med vort land, til fods som 
til hest, kun staar én vej åben, der fører over en ikke 
ret stor flad slette; og for den har jeg nu skudt en 
vældig murs slå i den hensigt, at medens døren hidtil 
stod på vid gab for hele riget, skal nu, idet vejen 
næsten er spærret ved murens hindring, en ganske 
snever port holde dem tilbage, der vil ud. Når jeg 
nemlig tro har opfyldt min herres ønske og føjet mig 
efter eders vilje, så vil den almindelige ledingshær, som 
vort folk i sin grumhed uden tvivl vil opbyde imod 
mig, med lethed kunde hindres i at forfølge os, når et 
så mægtigt virke spærrer dem vejen.« Da afsendingene 
hørte dette, priste de den berømmelige kvindes snille 
såvel som hendes veltalenhed i høje toner; og, sikre 
på deres ønskes opfyldelse, ilede de glade hjem til 
deres eget. 

Imidlertid arbejdede dronningen med end større iver 
videre på det påbegyndte værk; og således spottede 
kvindesnifle tysk hovmod. Men da så tre års tid var 
runden, stod det sindrige byggeforetagende fuldt færdigt, 
overmåde stateligt prydet med tinder. Efterkommerne 
har givet det navnet Danevirke, fordi det blev bragt 
i stand og fuldført ved Danernes sved 1 . Og dronning 
Thyra, ved hvis klogskab Danernes frihed både er vun- 



l ) I virkeligheden betyder ordet > virke« det samme som værn 
(befæstningsanlæg), og er ikke det samme ord som >værk«, 
hvilket sidste Sven Aggesøn tænker på. 

den og styrket, gav de ej med urette navn af Dan- 
marks pryd 1 . 

Nu varede det ikke længe, før kejseren bød udvalgte 
krigere fra sit kejserdømme at drage til Danmark i et 
prægtigt optog for at gaa dronningen i møde. De led- 
sagedes da også under stor jubel af en skare legere, 
der lod fedler, cithere, strengeleg og pavker klinge 2 . 
Efter at have rejst deres telte ved Ejderen, ventede de 
her på dronningens ankomst; til Danmark sendte de 
kun et lille udvalg af stormænd, der skulde udforske 
dronningens stemning. Da Thyra havde erfaret deres 
ankomst, samlede hun dér de viseste mænd i sit rige, 
og i alle disses påhør tiltalte og svarede hun dem så- 
ledes: »Hvad kejseren kræver, nægter jeg; hvad han 
begærer, afslår jeg, og hvad han attrår, skyr jeg, på 
det, at jeg ikke som overløber og horkvinde på én 
gang skal påføre mit rige skam, mit køn blusel, og 
mine undersåtter vanære. Når I nemlig foreholder mig 
kongens, min husbonds, ladhed, så må I dog ikke tro, 
at der heri møder mig nogen hindring; thi hele riget 
lyder alene mit vink, og ingen retssag eller trætte endes 
uden mit samtykke, så at jeg gælder for konge og 
dronning på én gang og nyder begges hæder. Og kon- 
gen har da for resten, må I vide, i al fald det adels- 
mærke at pryde sig med, at han i alle henseender 
stammer fra kongelig slægt. Kan han derfor end ikke 
måle sig med kejseren i magtfylde, så står han dog 
ingenlunde tilbage for ham i kongelig byrd. Og for at 
slutte med et kort ord: jeg skal nok med min kraftige 



2 ) Om Thyras tilnavn Danmarkebot se ovenfor. 

*) Sven nærer ikke blot uvilje mod tysk hovmod, men også 
mod tysk blødagtighed (jfr. Sakses fortælling om Starkad og 
Ingild); mange af de udenlandske sæder trængte dog igennem, 
og bl. a. var > legeren« en sikker gæst ved den senere Middel- 
alders fester og gilder (»der var ikke guld for legeren spart«). 

højre snart frigøre Danerne fra skatskyldighedens træl- 
domsåg, og vil aldeles ikke vise jer nogen hyldings 
ærbødighed«. Ved at høre dette ganske uventede svar 
blev afsendingene helt bestyrtede, så de tabte mund 
og mæle, og forvirrede vendte de tilbage til de før 
omtalte fornemme mænds telte. Her strømmede disse 
stormænds skare sammen og flokkede sig om dem, 
idet de spurgte dem, hvad grunden var til, at de med 
en så ilsom hast fremskyndede deres hjemfærd. Og 
bine nølede ikke med at berette, hvordan de fuldstæn- 
dig var blevne skuffede i deres forhåbninger og dårede 
af en kvindes list. — Da nu dette rygtedes, blev der 
straks givet det bud, at gidslerne skulde dømmes til 
døden. At dette vilde blive sagens udfald, havde hin 
berømmelige dronning, såsom hun ikke var uden evne 
til at skønne om fremtiden, rigtignok alt længe i for- 
vejen forudset; men hun havde ment, det var bedre at 
ofre nogle få til døden og derved løskøbe hele riget af 
trældom, end trælle sig ihjel for fremmede. — Således 
blev de ærgerrige Tyskere gjorte til skamme, deres 
jubel vendtes til kvide, og de vendte straks derefter 
hjem med sorg og suk. — 

Da hin berømmelige dronning tillige med sin hus- 
bond, kongen, havde fuldendt sit åremål, så lod deres 
søn Harald Blåtand, der også arvede kronen, efter 
sine hedenske landsmænds skik begge sine forældre 
jorde i to ens tvillinghøje som stolte gravmæler, tæt 
ved kongsgården i Jellinge 1 . 



*) De to høje findes som bekendt endnu og bærer vidne om 
den gamle hedenske gravskik, som snart efter ophørte (Harald 
selv begravedes i Trefoldighedskirken i Roskilde). Ved un- 
dersøgelser i vort årh. fandtes kun i den nordre høj et af 
egeplanker tømret anseligt gravkammer; i den søndre høj 
fandtes intet, og denne høj har vel snarest været en mindehøj 
over forældrene, som Harald har opført. Bekendte er de to 
til højene hørende runestene, hvis indskrifter i oversættelse 

KAPITEL 4. 
Om Harald Blåtand. 

Denne Harald styrede lang tid efter land og rige 
med sit kongespir. Han var den første, der udspyede 
hedenskabets vederstyggeligheder og tilbad Kristi kors 1 . 

Da han opbød sin hær for at få en vældig sten 
slæbt afsted, som han havde besluttet at rejse på sin 
moders gravhøj som mindesmærke over hende, opstod 
der oprør blandt folket både på grund af den ny guds- 
dyrkelses skik og for det utålelige trældomsågs skyld, 
og folkerøret tog til at bruse så højt, at almuen i sit 
raseri fordrev selve kongen fra riget. Denne tog i 
ilsom fart flugten, ti frygten gav hans fødder vinger 2 , 
og drog som landflygtig mand helt over til Vendland, 
hvor han, efter at have opnået fred, skal være bleven 
den første grundlægger af den by, som kaldes Jomsborg 8 . 

lyder: 1) Gorm konge gjorde dette mindesmærke efter Thyra 
sin kone, Danmarks bod; 2) Harald konge bad gøre dette 
mindesmærke efter Gorm sin fader og efter Thyra sin moder, 
den Harald, som vandt sig al Danmark og Norge og gjorde 
Danerne kristne. 

*) Haralds omvendelse til kristendommen (ved bisp Poppos 
jernbyrd o. 960) var i virkeligheden afgørende for den nye 
religions endelige sejr i landet. 

*) Jfr. Vergils Æneide VIII, 224. 

8 ) Folkesagnet om stenen til Thyras gravhøj findes i en fyldigere 
skikkelse hos Sakse; om der ligger noget historisk til grund 
derfor, er det næppe muligt at afgøre; historisk sikkert er 
det kun, at Haralds søn Sven i faderens senere år gjorde 
oprør mod ham, og at Harald måtte flygte til Jomsborg, hvor 
han døde. — Den blomstrende købstad ved Odermundingen 
Jomsborg var vel ikke anlagt af Harald Blåtand, men det 
hos Sven og Sakse opbevarede folkesagn, der kalder Harald 
Jomsborgs grundlægger, rummer dog en utvivlsom historisk 
kerne, idet Harald har underlagt sig de vendiske lande ved 
Odermundingen og lagt en del af sin hird, der dannede et 

Denne bys mure har jeg Sven selv set ærkebisp 
Absalon jævne med jorden 1 . — I Haralds landflygtig- 
hed sattes hans søn Sven med tilnavnet Tjugeskæg* i 
hans sted over riget. Han antog som en sand tilbeder 
af Gud troen på den hellige treenighed, som hans fader 
i sin landflygtighed omsider havde bortkastet, og gen- 
født i den hellige dåbs bad, bød han, at Guds ords 
sæd skulde udbredes over hele landet 3 . 

Efter nogen tids forløb indfandt der sig afsendinge 
hos ham, som skulde bestræbe sig for at vende den 
splid til enighed, der var opstået mellem faderen og 



særligt krigersamfund (> Jorn s vikinger«), som besætning i 
Jomsborg, for at sikre sit herredømme i disse egne. Haralds 
»grundlæggelse« af Jomsborg må således selvfølgelig ikke, 
som her hos Sven Aggesøn, henføres til hans landflygtighed, 
og nogen kronologisk rækkefølge af begivenhederne må man 
i det hele mindst af alt vente hos Sven Aggesøn. 

*) Jomsborg, der allerede i 11. årh. var bleven en ren vendisk 
købstad ligesom tidligere, ødelagdes af Absalon 1164 efter 
den store sejr over Bogislav ved Rygen; Sven er med rette 
stolt over at have været med på dette afgørende Vendertog. 

') Tjugeskæg o: tyveskæg, forkeskæg (tvedelt skæg). 

*) Sven afviger her fuldstændig fra den almindelige kirkelige 
opfattelse (der bl. a. også til dels findes hos Sakse), og som 
væsentlig stammer fra Adam af Bremen. Denne, der for en 
stor del bygger på meddelelser fra Sven Estridsøn, omgiver 
nemlig Haralds minde med en art helgenglorie, medens 
sønnen Sven opfattes som den grummeste hedning og fader- 
morder. I modsætning til denne forvrængede kirkelige op- 
fattelse giver Sven Aggesøn (og til dels de islandske sagaer) 
os den folkelige overleverings opfattelse, som ikke er Harald 
Blåtand gunstig, men nærmest sympatiserer med Sven Tjuge- 
skægs raske kæmpeskikkelse. Når folkesagnet på Valde- 
m årernes tid opfatter Sven Tjugeskæg som kristen, står det 
da den historiske sandhed langt nærmere end Adam af Bre- 
mens ganske urigtige opfattelse af Sven som en vild hedning, 
der forfulgte de kristne. Men når den folkelige sympati for 
sønnen går så vidt, at folkesagnet taler om, at Harald Blåtand 
faldt fra kristendommen igen, er det sikkert et godt stykke 
på den anden side af den historiske sandhed. 



58 Sven Aggesøn 

hans søn, der sad på kongetronen. Kong Sven aftalte 
da, at hans fader med Venderne skulde møde ham i 
Grønsund for at underhandle om fred. Da kongen så 
til den fastsatte tid var kommen derhen med Dane- 
hæren, måtte han længe vente paa sin faders ankomst. 
— Imidlertid havde den landflygtige Harald, efter til- 
skyndelse af sin rådgiver, en mand ved Navn Palnes 
Toke 1 , ladet sig bygge et langskib, der løb let for 
årerne, bemandet det med de mest prøvede søfolk og 
sat den nævnte Paine 2 til styrmand på det. Denne 
drog nu i ilsom fart hen for at møde kongen; og da 
han var kommen i nærheden af Danehæren, lod han 
årerne anbringe i række ved tofterne og bagstavnen 
på sit skib lægge tæt op til bagstavnen på kongens, idet 
han havde fundet på en listig plan. Da alt således 
var ordnet, vækkede han i al stilhed ved dagens første 
lysning kongen, der lå og sov på sit leje. Kongen våg- 
nede og spurgte, hvad der var på færde. »Det er os«, 
svarede han, »din faders afsendinge, som er komne 
herover til dig for at forhandle om fred«. Da kongen 
hørte dette, ønskede han at få nøjagtigere besked om, 
hvorledes det stod til med hans fader, og stak derfor 
hovedet lidt ud over skibets ræling. Straks greb da 
den nævnte Palnatoke 3 ham fat ved ørerne og håret, 
og da han i legemskraft var den stærkeste, var al kon- 
gens modstand forgæves, så han fik halet denne, mod 
hans vilje, over i skibet til sig, hvorpå han skyndsomt 
tog flugten med kraftige åretag, uden at kongens svage 
råb nyttede noget, da ingen af de andre anede noget 



r ) Mandens egentlige navn er Toke (som også Sakse kalder 
ham); men foran dette er (som kendingsnavn) stillet hans 
faders navn i genitiv (Palna-Toke); i denne form findes 
navnet foruden hos Sven også i de islandske sagaer. 

2 ) Navnet Paine må ved en misforståelse være indkommet her 
i steden for Toke. 

8 ) Teksten har her (mindre rigtigt): Paine Toke. 

om sagen; og han helmede ikke eller blev træt af an- 
strengelsen, før han var kommen til den førnævnte 
by 1 . Da Venderne* nu fik ham at se, opstod der 
røre i folket, og man dømte fangen til forskellige døds- 
måder og udsøgte pinsler. Men stormændenes udvalgte 
skare havde forstandigere tanker og trængte igennem 
dermed. De anså det nemlig for rådeligere at lade 
ham blive købt fri mod en mægtig sum løsepenge, så 
Venden derved kunde blive rigt og glæde sig ved evig 
rigdom, medens Danernes hjælpekilder var udtømte; 
det var bedre end, at han skulde blive dræbt og om- 
komme ved en kortvarig død. Ti det vilde kun lidet 
fremme deres fælles bedste, hvis fangen dømtes til død 
og undergang. Der beskikkedes derfor afsendinge, som 
skulde melde Danerne, at de måtte løskøbe deres konge 
for hans tredobbelte vægt i guld og sølv. Dette tøvede 
man ej heller længe med at gøre. Man fik nemlig så 
godt som hele rigets formue samlet sammen på ét sted, 
og da Venderne så med den fangne konge gav møde ved 
Vindingå 8 , undslog Danerne sig ikke for at løskøbe 
Sven. Men da skatten ikke slog til til hans løskøbelse, 
besluttede fruerne at udfylde løsesummen ved at lægge 
deres smykker til; og ringe, armbånd, ørenringe, hals- 
kæder, kort sagt, alle de klenodier, de ejede, ofrede 
de for at udfri kongen. Efter at dette var fuldbragt, 
fik Danerne da for første gang af kongen skove og 
lunde at bruge i fællesskab. Også kvinderne, der før 
havde været ganske udelukkede fra fædrenearv, fik nu 
det til tak for fruernes mod ham udviste hengivenhed 



l ) Der menes Jomsborg. 

*) Sven Aggesøn opfatter ganske naturligt Jomsborgs indbyggere, 
Haralds og Palnatokes folk, som Vender, hvad de jo var på 
hans tid; men folkesagnet handler utvivlsomt om kong Svens 
tilfangetagelse ved Jomsvikinger (se nedenfor). 

8 ) ved Nyborg på Fyn. 

og ydelse af velgerninger, at han første gang bestemte, 
at for fremtiden skulde søster tage halv lod mod broder 
ved arvedeling. Han anså det nemlig i alle måder at 
være ret og billigt at lønne dette bevis på oprigtig hen- 
givenhed med en tilsvarende velvilje og tak 1 . 

*) Kernen i det af Sven fortalte sagn, som i en lignende skik- 
kelse findes hos Sakse og Islændingene, må utvivlsomt være 
historisk sand, at nemlig kong Sven engang er bleven tagen 
til fange af kong Haralds tro mænd Jomsvikingerne, men 
atter udløst mod en meget stor løsesum; hertil hentyder 
allerede Adam af Bremen. De nærmere omstændigheder er 
det derimod næppe muligt at slå sikkert fast. Vel stemmer 
sagnformerne godt overens om den listige måde for kong 
Svens tilfangetagelse, men på andre punkter er der store 
afvigelser. Sven Aggesøn er den eneste, der lader begiven- 
heden foregå i Haralds levende live ; på dette punkt rummer 
måske snarere de andre kilders sagnform den historiske 
sandhed, så at begivenheden snarere bør henlægges til Sven 
Tjugeskægs første kongeår. Fremdeles er Sven Aggesøn ene 
om at lade Palnatoke tage kongen til fange, medens Islæn- 
derne nævner Jomsvikingehøvdingen . Sigvald. Sagnene om 
Palnatoke er ganske vist i høj Grad forvirrede, upålidelige 
og omdannede; men såfremt den af Islænderne opbevarede 
overlevering om Palnatoke som høvding i Jomsborg rummer 
en rigtig historisk kerne (hvad der vel er nogen grund til at 
antage), må man sige, at dette nærmest taler for rigtigheden 
af den hos Sven Aggesøn opbevarede sagnform, der kalder 
Palnatoke kong Haralds mand og rådgiver; ti har Palnatoke 
været høvding i Jomsborg, må han have været det som kong 
Haralds mand. (De bekendte sagn om Palnatokes fjendskab 
mod Harald Blåtand og anledningerne dertil kan ikke op- 
fattes som historiske.) — Til det skønne sagn om Svens 
løskøbelse ved undersåtternes (særlig kvindernes) ofre knytter 
den danske overlevering hos Sven og Sakse to lovsagn, der 
henfører den fælles brugsret til skovene, samt søsters ret til 
halv arv med broder, til Sven Tjugeskæg. Begge disse rets- 
institutioner hørte på Valdemarernes tid til gammel sædvane- 
ret, og lovsagnet giver dem just præg af ælde ved at henføre 
dem til en konge, hvis kongetid lå så langt tilbage i tiden. 
Hvad selve disse lovbestemmelser angår, er det utvivlsomt, 
at der har været en tid, da kvinden overhovedet ingen arve- 
ret havde, og det tidspunkt, da kvinden fik den halve arveret 



Danernes historie. 61 



KAPITEL 5. 
Om Knud den Store. 

Efter Svens død fulgte hans søn Knud, som man 
også kaldte Gamle Knud 1 , ham på tronen. Han ud- 
videde med en forbavsende dygtighed og kraft sit riges 
grænser; thi fra det yderste Thule 2 og næsten lige ned 
til Grækernes kejserdømme lagde han ved mangfoldig 
manddomsdåd alle landene trindt omkring under sit 
herredømme; han undertvang nemlig Irland, England, 
Frankrig, Italien, Lombardiet, Tyskland, Norge, Vend- 
land og Samland 3 . Knud var også den første, der, 

hun havde Middelalderen igennem, må snarest (med lovsagnet) 
sættes til overgangstiden mellem Oldtid og Middelalder; 
nogen ligefrem lovændring herom må man dog selvfølgelig 
ikke tænke sig vedtaget. Den gængse ret til fælles brug af 
almindingerne (skovene, af hvilke kongen ejede de største) 
må derimod have været en ældgammel sædvaneret, hvis 
opståen der næppe er nogen særlig grund til at henføre til 
denne tid. + 

*) Således kaldtes han utvivlsomt i modsætning til senere konger 
og kongeætlinge af dette navn. 

2 ) Det yderste Thule betegner hos klassikerne Norden (i al 
almindelighed). 

8 ) Medens alt, hvad Sven hidtil har fortalt, er virkelige folke- 
sagn fra Valdemarernes tid, er hans fortællinger om Knud 
den store og hans nærmeste efterfølgere øste af en mere 
plumret kilde og bærer præg af en vis (halv-)lærd sagndan- 
nelse, der for en stor del må gå tilbage til misforstået litte- 
rær viden, navnlig erhvervet ved læsning af Adam af Bremen. 
— Netop den lange opregning af Knuds erobringer kan ikke 
stamme fra ægte folkeoverlevering, men må have den før 
antydede oprindelse; iøvrigt er den ved hele sin ganske 
uhistoriske karakter et mærkeligt vidnesbyrd om, hvor for- 
mørket mindet om Knud var på Valdemarernes tid, idet kun 
et tåget billede af den vældige erobrer var blevet tilbage i 
folkets bevidsthed. — Af de ni opregnede lande, må de fem 
slettes (Irland, Frankrig, Italien, Lombardiet, Tyskland); til- 

medens han herskede i fred og ro i England, udstedte 
hærlove, som vi med tiden efter vor ringe ævne skal 
komme ind på 1 . 

Hans datter var Gunhild, en berømmelig kvinde, der 
forenedes i ægteskab med kejser Henrik, søn af kejser 
Konrad*. Da denne ved en oprørsk rejsning af Romerne 
var bleven fordrevet fra sin kongestol, vendte han sig 
til sin svigerfader og bønfaldt ham om hjælp. Herved 
fik den herlige og berømmelige Knud en god lejlighed 
til at samle sin hær og drage plyndrende ned først 
gennem Frankrige; derfra gik han videre og hærgede 
Lombardiet tillige med Italien, og tvang dernæst ved 
mangfoldig heltedåd Romerne til at overgive deres stad 
til ham; endelig genindsatte han sin svigersøn kejseren 
på hans trone 3 . Derefter drog han i stort festoptog lige 



bage står England (vundet 1015—16), Norge (vundet 1028), 
Ven dl and. hvor Knud havde en betydelig magt, og hvor hans 
svoger Ulf en tid lang var jarl, samt Samland (= Preussen), 
som Knud synes at have gjort tog til 1023. 

l ) Ved > hærlove« må forstås den såkaldte »Vederlov«, gældende 
for >Thinglid«, en skare al 3000 udvalgte krigere (»huskarle«), 
som Knud oprettede, og som dannede en art udvidet hird. 
Vederloven, der giver regler for hirdmænds forhold indbyrdes 
og til kongen, betragtedes senere som gældende for det 
samfund af stormænd, særlig knyttede til kongen (Vederlaget), 
der i Danmark udviklede sig af kongens snevrere hirdfølge, 
og overleveringen opfattede Knud som den, der først havde 
givet denne hirdlov for det af ham oprettede >Thinglid«. — 
Sven Aggesøn giver her et løfte om senere at behandle 
Vederloven, hvad han også virkelig gør i et særskilt skrift 
(se indledningen). 

a ) Ægteskabet mellem Henrik og Gunhild aftaltes 1035, men 
fuldbyrdedes først efter Knuds død (1036), og Gunhild døde 
allerede 1038, året inden Henrik (III) blev kejser. 

*) Dette sagn, der gentages hos Sakse, er indtil de mindste 
enkeltheder fuldstændig uhistorisk. Noget folkesagn kan det 
ifølge hele sin karakter ikke være : det er utvivlsomt en lærd 
sagndannelse, muligvis på grundlag af Adam af Bremen. I 
al fald findes hos denne en (ligeledes urigtig) fremstilling, 

til Frankrig, tig kom også til Tours, hvorfra han med 
magt førte den hellige Martins levninger med sig til 
Rothomag, fordi han elskede denne by i ganske særlig 
grad fremfor andre 1 . Den nævnte Knud avlede frem- 
deles to sønner; af disse kaldte han den ene ved sit 
eget navn, og denne søn fik blandt folket tilnavnet 
»Hårde«, ikke fordi han var hård eller grum, men af 
den grund, at således lød navnet på den landsdel, 
hvorfra han stammede ved sin fødsel 2 . Ham satte hans 
fader til konge over Danmark. Den anden gav han 
navnet Sven og overlod ham Norge til at styre. Selv 



der, misforstået, kande danne et fortræffeligt grundlag for 
denne sagndannelse. Adam beretter nemlig om Henriks 
giftermål med Knuds datter og tilføjer derefter: >Med disse 
(o: Henrik og Gunhild) drog han (o: kejser Ronrad) med 
kongelig prunk til Italien for at pleje ret i riget, og til led- 
sager på rejsen havde han kong Knud, der ved sin magt 
over tre riger indjog barbariske folkefærd stor skræk«. Med 
de > barb ariske < folkefærd mener Adam selvfølgelig folkene i 
Norden; men en Nordbo, der læste disse ord, vilde snarere 
naturlig opfatte dem som mente om de sydligere folkeslag; 
og i så fald vilde det ingenlunde ligge fjernt at opfatte Adams 
ord, som om meningen var, at Konrad måtte have Knud 
med til Italien for at indjage sine undersåtter skræk; men 
hermed er vi midt i sagndannelsen. — Adams ord er iøvrigt 
så historisk urigtige som vel muligt; Knud har aldrig ledsaget 
den tyske kejser til Rom, men mødtes 1027 med Konrad i 
Rom og var tilstede ved hans kejserkroning; Henriks og 
Gunhilds giftermål fandt først sted 9 år efter. 

*) Sven opfatter åbenbart Frankrig nærmest som hørende med 
til kejserens verdensrige. Det er overflødigt at nævne, at 
Knud i virkeligheden aldrig er draget gennem Frankrig und- 
tagen på den nævnte ganske fredelige pi le g rim s færd til Rom 
(1027). — Den hellige Martin, en højt anset helgen, var bisp 
i Tours (f 400). Historien om flytningen af hans ben fra 
Tours til Rouen er ligesom alt det øvrige grebet ud af 
luften. 

*) Sven tænker på Harsyssel (gl-dansk Hardesyssel) i det nord- 
vestlige Jylland. Hardeme er en gammel jysk folkestamme, 
der alt nævnes hos Oldtidsforfatteren Ptolemæus (2. årh. e. Kr.). 

styrede han England i henved halvtredje årti med kon- 
gelig myndighed. Endnu i faderens levende live endte 
dog hans ovennævnte to sønner deres livs dage 1 . Da 
kong Knud nu fik at høre, at hans fædrene rige havde 
mistet sin styrer, vendte han hurtig hjem til Danmark. 
Og fordi kirken i Danmark endnu var en ny plantning, 
førte han mange bisper og præster med sig derover; 
af disse beholdt han nogle hos sig, og udsendte andre 
for at prædike. Disse spredte sig over hele Svealand, 
Gøtaland og Norge, ja, nåede endog over til Island, 
udbredte Gudsordets sæd og vandt mange sjæle for 
Kristus. Blandt disse var bisperne Gerbrand og Rodulf; 
af dem satte han Gerbrand til den første forstander for 
Roskildekirken, medens han gav Rodulf kirken i Slesvig 
at styre 2 . Da han imidlertid ikke ene kunde tage vare 
på flere riger, hædrede han sin søstersøn Sven med 
kongeværdigheden, skønt han endnu var et barn, og 



l ) Også mindet om Knuds sønner har på Valdemarernes tid 
været svagt og forvansket. Et dunkelt minde om deres korte 
levetid er blevet til det hos Sakse gentagne urigtige sagn om 
alle sønnernes død før faderen; og den ene søn, Harald 
(Harefod), der efter Knuds død tog magten i England, omtales 
slet ikke. Rigtigt er det, at Knud satte Hardeknud over Dan- 
mark, Sven over Norge (o. 1028), medens han selv opholdt 
sig mest i England (netop denne sidste omstændighed er 
sikkert en af hovedgrundene til den danske overleverings 
magerhed). Angivelsen af Knuds kongetid viser, at Sven 
deler den urigtige opfattelse, som bl. a. kommer til orde hos 
Islænderne, ved at lade Knud komme alt for tidlig på tronen 
(efter den islandske beregning 1006). 

8 ) Her mærker man stærkt den præstelige hjemmelsmand, der 
har sin viden — dog ikke på første hånd — fra Adam af 
Bremen. Når Knud opfattes som den, der organiserer en 
stor mission til hele Norden, er det dog ikke rigtigt, da 
Norden (undtagen Svealand) væsentlig var kristnet. — De to 
bisper, som nævnes, hører begge til Knuds tid; de var begge 
tyske af fødsel, men Gerbrand (der ikke var den første, men 
den næstførste Roskildebisp) var viet til bisp i England. 

overlod ham Danmark at styre 1 . Svens fader var Ulf 
med tilnavnet Sprakeleg, og hans moder kongens søster 
Estrid*. 

Efter kong Knuds død tog hans søstersøn Sven, der 
allerede forud var indviet af sin morbroder, rigets styr. 
Kun- kort tid fik han lov til at sidde i fred og ro. Ti 
Norges konge Magnus, en frillesøn af den hellige kong 
Olaf, udrustede en flåde og drog mod Danmark. Kong 
Sven gik imod ham og indlod sig i et søslag med ham 
ved Helgenæs; her sejrede Magnus og vandt Jylland, 
Fyn og Vendland. Da sejrherren så tænkte på at for- 
følge Sven over til Skåne, fandt han ved et uforudset 
tilfælde sin død på Sælland, idet hans ustyrlige hest 
styrtede med ham og kastede ham af mod "et træ. 
Herefter kom Sven atter på tronen og havde styret af 
riget i fred 8 . 



*) Sagnet, der urigtigt opfatter Knuds sønner som døde før 
faderen, har selvfølgelig lige så lidt ret i at lade Knud ind- 
sætte Sven til konge (hvorved ganske vist den middelalderlige 
kongeæts stamfader får en mere legitim støtte for sin trone). 
Sven var vistnok af Harde-Knud sat til jarl (over flåden). 

*) Ifølge de andie kilder var Sprakeleg ikke Ulfs, men dennes 
fader Thorgils tilnavn. .Nogle har opfattet denne Thorgils 
som søn af den svenske kongeætling Styrbjørn. 

8 ) Den folkelige overlevering, som Sven Aggesøn utvivlsomt her 
atter følger, har åbenbart bevaret ikke få træk fra Svens kamp 
om kongedømmet med Magnus. At Sven i førstningen måtte 
anerkende Magnus som konge og blive hans jarl, er dog 
glemt; og af de mange kampe er kun bevaret mindet om en 
enkelt (ved Helgenæs på Jyllands østkyst), der vistnok fandt 
sted 1044. Sven Aggesøn antyder i overensstemmelse med 
andre kilder, at Magnus særlig fandt støtte i det vestlige, 
Sven i det østlige Danmark, og synes også at hentyde til 
Magnus' heldige Venderkampe. Om Magnus' dødsmåde har 
Sven Aggesøn og Sakse samme beretning; Adam af Bremen 
og sagaerne beretter, at han døde ombord på sit skib; efter- 
retningerne kan dog ikke siges at være uforenelige. — Medens 
mindet om Svens kampe med Magnus holdt sig, har man 
åbenbart hurtig glemt Harald Hårdrådes langvarige vikingetog 

5 

Sven har hos bøndernes mængde fået navnet konge- 
fader, fordi han havde et overordentlig talrigt afkom af 
sønner. Af disse prunkede fem med kongekronen, 
den ene efter den anden. Deres bedrifter har jeg anset 
det for overflødigt at skænke en udtømmende omtale, 
for at ikke hyppig gentagelse af det samme skal avle 
kedsomhed hos læserne; ti efter den berømte ærkebisp 
Absalons meddelelse har min teltfælle Sakse besluttet 
at give en vidtløftigere fremstilling af alle disses bedrifter 
i en skønnere stil 1 . 

Dog bør det ikke forbigås i tavshed, at det var hævd 
og skik fra forfædrenes tid, at ved kongernes indvielse 
hele Danernes mængde strømmede sammen på Isøre, 
for at kongsæmnerne på dette sted med alle under- 
såtternes stemme og samtykke kunde erhverve konge- 
navn og kongemagt 2 . Da altså kong Sven døde, fulgtes 



mod ham; men disse var jo heller aldrig af den betydning, 
at de virkelig truede hans trone. 

*) Sven Aggesøns ytring her er af afgørende betydning for 
forståelsen af Sakses værks tilblivelseshistorie, idet den tydelig 
viser, at Sakses oprindelige plan kun omfattede Svenssønnernes 
(og deres efterfølgeres) historie, og denne del af Sakses 
historiske værk er således affattet før hans oldhistorie. Sven 
ser med beundring hen til Sakses lærdom og større stilistiske 
færdighed; når han kalder Sakse for sin teltfælle, hentyder 
han dermed sandsynligvis til fælles deltagelse i Venderkampe. 

*) Utvivlsomt var det i den ældste Middelalder en stående skik, 
at den ny konge ved tronskiftet anerkendtes af en valgfor- 
samling. Når både Sven Aggesøn og Sakse mener at kunne 
fastslå Isøre (ved Isefjords indløb) som stående mødested, 
samtidig med at de betoner den absolute nødvendighed af, 
at forsamlingen er en rigsforsamling (for alle Daner), må 
man imidlertid antage, at deres fædrelandskærlighed og iver 
for rigsenhed har ført dem til at fastslå som ældgammel 
hævd en institution (Isøre-rigsforsamlingen), der i virkeligheden 
ikke havde det præg af ælde eller af at være absolut bindende, 
som disse forfattere gerne vil tillægge den; det må anses 
for tvivlsomt, om Isøreforsamlingen nogensinde er trådt 
sammen før ved kongevalget efter Sven Estridsøns død. 

han på tronen af sin søn Harald, hvem man for hans 
mildheds og blødheds skyld gav tilnavnet Hén 1 . Han 
var den første, der pi det nys nævnte sted for konge- 
valg fremsatte og foreslog love for Danerne 1 . 



KAPITEL 6. 
Om hellig Knud af Odense. 

Harald fulgtes efter sin død på tronen af sin broder 
Knud, i hvem Odensekirken kan rose sig af at eje et 
kronet blodvidne — hvad han dog ikke, som nogle 
mener, blev på grund af overdreven hårdhed og grum- 
hed hos ham, eller fordi han i sin grusomhed skulde 
have pålagt folket et utåleligt åg 8 . Nej, grunden til 
forfølgelsen af ham var denne: 



*) Hén betegner en blød slibesten. 

s ) Sven Aggesøns omtale af Harald Héns love viser dels« at 
lovene gjaldt alle Daner, dels at de må have indeholdt 
bestemmelser, der kunde vinde folkets stemning for ham ved 
kongevalget, idet Sven antyder den forbindelse mellem konge- 
valget og lovenes udstedelse, som Sakse udtrykkelig frem- 
hæver. Det er sandsynligt, at de såkaldte »Harald Héns love c 
kun bestod i et højtideligt kongeløfte om at holde gældende 
lands lov og ret, som de senere konger ved deres tronbe- 
stigelse måtte stadfæste. 

*) Knuds helgendom har på grund af hans ufolkelige optræden 
til gunst for kirken haft ondt ved at vinde anerkendelse i 
brede lag af befolkningen, i hvis øjne han stod som den, 
der hensynsløst krænkede gammel sædvaneret og lagde tunge 
byrder på befolkningen ved ensidig at begunstige præste- 
standen, hvorfor hans anerkendelse oprindelig var en kirkelig 
partisag. Denne opfattelse af Knud har åbenbart holdt sig 
ned i Valdemarstiden, da både Sakse og Sven Aggesøn klager 
over den; sit tydeligste udtryk har den fået i den lille i 
Roskilde o. 1140 affattede Danmarkskrønike, der siger, at da 
Knud »ved en ny og uhørt lov vilde tvinge folket til at be- 
tale en ny skat«, led han martyrdøden i Odense. — Det er 
ikke usandsynligt, al just disse krønikens ord foresvæver 
Sven Aggesøn. 

5* 

På den tid, da han stod på højdepunktet af sin 
magtfylde, nagede det ham, at han ikke havde arvet 
sin faders morbroders herrevælde 1 . Han sammendrog 
derfor en hær og stævnede en flåde sammen, hvormed 
han vilde angribe og erobre England, idet han bød 
hele ledingshæren samle sig ved Humlum, som den 
gang var en havn ved havet 2 . Medens kongen nu lå 
her med flåden kampberedt og blot ventede på en 
gunstig østenvind, kom pludselig et rygte for hans øren 
om, at der var opkommet landsforræderi i Slesvig. I 
rivende fart og med al hast skyndte han sig da derned 
for at kvæle sammensværgelsen i dens begyndelse. Da 
han var kommen derned, fik han brødens ophavsmænd 
lagte i bånd og lænker og overgav dem til sin vagt, 
hvorpå han med uventet fart skyndsomt ilede tilbage 
til sin flåde, som han for tilfældets skyld havde måttet 
forlade, og ventede at træffe sine folk der, hvor han 
havde efterladt dem. Men da han kom til det aftalte 
samlingssted, fik han at vide, at alle trodsigt og ulydigt 
var dragne hjem, hver til sit. Rasende forbitret herover 
eftertænkte han bekymret ved sig selv, hvorledes han 
skulde ramme en så stor overtrædelses skamplet med 
gengældelse efter fortjeneste. Ængstelig og tvivlrådig 
betænkte han nemlig, at man må slå af på strengheden, 
hvor manges fald foreligger, og han vidste, at en fælles 
brøde ikke burde straffes med så stor barskhed som 
hvis det var enkeltmands overtrædelse, der skulde aves. 
Efter hvad kongens strenghed havde bestemt, pålå der 
da hver styresmand den tvang at betale en bøde på 
fyrretyve mark, og på samme måde skulde hver ledings- 



*) Knud den stores vælde. 

*) Humlum ligger ved Limfjordens vestlige bredning (Nissum 
bredning); fjorden var utvivlsomt, som Sven Aggesøn rigtig 
bemærker, på den tid (1085) åben mod vest, medens den på 
Sven Aggesøns egen tid var lukket 

bonde gøre fyldest for sin forseelse ved at bøde tre 
mark, fordi de havde splittet og opløst kongens ledings- 
hær *. Denne skat vilde han nu drage rundt i de enkelte 
herreder og inddrive med lovens strenghed, og han 
begyndte med at opkræve den hos Vendelboerne. Men 
dette hårde og utøjlede folkefærd tørstede efter den 
uskyldiges blod og bød ham rasende trods i steden for 
skat. Snart var nemlig en så vældig almuehob strømmet 
sammen, at ikke én, der ejede eget bo, fik lov til 
at sidde hjemme. Da kongen nu erfarede deres frække 
færd, besluttede han at undvige den overhængende 
ugernings fare. Men overtræderne, som var gennem- 
trængte af den gamle fjendes djævelske indskydelser, 
rasede mod kongens liv, og den gudløse almue pønsede 
på at volde sin fyrstes død. Ti det onde rygte var 
blevet udspredt overalt, at den grumme konge ved sine 
uhyre uretfærdigheder og plagerier havde forbitret hele 
folket i sit rige og opægget det til vrede. Folkepakket 
helmede ikke heller i sin vanvittige rasen, før det fik 
ham jaget helt ud af Jylland over Medelfarsund 2 ; ja 
de forfulgte ham lige til Odense. Her var det, at den 
berømmelige, af sit fædreland så højt fortjente mand 
nåede blodvidnernes krone og gav sin hellige sjæl i sin 
Guds og skabers vold 8 . 



*) 40 mark (penge) er i den gamle på Valdemarernes tid op- 
tegnede sædvaneret den almindelige bøde for meget store 
overtrædelser, 3 mark (penge) for mindre forseelser. En 
mark penge bestod af 240 penninge (denarer); den gjaldt på 
Valdemarernes tid omtrent */s a * en mark sølv og var i vægt == 
o. 12 kr. i nutidens penge ; i værdi snarere ti gange så meget. 
— Ved styresmand forstodes ledingsskibets befalingsmand, 
der tillige var forstander for det distrikt (> skipæn«), der 
skulde udrede et skib i leding. 

8 ) Det gamle navn for »Lillebælt«. 

8 ) Den folkelige overlevering fra Val dem årstiden har vel bevaret 
et i hovedtrækkene rigtigt billede af opstandens historie, men 
på adskillige punkter er dog fortællingen omdannet i tenden- 

Efter Knuds død toges hans broder Olaf til hans 
efterfølger som konge over det danske rige. På hans 
tid herskede den voldsomste hungersnød, der endog på 
folkemunde skaffede ham tilnavnet »Hunger«. Efter 
Olafs død tog hans broder Erik den gode styret. Han 
tog korsets tegn efter hin tidsalders højtidelige skik og 
drog til Jerusalem; men på hjemvejen fandt han sin 
død og fik sin grav på øen Cypern 1 . Erik blev i sin 
kongetid en berømmelig fader til et højbyrdigt afkom 
af sønner, der dog var frugter af en række forskellige 
forbindelser. Han avlede nemlig både Knud af Ringsted, 



tiøs retning til gunst for den kongelige helgen. Når således 
Knuds mere samtidige levnedstegner Ælnod udtrykkelig siger, 
at Knud så sig nødt til at give hæren hjemlov, fortjener den 
senere overleverings beretning om et formeligt ledingsbrud 
med tilhørende bøder næppe tiltro, og overleveringen inde- 
holder i hvert fald kun den rigtige kerne, at den mislykkede 
plan om Englandstog yderligere har forbitret kongens heftige 
sind. Ælnod taler rent ud om de kongelige fogeders store 
uretfærdigheder; men herover kastede den senere overlevering 
et slør ved at lade det være inddrivelsen af de retmæssige 
ledingsbøder, der ophidser den trodsige befolkning mod ham. 
— Den virkelige grund til, at toget blev til intet, var, at 
Knud af frygt for et angreb af den tyske konge Henrik IV 
ikke turde drage bort fra Slesvig, og da broderen Olaf kom 
til ham på den misfornøjede ledingshærs vegne, blev han så 
forbitret, at han på ganske uretmæssig måde lod denne 
fængsle; men også denne voldshandling af Knud har den 
senere overlevering udsmykket ved at lægge hovedvægten 
på Olafs formentlige forræderi (Sven Aggesøn nævner dog 
slet ikke, som Sakse, Olafs navn i denne sammenhæng). — 
Opstandens udspring fra Vendsyssel og videre forløb har 
overleveringen derimod fastholdt et væsentligt rigtigt billede af. 
*) De meget kortfattede meddelelser om disse konger må ses i 
lys af Sven Aggesøns ord ovenfor, der henviste til Sakses 
udførligere behandling af dette æmne; Sven fortæller sikkert 
ikke alt, hvad han ved om disse konger. — Efterretningerne 
er ganske rigtige i historisk henseende; dog var det ikke på 
hjemvejen, men på henvejen til Jerusalem, at Erik Egode 
(o: altid god) døde på Cypern. 

kong Valdemars fader, Erik, kong Svens fader, og 
Harald Kesje, fader til Bjørn Jernside og hans elleve 
brødre x . 

Efter Erik herskede hans broder Nils, hvem folket 
gav navnet »den gamle«, fordi han i halvfjerde tiår styrede 
Danmarks rige 1 . Han avlede i lovmæssigt ægteskab 
en søn, som han kaldte Magnus (»den store«) og som 
i virkeligheden svarede til sit navn; ti ligesom kong 
Saul ragede han højt op over alle rigets hærmænd og 
i det hele alle sine samtidige, så at ingen nåede ham 
længere end til skulderen 8 . 



KAPITEL 7. 
Om hellig Knud af Ringsted. 

Medens Nils styrede i Danmark, vandt Erik den 
godes søn Knud, en klog og kæk mand, der udmærkede 
sig ved alle gode egenskaber, og som tillige var bleven 
hertug i Slesvig, stor berømmelse. Han tøjlede også 
med enestående tapperhed Vendernes vilde raseri og 
lagde dem ind under sit herredømme 4 . 



*) Lidt påfaldende er det, at Sven ikke nævner Eriks dronning 
Bodil, der tilhørte Svens egen slægt. Hun blev moder til 
Knud Lavard (der her kaldes Ringsted-Knud, fordi han skrin- 
lagdes i Ringsted); Eriks ældste Søn Harald Kesje (hvis til- 
navn betyder et spyd) og den yngste søn Erik (Emune) var 
begge frillebørn. — Om Bjørn Jernside se længere fremme. 

*) Svens beregning gør Nils 1 kongetid for lang; Nils var ikke 
konge i mere end tredive år (1104—34); men tilnavnet »den 
gamle« har sikkert været givet ham med rette, da han næppe 
kan have været nogen helt ung mand ved sin tronbestigelse. 

8 ) Magnus var søn af Nils i dennes ægteskab med den svenske 
kongedatter Margrete (Fredkul la). 

4 ) Knud opnåede 1115 af sin farbroder Nils stillingen som 
grænsejarl og overtog hermed den vanskelige opgave at 
værne rigets grænser mod fremmedes, særlig Venders, indfald. 

Men ved hans glimrende dyder æggedes misundelsen 
op og begyndte at komme i kog ; ja det gik så vidt, at 
der opstod folk, der pønsede på at volde den herlige 
fyrste døden. En nyskabt magt er jo nemlig altid 
kongerne mistænkelig, og ingen magthaver kan tåle 
medbejlere til magten. Så fik da Magnus, Knuds 
søskendebarn, uden at bryde sig om blodsslægtskabets 
bånd, Henrik Skatelår, Ubbe, Håkon og nogle andre 
knyttede til sig som deltagere i en sammensværgelse; 
og under skin af at de vilde drøfte en vanskelig stats- 
sag, samledes han med dem i en stue og lagde afskye- 
lige planer op om at myrde Knud *. Dernæst opfordrede 
han Knud til at mødes med ham i en skov ved Harald- 
sted under fire øjne 2 . Den uforfærdede Kristi kæmpe, 
der ikke var sig nogen brøde bevidst, undslog sig ikke 
for at drage til mødet; nej, smykket med det hellige 
korses banner 3 , men uden skærm af skjold eller hjælm, 



Ved en række heldige kampe med Venderfyrsten Henrik, 
kong Nils* søstersøn, fik Knud gjort ende på alle angreb fra 
denne kant; han sluttede fred og venskab med Henrik, og 
efter dennes død 1127 lykkedes det efter forskellige tron- 
stridigheder Knud at tiltage sig magten over de vestlige Vender 
som deres »knés«. — Knud lod sig kalde med den tyske 
hertugtitel, der senere altid anvendtes om Slesvigs styrer. 

*) Henrik Skatelår var søn af Sven Estridsøns søn Sven, der 
døde 1104, før han nåede konge værdigheden; Ubbe var jarl 
og kong Nils' svigersøn; Håkon (Skåning) var søn af Ubbe. 
— En anden Håkon (gift med Erik Egodes datter Ragnhild) 
deltog i begyndelsen i sammensværgelsen, men trak sig snart 
tilbage fra den. 

8 ) Svens fortælling er her meget kortfattet. Magnus havde lokket 
Knud over til julefest i Roskilde og flere gange forgæves 
stræbt Knud efter livet; da hertugen drog fra gildet og under- 
vejs overnattede i Haraldsted, drog Magnus efter ham og 
sendte om morgenen den 7. Januar bud til ham med an- 
modning om samtale. På mødestedet havde Magnus i for- 
vejen lagt sine mænd i baghold. 

8 ) Et omskrivende udtryk for Knuds gudsfrygt. — løvrigt kan 
det tilføjes, at på middelalderlige fremstillinger af Knud ses 

og kun fulgt af to hirdmænd, ventede han på det af- 
talte mødested, som det blideste lam venter ulvenes 
rasen. Snart kom udådsmændene tilstede, disse ulve i 
fåreklæder, der skjulte hjælm og panser under hætte 
og kappe 1 . Uden tøven haster disse troløse sammen- 
svorne med at myrde denne sande Israelit, deres eget 
søskendebarn, og er ivrige for at sende den sjæl, der 
før var indesluttet i kødets fængsel, op til himlen. Hans 
livløse legeme bragtes senere af Kristi troende til Ring- 
sted for at jordes der. Her fremstrålede snart, efter 
mange kendetegn at dømme, hans helligheds stærke 
glans. 

Men denne store og gruelige forbrydelse fik snart 
efter et mægtigt oprør til at bryde ud i lys lue i riget. 
Ti som sin broders hævner træder Erik, tilskyndet af 
Guds finger, op til kamp og strid med sin farbroder, 
den styrende konge, Nils, og snart fik han også ved 
alles stemmer kongenavn 2 . Holdt de end hyppig slag, 
er dog følgende valpladser de mest berømte. Først 
kæmpede de i et slag ved Rynebjerg, hvor Nils vandt 
sejr og fangede min farbroder Kristjern, hvem han lod 
lægge i jern og lænker og sendte til forvaring til en 
borg nær ved Slesvig 3 . Efter nogen tids forløb mødtes 



han altid med en fane i sin hånd (lensfane, som hertug), og 
denne fane er hyppigst en korsfane. 

*) Det var ikke, som Sven Aggesøns ord kan give anledning til 
at tro, Knud, der ventede Magnus på mødestedet, men om- 
vendt. 

*) Sven, hvis skildring af Erik Emunes kampe væsentlig hygger 
på overlevering i hans egen slægt, medtager langtfra alle 
begivenheder. Det var de mod Nils og Magnus fjendske 
Sællændere, der udråbte Erik til konge; efter at have udstået 
en hård belejring i Slesvig vinteren 1131—32 gjorde Erik 
tog til Jylland, sejrede over Magnus ved Sejrø, men var 
uheldig i sine kampe til lands; til dette sommerfelttog hører 
de to slag, som Sven Aggesøn i det følgende omtaler. 

8 ) Rynebjerg (Rønbjerg) ligger vest for Skive; Erik vaT ikke 



74 Sven Aggesøn: 

de til et slag ved Odensylle bro, hvor man sloges hef- 
tigt; men også her gik Nils 9 parti af med sejren 1 . Da 
nu Eriks hær vendte ryggen, vilde han på stedet være 
bleven taget til fange, hvis ikke Bjørn, der for sin frem- 
ragende kækheds ry havde fået tilnavnet Jernside, 
sammen med min fader Agge, mandig havde stået 
fjenden imod midt på broen 2 . Disse to modstod nemlig 
spydregnen med så stor kækhed, at man kunde have 
taget dem for ubevægelige støtter. Alle rasende angreb 
af de fremstormende fjender slog de tilbage med vid- 
underlig raskhed og forsvarede overgangen over broen 
så ypperligt, at man til sidst på de dræbtes lig kunde 
gå tørskoet over åens dyb fra den ene side til den 
anden. Og ikke veg de fra deres værnepost på broen, 
skønt de fik såre mange sår, før den flygtende konge 
var nået ombord på skibene. Så fulgte de straks efter 
harji og ledsagede ham på hans flugt til Skåne. 

Da kong Nils nu således havde sejret i tvende 
kampe, anstrengte han sig for fuldstændig at fordrive 
sin brodersøn og fjende Erik fra riget 3 . Han forfulgte 



selv tilstede i dette slag, men føreren for hans parti var den 
ansete jyske høvding K ristjern, Sven Aggesøns bedstefader, 
broder til ærkebisp Asser i Lund og den senere bisp Sven 
i Viborg, samt fader til Eskil (den berømte ærkebisp) og 
Svens fader Agge. — Ved borgen ved Slesvig kan man tænke 
på borgen Kil ved Mysund, som Knud Lavard havde opført; 
dog fandtes også befæstningsanlæg nærmere inde ved byen 
(Si Jørgensborg på Mågeøen). 

l ) Odensylle (Onsild) ligger mellem Viborg og Hobro. 

8 ) Bjørn Jernside, Harald Kesjes søn, stod på Erik Emunes side, 
uagtet hans fader allerede året iforvejen var gået over til 
Nils. — Om Svens fader Agge (broder til ærkebisp Eskil) 
vides ellers intet. 

8 ) Atter her springer Sven Aggesøn en del begivenheder over; 
han beretter ikke, hvorledes Erik det følgende år (1138) blev 
fuldstændig fordrevet og flygtede til Norge, men vendte til- 
bage igen og sad vinteren 1133-34 i Lund. — Det var 
2. Pinsedag den 4. Juni, at Nils og Magnus med ledingsflåden 

derfor med den samlede ledingsflåde Erik over til Skåne, 
hvor han lagde til land i en vig, som folket plejer at 
kalde Fotavik. Men Skåningernes almue, der altid har 
vist stor retskaffenhed, samlede hele deres lands mængde 
og undslog sig ikke for at drage ham i møde i skønt 
rustet skare; de holdt slag med ham, hvori de dræbte 
kongens søn Magnus, ophavsmanden til den før omtalte 
udåd, tillige med to bisper og sendte dem til Hel 1 . 
Kong Nils, der således havde tabt slaget og mistet sin 
søn og arving, ilede på et skib til Slesvig; men her 
dræbte borgerne ham troløst, efter at have modtaget 
ham indenfor deres bymurs hegn 2 . 

Efter at Erik Emune 8 havde vundet denne herlige 
sejr og i fred fået herredømmet, udfriede han den før 
nævnte Kristjern af fængslet. Men snart efter begyndte 
han dog at rase med en uhørt grumhed mod sin egen 
slægt. Da nemlig hans broder Harald Kesje engang 
overnattede på sin gård Jaling 4 , lod han ham i nattens 
dybeste stilhed kalde ud til en samtale. Harald rejste 
sig straks fra sit leje, og ganske våbenløs, da han intet 
ondt anede, ilede han hastig ud til sin broder, kongen, 
men blev øjeblikkelig grebet af drabanterne og hals- 
hugget. Efter kort tids forløb fængslede han dernæst 
sin brodersøn Bjørn, der således på ubillig vis fik utak 
til løn; han lod ham binde til en møllesten og sænke 



fra det øvrige rige landede ved Fotevig; men under udskib- 
ningen sprængtes deres store hær fuldstændig af Eriks rytteri. 

*) til Hel = i døden. — Det var ikke blot to, men fem bisper 
(og mange præster), der faldt ved Fotevig på Nils' og Magnus' 
side; desuden faldt også Henrik Skatelår. 

*) Kong Nils dræbtes af medlemmer af bygildet, som Knud 
Lavard havde været oldermand for, og som vilde hævne hans 
død (25. Juni 1184). 

8 ) Dette tilnavn gengiver Sven Aggesøn ganske rigtig ved et 
latinsk udtryk, der betyder: den evigt mindeværdige. 

4 ) D. v. s. Jelhnge. 

ned i havets dyb. Også hans brødre, hvoraf nogle var 
voksne, andre kun børn, lod han dræbe med sværd, 
elleve i tallet; kun lidet slægtede han således sin fader 
på 1 . Men da han nu havde begået en så stor ugerning 
og ganske udryddet hele kongeyngelen, så han stod 
grundfæstet i sin kongelige højheds magt, ramtes han 
af Guddomsmagtens retfærdige straffedom. Ti på Urne 
ting var der en mand ved navn Plog med tilnavnet 
»sorte c, der gennemborede kongen med sit spyd, mens 
han stod midt i sine hærmænds kres 2 . 

Da kongen således var dræbt, tog snart efter en 
anden Erik styret; for sit blide væsens skyld fik han 



*) Sven Aggesøns skildring af disse begivenheder afviger på 
enkelte punkter fra den samtidige Roskildekrønikes, der 
sikkert er bedre underrettet. Således er skildringen af Ha- 
ralds drab sikkert i alt for høj grad påvirket af fortællingen 
om Knud Lavards død; der var i virkeligheden ikke tale 
om noget stævne, som den godtroende Harald gik med til; 
men Erik, der midt om vinteren (1134—85) uformodet 
satte over til Jylland, overraskede og fangede sin broder 
Harald, hvem en del af Jyderne havde hyldet som konge, 
i landsbyen Skibet ved Vejle (ikke i det nærliggende Jelling), 
og ved samme lejlighed fangedes også Haralds elleve 
sønner; den tolvte (Olaf) undslap i kvindeklæder. — Senere 
gik det også ud over de to af Haralds sønner, der altid 
havde været Eriks tro mænd: Bjørn Jernside og Erik Diakon; 
de indesluttedes i en af borgene ved Slesvig og druknedes 
efter nogen tids forløb i Slien. Ifølge Sakse skete dette på 
råd og tilskyndelse af Svens farfader Kristjern; men dette 
nævner Sven ganske naturligt intet om. 

a ) Urnehoved ved Åbenrå var stedet for Sønderjyllands lands- 
ting. Den samtidige Roskildekrønike fortæller, at det var på 
et ting ved Ribe, at Erik dræbtes; om dens forfatter herved 
har kunnet tænke sig Urnehoved ting, er højst tvivlsomt. — 
Ifølge Sakse hørte Plog til Vederlaget. Drabet fandt sted 
17. September 1137; medens kongens mænd stod lammede 
af skræk, slap Plog uskadt bort, og kun Eriks søstersøn Erik 
(Lam) forsvarede kongens lig. 

tilnavnet »lame. På hans tid herskede der den rigeste 
overflod på alle ting 1 . 

Efter ham blev Knud, søn af den Magnus, hvis fald 
i Skåne jeg ovenfor har berettet om, kåret til konge 
på Viborg ting, medens Sven, som var søn af den oven- 
nævnte grumme Erik, valgtes af Skåningerne. Disse 
kæmpede i mange slag med hinanden; og Knud af 
Ringsteds søn Valdemar, oprunden af helligt blod, som 
på den tid havde erhvervet sig sin faders len, stod lige- 
som midt imellem dem, idet han snart stod den ene bi, 
snart den anden 2 . Men efter lang tids forløb afholdtes 
endelig et møde på Låland, og her bestemte voldgifts- 
mænd, at riget skulde deles i tre lige store dele, og at 
forligspagten skulde bekræftes og betrygges ved ed 8 . 



*) Erik Lam var søn af Erik Egodes datter Ragnhild og den 
ovennævnte Håkon Nordmand. — Sven roser de gode åringer 
på hans tid; men Sakse dadler hans svaghed overfor 
Venderne. Erik trådte 1146 ind i Odense kloster og døde 
samme år. 

a ) Sven Aggesøn går flygtigt hen over de mange tronstridig- 
heder mellem de to konger, der bragte de gamle uoverens- 
stemmelser mellem rigets tre »lande« til at blusse op igen. 
Sven havde i begyndelsen alt heldet på sin side, ikke mindst 
fordi Valdemar ganske naturligt stod på hans side og i Svens 
navn erobrede Sønderjylland fra Knuds tilhænger, Henrik 
Skatelårs søn Knud. I disse år var Knud ganske fordreven 
fra land og rige ; men efterhånden kølnedes det gode forhold 
mellem Valdemar og Sven; Valdemar nærmede sig stærkt til 
Knud, hvis halvsøster han trolovede; endelig brød han 1154 
afgjort med Sven og lod sig sammen med Knud udråbe til 
konge af Jyderne. I de følgende år gjorde Sven flere for- 
gæves forsøg på at vende tilbage til landet; men endelig 
lykkedes det ham, vistnok ved understøttelse fra Venderne, 
at få istandbragt det rigsmøde (stormandsforsamling) på 
Låland, hvor riget deltes. 

*) Sakses fortælling tildeler Valdemar selv en afgørende rolle 
ved dette forligs tilvejebringelse, hvad der måske er noget 
overdrevet. Derimod lyder det ikke urimeligt, når Sakse 

Kun kort tid stod dog dette forlig ved magt, som 
sagens forløb godtgjorde. Om høsten holdtes der nemlig 
et møde i Roskilde by, hvor de tre nævnte konger kom 
sammen for højtidelig at fejre en hellig fest. Først var 
de til gilde hos kong Sven. Men denne havde pønset 
på svig og krænkede den besvorne freds hellighed; silde 
om aftenen, efter at aftenmessen var fejret, holdt han 
sine drabanter rede og tænkte at give Knud og Val- 
demar døden. Efter at lysene var slukkede, dræbte de 
Knud og kronede ham således med blodvidnedøden K 
Valdemar søgte de også at dræbe med deres dragne 
sværd, men han slap bort efter at have fået et ret 
betydeligt sår i hoften; ti den guddommelige nåde 
skærmede ham. Og såsnart han var kommet sig lidt 
af det smertefulde sår, drog han til 'Jylland og udbød 
leding 2 . 



fortæller, at Valdemar personligt udførte den besluttede tre- 
deling og selv valgte Jylland, medens Sven tog Skåne, og 
Knud fik øerne. 

*) Når det af Svens ord synes at fremgå, at der lå længere tid 
mellem fredspagten og kongemødet i Roskilde, strider dette 
mod Sakses beretning om de tre dages mellemtid. Gildet 
fandt sted i Roskilde, der hørte til Knuds område, og Svens 
udtryk, at de »var til gilde hos kong Sven«, er vist derfor 
mindre rigtigt. Blodgildet i Roskilde fandt sted 9. Åvgust 
1157. — 1 ordene om Knuds martyrdød spores en spirende 
tilbøjelighed til at anse den uskyldigt myrdede for en helgen. 

8 ) Valdemar flygtede fra Roskilde til Fjenneslev og satte snart 
efter over til Jylland, hvor han på Viborg ting klagede over 
Svens overfald. Snart drog også Sven med en betydelig hær 
til Jylland, og i nogen tid lå hærene over for hinanden ved 
Randers, inden det kom til kamp (længere vestpå). 

KAPITEL 8. 
Om Valdemar den Første. 

Den førnævnte Sven, skånsk konge, mødte så Jyllands 
konge Valdemar nær ved Grade og holdt slag med ham. 
Ikke længe var sejren tvivlsom; Sven blev overvundet 
og faldt for en bondes hånd 1 . Således vandt kong 
Valdemar som berømmelig sejrherre enekongedømmet 
og styrede derefter det danske rige i halvtredje tiår og 
to år desuden 2 . Han skaffede fred overalt på hele sit 
riges grænser, og vandt ét sådant manddomsry, at han 
endog lagde de vilde Vender ind under sit herredømme 
og gjorde dem skatskyldige til sig, så at alle farvande 
blev trygge igen; disse Vender havde nemlig tidligere, 
mens borgerkrigen luede, plyndret på alle kyster og øer 8 . 



KAPITEL 9. 
Om Valdemars tre storværker. 

Skønt denne har udført mangen mindeværdig dåd, 
stråler hans minde dog især ved tre bedrifters stjerne- 
glans. For det første tvang han med kraft de hidtil 
ubetvungne Ryboer til at lade sig genføde i den hellige 
dåbs bad 4 . For det andet opførte han først af alle et 



l ) Slaget stod på Gradehede syd for Viborg; på flugten dræbtes 
kong Sven af en bonde (23. Oktober 1157). 

*) Svens talstørrelser er her, som andensteds, for store; Valde- 
mar var kun enekonge i knap 25 år (1157—82). 

8 ) De talrige Vendertog, som Sven blot omtaler i deres alminde- 
lighed, skildres som bekendt udførligt hos Sakse. 

4 ) Ryøs (Rygens) undertvingelse med Arkonas erobring fandt 
sted 1169 og skildres vidtløftigt hos Sakse. 

tårn af brændte tegl på Sprogø 1 . Endelig byggede han 
på Daneværks vold en teglstensmur ; men dette værk 
hindrede dog døden ham i at fuldføre 8 . 

løvrigt var Valdemar en mand, hvis livsfærd i alle 
måder kunde stå sin prøve; han var skøn af åsyn, fin 
af væsen, skarpsindig, såre indsigtsfuld i sine råd, en 
kæk og ypperlig kriger, fuld af al høviskhed, sejersæl 
og nådig, altid rig på lykke ; kun mer end tilbørlig grum 
mod sine egne 8 . Han tog til ægtefælle og dronning 

') Tårnet på Sprogø, som Sakse ikke nævner, opførtes natur- 
ligvis til værn mod Vender; dets grundmur findes endnu. — 
Det var just på Valdemars tid, at teglsten (af brændt ler) 
begyndte at fortrænge brudstenene som bygningsæmne. 

*) Sven Aggesøn kalder mindre rigtigt Danevirke for Dåne værk; 
jfr. ovfr. 8. 63. — Den mur, Valdemar byggede, fortjente i høj 
grad ved sin vældige udstrækning navn af storværk; i en 
halv mils længde strakte den sig foran Thyras vold, lige så 
høj som denne, og 3—4 alen tyk. Muren, der byggedes for 
at sikre den gamle befæstningslinie mod Tyskerne, fik aldrig 
anvendelse i praksis, og da krigs- og ledings væsenet i løbet 
af 13. årh. fuldstændig forandredes, tabte den sin betydning 
og forfaldt ganske. Endnu findes der betydelige levninger af 
muren, der dog er dækkede af jord, idet voldens fyld efter- 
hånden er faldet ned over den. 

8 ) Denne samtidige karakteristik af Valdemar er ikke uden 
betydelig interesse. For Sven, der som stormand var fuld- 
stændig uafhængig og nærede stor ærbødighed for konge- 
slægten, har åbenbart Valdemars kække helteskikkelse i en 
ganske anden grad stået i forgrunden end for Sakse, der ser 
alt med Absalons øjne; det synes næsten påfaldende, at Sven 
ikke med et ord nævner den store bisp, som i Sakses skildring 
står bag ved alle kongens handlinger og leder den noget 
ubetænksomme og heftige Valdemar. Muligvis ligger der 
politiske modsætninger bagved dette forhold, som ikke bestemt 
kan opredes; dog ligger der et fingerpeg i den smule malurt, 
som Sven Aggesøn føjer til den stærke ros og lovtale af 
Valdemar. Når nemlig Sven taler om Valdemars ubillige 
grumhed mod sine egne, er det ganske vist ikke udelukket, 
at han kan mene, at Valdemar og Absalon søgte at hånd- 
hæve tugten i Vederlaget altfor strængt, eller at han kan 
sigte til Valdemars optræden overfor farbroderen Eskil og 

Sofia, søster til kong Knud af Roskilde 1 . Hun var i 
besiddelse af en ualmindelig fager skabning, som naturen 
havde anvendt al sin skønheds kunst på at danne. Ja, 
til at beskrive hendes skønhed vilde selv en Tullius' 
veltalenhed være for mat, Nasos digteråre vilde løbe 
tør, Vergils begavelse vilde have svær møje dermed 2 . 



hans dattersønner; men tanken ledes dog særlig hen på det 
skånske oprør i slutningen af Valdemars kongetid. Om dette 
kunde det nemlig især med en vis ret siges, at kongen viste 
sig »grum mod sine egne undersåtter«; og to andre steder 
hos Sven Aggesøn peger i samme retning. For det første 
taler han i anledning af slaget ved Fotevig om den skånske 
almues store retskaffenhed; og disse ord, der er nedskrevne 
højst en fem — seks år efter det skånske oprør, synes at inde- 
holde en bestemt tendens til Skåningernes forsvar; de har 
intet sidestykke hos Sven Aggesøn selv, men derimod et 
bestemt modstykke hos Sakse, der ikke ét, men flere steder 
udtaler sig ret nedsættende om Skåningerne. Dernæst er der 
i Knud den helliges historie indskudt den bemærkning, at 
kongen var ængstelig og tvivlrådig om, hvordan han skulde 
straffe folkets ulydighed; ti han vidste jo, at man måtte slå 
af på strængheden, når forseelsen var fælles for alle. Denne 
overvejelse er selvfølgelig Sven Aggesøns egen (og passer 
ikke engang videre i sammenhængen); og det er ikke urime- 
ligt at antage, at brodden i ytringen er vendt mod Valdemars 
og Absalons optræden i de begivenheder, dejr kort i forvejen 
havde sat lidenskaberne i bevægelse. — Når det betænkes, 
at Absalon også var sjælen i Valdemars skånske politik, 
synes der at falde et vist lys over Svens fortielse af Absalons 
navn på det sted, hvor man mest venter ham omtalt. 

*) Knud kaldes ligesom sine to navner efter drabsstedet (heri 
ligger vistnok en vis tilbøjelighed til også jned hensyn til 
hellighed at sammenstille ham med de to andre Knud'er). — 
Sofia var hans halvsøster, nemlig datter af Richiza, Knuds 
moder, og den russiske fyrste Wladimir (hvem Richiza æg- 
tede efter Magnus' død). 

*) Svens omtale af disse gamle klassiske forfattere (M. Tullius 
Cicero, P. Ovidius Naso, P. Vergilius Maro) viser hans litte- 
rære kundskaber og klassiske dannelse; dog tør man næppe 
antage, at han har været fortrolig med ret mange af disse 
forfatteres egne værker; sin meste kundskab om dem har 
han snarere på anden hånd. — At han har læst Vergils 

6 

Til at forkynde hendes ros bryder jeg mig slet ikke om 
at gå tiggergang efter stemmer, tilmed da jeg gentagne 
gange med egne øjne har set sådanne egenskaber hos 
hende, hvorved jeg ikke noksom har kunnet beundre 
naturens harmoniske værk. 

løvrigt fløj den berømmelige kong Valdemars ry ved 
Guds nåde så viden om land, at de omboende konger 
og fyrster kappedes om at bringe ham deres hylding, 
som noget, der skyldtes ham 1 . Da han havde betalt 
naturen sin gæld til den, fulgte hans søn Knud i medfør 
af sin arveret efter ham og tog sin faders herredømme 2 . 



KAPITEL 10. 
Om Knud Valdemarsøn. 

Knud var en gudfrygtig og pletfri mand, høj og 
smuk, en udmærket hærmand ; kort sagt, han vanslæg- 
tede ikke fra sin faders dygtighed. Han avede de vilde 
Vender med en sådan kraft, at han, efter at have 
hærget på alle Vendlands og Pommerns kyster med 
sin flåde, endelig tvang deres hertug Bogislav til at give 



Æneide, kan dog ses af, at han et par steder anvender adtryk, 
som han har lånt fra den, i sin krønike. 

l ) Med disse almindelige ord sigtes utvivlsomt til den lens- 
hylding, som Ryøs fyrste bragte Valdemar efter erobringen, 
og navnlig til, at den norske jarl Erling Skakke, fader til 
den norske konge Magnus, 1170 tog landet øst for Kristiania- 
fjord (Viken) til len af Valdemar. 

*) Valdemar døde 12. Maj 1182. - Allerede 1170 havde han 
fået sin søn Knud kronet, efterat denne nogle år i forvejen 
var kåret til konge på et hærstævne ; efter de blodige borger- 
krige vandt således arveretten i tronfølgespørgsmålet atter 
indgang i den almindelige bevidsthed, så at en stormand 
som Sven Aggesøn uden videre taler om Knuds arveret til 
tronen. 

sig skat og lenshylding 1 . Dette har jeg selv set gå for 
sig ombord på kongens skib, som funklede med forgyldte 
stavne, ikke langt fra den by, som Harald havde lagt 
grunden til i sin landflygtighed, som jeg ovenfor har 
berettet 2 . — Et tegn, der forefaldt ved den lejlighed, 
har det efter min mening nok været umagen værd at 
fremstille. I den stund de lige havde sluttet # pagten, 
lød der nemlig et sådant brag i skyerne, at man skulde 
have troet, at elementerne rørtes sammen. Dette må 
efter min mening antages for at have været et værk af 
den gamle overtræder og fredsforstyrrer, udført med 
Guds tilladelse. Ti det nævnte voldsomme uvejr, led- 
saget af en hvirvelstorm, havde nær voldet, at bispen i 
Kamin og den nys nævnte Bogislav, tillige med kongens 
broder Valdemar, en yngling med de herligste anlæg. 



*) Her gentager sig det forhold, som allerede tidligere er om- 
talt ved Svens stærke ros over Valdemar; kongen lovprises 
for sine heltegerninger, medens Absalon ikke nævnes med et 
ord. Dette virker endnu besynderligere på dette sted, fordi 
Knud utvivlsomt var en langt mindre betydelig personlighed 
end faderen og træder stærkt tilbage for Absalon i begyn- 
delsen af sin kongetid. Navnlig var det Absalon, der vandt 
den berømmelige sejr ved Ryø over hertug Bogislav af 
Pommern (1184); kongen var først med på det tog (samme 
års høst), på hvilket Julin jævnedes med jorden (hvad Sven 
Aggesøn var øjenvidne til), samt på det næste års tog til 
Pommern. Dette tog var rettet mod Kamin, hvor Bogislav 
befandt sig; denne så sig snart nødt til at gå ombord på 
den danske flåde og bede om fred, som han også fik på de 
ovennævnte vilkår; desuden måtte han betale en stor sum 
penge i erstatning og stille gidsler. — Også på dette tog 
har Sven Aggesøn, som det ses, været med, muligvis ombord 
på selve kongeskibet; den følgende skildring af Bogislavs 
lenshylding ombord på det pragtfulde kongeskib bærer i hvert 
fald ganske præg af at skyldes et nærstående øjenvidne. 

*) Sven mener selvfølgelig Julin (Jomsborg; se ovfr. s. 56). 
Julin ligger skrås over for Kamin ved Oderens østlige udløb 
(på øen Wollin). 

var gåede under med de både, de just befandt sig i, 
og således omkomne 1 . 

Da dette vår forbi, sejlede vi lyem med stor sejrs- 
jubel. For dette værks afslutning råde han, der styrer 
alt, i sin fred! 

Her ender Danernes historie. 



*) Valdemar var født 1170; allerede 1187 erklæredes han for 
voksen og tiltrådte sit hertugdømme Sønderjylland. 



OPTEGNELSER OM 
„VEDERLOVEN". 



r ra Oldtiden har de danske konger som andre german- 
ske fyrster haft et bærfølge (hird) af krigere, der dannede 
et nøje sammenknyttet samfund med kongen som midtpunkt. 
Denne institution fortsatte sig fra Oldtiden ned i Middelalde- 
ren, dog ikke uden betydningsfulde nydannelser og sideskud, 
der navnlig voksede frem i Vikingetiden med dens stærkt 
udadvendte strømninger. Særlig betydning iblandt disse om- 
dannelser fik Knud den stores organisation af et stående korps 
på 3000 »huskarle« (Tinglid), der dannede et indbyrdes 
broderskab (et lag) under fælles tugt af en streng »Veder- 
lov« (o: straffelov) 1 . Knuds institution, der må betegnes 
som en art udvidet hird, og som nærmest hørte hjemme i 
England, spiller en særlig rolle for overleveringen på Valde- 
marernes tid, der uden videre antager den for identisk med 
det lag af hærmænd i kongens tjeneste, som fandtes i 12. 
årh.s slutning, og som havde udviklet sig af den gamle hird- 
institution 2 . Hvilken rolle Knuds institution har spillet ved 
denne omdannelse af den gamle danske hird, er det næppe 



x ) Ordet Vederlag som betegnelse for samfundet, broderskabet, 
fremkommer kun i sént-middelalderlige håndskrifter og er 
»et ved misforståelse dannet ord fra en forholdsvis sen tid« ; 
se herom Wimmer, Oprindelsen til ordet »Vederlag« i »Veder- 
lagsret«, i Oversigt over det kgl. danske Vidensk. Selsk. For- 
handlinger 1898 s. 119. 

*) Jfr. Kr. Erslev, Valdem årernes storhedstid. 

muligt at afgøre; så meget er vist, at denne under det 12. 
årh. s indre brydninger og kampe i langt højere grad end 
tidligere må have antaget præget af et almindeligt stormands- 
broderskab, idet kampene mellem kongsæmnerne vel splittede 
hirden i flere dele, men samtidig fylkede stormændene om 
kongemagten i højere grad end før. Idet laget således ikke 
længer dannedes af den snevrere krés af kongsmænd, der 
boede i kongens gård og tjente ham daglig, men af et fler- 
tal af landets stormænd, der tjente kongen som »hærmænd«, 
men iøvrigt boede på deres egne gårde, var herved grunden 
lagt til udviklingen af en særlig standsfølelse. Ganske na- 
turlig stræbte kongerne nu at få hånd i hanke med dette 
broderskab af stormænd i deres tjeneste, selv om dette endnu 
ikke på Valdemarernes tid havde antaget en sådan holdning 
overfor kongemagten som senere i 13. årh. Dette kunde 
navnlig opnås ved at hævde de gamle overleverede sirenge 
hirdlove, givne for kongens snevrere krigerfølge (svarende 
til senere tiders »gårdsret«) som gældende ret også overfor 
den udvidede hird, stormandsbroderskabet. Især vilde det i 
høj grad befæste kongemagten, om landsforræderi og i det 
hele et fjendtligt forhold til kongen kunde dømmes efter den 
gamle hirdlovs summariske retsregler, der gjorde det i høj 
grad let for klageren at sætte sin sag igennem. Dette var 
da også et af hovedpunkterne i striden mellem konge og 
stormænd i 13. årh. Det er sikkert med dette for øje, at 
der ved overgangen mellem- 12. og 13. årh. udfoldedes en 
betydningsfuld virksomhed med skriftlig at optegne disse 
gamle, mundtlig overleverede retsregler; således opstod ikke 
mindre end tre indbyrdes afvigende optegnelser af »Veder- 
loven« for kongens »huskarle«. 

1. Den første optegnelse er tilvejebragt af ingen ringere 
end kong Knud Valdemarsøn selv i forbindelse med hans 
»fosterfader« Absalon (kort før eller efter hans tronbesti- 
gelse) og har muligvis skullet have et vist officielt præg; 
den er meget kortfattet og lægger særlig vægt på forholdet 
til kongen og på retsforfølgningen mod »trosvigere« ; hensig- 

ten med dens affattelse er naturligvis at hævde gammel tugt 
i laget. Den er optegnet på dansk. 

2. Sven Aggesøns latinske bearbejdelse, affattet efter hans 
Danmarkshistorie, bygger for en del på den ældre danske 
tekst, men er langt vidtløftigere og lægger mere vægt på 
»huskarlenes« indbyrdes forhold. 

3. Sakses bearbejdelse bygger på begge de ældre tekster; 
den er lige så bred som Sven Aggesøns og rummer en endnu 
strengere opfattelse af tugten i stormandslaget end de to an- 
dre tekster. 

Alle tre bearbejdelser fører »Vederloven« tilbage til Knud 
den store. Hvad de giver os, er dog i virkeligheden kun 
de mundtlig overleverede retsregler for hirden i den skik- 
kelse, disse havde ved år 1200, og om disses større eller 
mindre lighed med en ifølge overleveringen af Knud den 
store udstedt lov kan vanskelig på forhånd noget siges; men 
selvfølgelig må lagets omdannelse til stormandsbroderskab i 
løbet af 12. årh. have haft en betydelig indflydelse på de 
oprindelige love og retsregler. Denne indflydelse kan da 
også spores i en række enkeltbestemmelser i > Vederloven«; 
men først og fremmest mærkes den på, at laget i virkelig- 
heden på Valdemarernes tid var vokset fra den gamle »Ve- 
derlov«, der var givet under andre forudsætninger og for en 
snevrere krés af hirdaiænd. Valdemarernes forsøg på at 
genoplive den gamle tugt i laget er da sikkert aldrig blevet 
fuldt gennemført, og i deres efterkommeres tid fandtes endnu 
langt ugunstigere betingelser for denne sags gennemførelse. 
Ingen af optegnelserne kan derfor antages at rumme den virke- 
lig fra alle sider som gældende anerkendte ret; det er opteg- 
nelser af retsregler, som allerede i datiden delvis var for- 
ældede. 

Af de tre optegnelser danner navnlig de to første en for 
nutiden højst påfaldende mellemting mellem en historisk be- 
retning og en lovtekst. Dette har imidlertid faldet meget 
naturligt for datiden, for hvis retsbevidsthed love og ved- 
tægter netop havde deres begrundelse deri, at de var over- 
leverede fra fædrene, idet de ældste mænds vidnesbyrd om 

tilsvarende tilfælde til den særlig foreliggende sag opfattedes 
som højeste avtoritet 1 . Det er selvfølgelig overleveringen in- 
denfor hirden, som de alle bygger på. — Det er kun de to 
første bearbejdelser, som her skal oversættes. 

Den oprindelige »Vederlov«s formål er at gennemføre en 
streng tugt i kongens gård blandt hans hirdmænd. En sådan 
»gårdsret« måtte ifølge sagens natur være langt strengere end 
den almindelige lovgivning (landskabslovene) ; og dette giver 
sig ikke blot udslag i straffenes strenghed, men også i ret- 
tergangens form. Efter almindelig germansk retsopfattelse 
kom det ved retssagers afgørelse ikke an på at føre et vid- 
nebevis om det virkelige sagforhold, men det var af afgø- 
rende betydning, hvem af parterne der havde den formelle 
ret til at sværge (sammen med et vist antal andre mænd) 
på sin opfattelses sandhed. Dette træk genfindes også i Ve- 
derloven; men medens i den almindelige lovgivning (land- 
skabslovene) retten til bevis for det meste findes hos den 
anklagede, så at klageren kun kan få sin sag ført igennem, 
hvis beviset glipper for den anklagede (idet denne ikke kan 
finde medédsmænd), viser Vederlovens strenghed sig just 
deri, at den i de fleste tilfælde lader klageren have den 
nærmeste ret til bevis (og kun kræver et lille antal medéds- 
mænd), så at den anklagede forholdsvis let kan fældes. Sær- 
lig betydning fik dette forhold selvfølgelig, når det var kon- 
gen selv, der optrådte som klager. — Ved retssagers afgø- 
relse trådte »huskarlene« sammen til et ting (huskarlestævne), 
hvor kongen førte forsædet. 



*) Jfr. fortællingen om Bo Hedinssøn nedenfor, der tillige viser, 
hvorledes en af de »ældstes« avtoritet kunde skabe en ny 
lovbestemmelse i mangel af tidligere foreliggende tilsvarende 
tilfælde. 



Vederlovens danske tekst. 91 



Vederlovens danske tekst 

er den ældste og forsåvidt den mærkeligste, som den er til- 
vejebragt af kongen selv. Men den har tillige for os den 
særlige interesse at være det eneste vidnesbyrd fra den æl- 
dre Middelalder om fortællende (historisk) stil på moders- 
målet I al sin knaphed viser den folkesagnets tilbøjelighed 
til at dvæle ved det enkelte optrin, uden, som de islandske 
sagaer, at oprede hele begivenhedernes sammenhæng 1 . Selve 
sprogformen i teksten, der er udpræget skånsk, er imidlertid 
langt yngre, idet hovedhåndskriftet stammer fra år 1430 (det 
Rantzauske håndskrift nr. 136, 4° e donat. var. i Universitets- 
biblioteket, som også indeholder Skånske lov, Skånske kirke- 
ret m. m.). 

Dette håndskrifts tekst er udgivet af Langebek i Scrip- 
tores rerum Danicarum III, 159 ff., hvilken udgave er lagt 
til grund for nærværende oversættelse a . Senere udgavee den 
danske tekst af Kolderup-Rosenvinge (Saml. af gi. danske 
Love V, 2 ff.) og af C. J. Brandt (Gammeldansk Læsebog, 
Kbhvn. 1857). Den er oversat i Ludvig Holberg, Dansk 
Rigslovgivning s. 250 ff. — I nærværende oversættelse er 
den gamle sprogtone søgt gengivet. 



*) Jfr. Axel Olrik, Kilderne til Sakses oldhistorie I 15 ff. 

*) Om håndskriftsforholdene findes udførligere oplysninger i Wim- 
mers ovenfor nævnte afhandling (i Oversigt over det kgl. dan- 
ske Vidensk. Selsk. Forhandl. 1898 s. 119), hvorfor der ikke 
er givet nogen fuldstændig oversigt her. — 



1/ette er Vederloven, som Knud konge Valdemars 
søn og Absalon ærkebiskop <lode> skrive, således som 
den var i Gamle Knuds dage l . Gamle Knud var konge 
i Danmark og England og Norge og Samland 2 og havde 
sanket en stor hird fra alle lande, som han var konge 
over, og han kunde ej haft dem sammen rolige og i fred, 
uden at retten var stærk mod hver den, som misgjorde 
mod nogen. Derfor gjorde han i England — og med ham 
Øppe Snille af Sælland og Eskil Øppesøn — Vederloven 
stærk og stiv, at ingen skulde djærves at misgøre mod 
nogen 3 . 

Og fastsatte han dette for det første, at kongen og 
andre højfornemme mænd, som hird skulde have, skulde 



*) Ordet Vederlagsret, der findes i teksten i dens nuværende 
skikkelse, må antages at være kommet senere ind i teksten 
i steden for ordet Vederlov; se Wimmers afhandling. — 

Indledningsordene viser, at der tilsigtes at give de gamle 
retsregler (uden samme hensyntagen til senere ændringer, som 
forekommer i Sven Aggesøns bearbejdelse). 

a ) Det nuværende Preussen. 

8 ) Vi har her retsreglernes oprindelige navn: Vederloven (o: 
straffeloven). Overleveringen i laget har henført dennes ud- 
stedelse til »Gamle Knud« (o: Knud den store, jfr. Sven Ag- 
gesøn, ovfr. s. 61), der for datiden har stået som en vældig, 
men noget tåget helteskikkelse. — Vederlovens strenghed be- 
tones med rette straks fra begyndelsen. 

være deres mænd hulde og blide og give dem rettelig 
deres sold. Mændene skulde derfor yde deres herre tro 
og tjeneste og være rede til alle hans bud 1 . 

Hænder der nogen den skændsel og vanskæbne, at 
vorde trosviger og øve Judasværk med onde råd mod 
sin herre, da har han forgjort sig selv og alt det han 
ejer. 

Om kongen vil udstøde nogen mand af laget 8 , da 
skulde han først i sin gård med to lagsmænd lade ham 
i hans svét og i hans fjerding stævne til Huskarlestævne, 
og nævne for ham sted og dag 8 . Søger han ej stævne, 
da skal han hjem fare til hans hus og stævne anden 
gang, og sige ham sted og dag. Ænsede han ej stæv- 
net, da skal han tredje gang lade ham stævne hjemme 
i hans hus og sige ham, når og hvor han skal møde. 
Søgte han så ej stævne, da være han fældet, og fly land 
og rige, og kongen tage alt det han ejer 4 . Kommer 



*) Denne første bestemmelse handler i almindelighed om det 
gensidighedsforhold, som må være tilstede mellem kongen og 
og hans hirdmænd. Det ses tydelig, at bestemmelsen egent- 
lig kun passer på hirden i snevrere forstand (navnlig budet 
om at betale sold rettelig passer overmåde dårlig til Valde- 
marsti den s stormandslag), og det fremgår da også af teksten, 
at foruden kongen kunde også andre højtstående (»hædverde«, 
o: rige og mægtige) mænd anvende Vederloven (som gårds- 
ret) overfor deres mænd. 

2 ) Nemlig ved at sigte ham for majestætsforbrydelse (»Judas- 
værke). 

*) I den oprindelige tekst har der sikkert blot stået »lag«, og 
»lagsmænd«; i teksten i dens nuværende skikkelse står der- 
imod »Vederlag« og >Vederlagsmænd«. Det samme gælder, 
hvergang disse ord senere forekommer i teksten. De militært 
organiserede huskarle har været delte i fire fjerdinger og disse 
atter i svéter (samme ord som fransk suite, følge). 

4 ) Bestemmelserne om de gentagne stævninger hjemme hos an- 
klagede må stamme fra -en tid, da det var almindeligt, at 
huskarlene ikke boede i eller ved kongens gård. — Bestem- 
melsen om, at den, der ikke fulgte tredje stævning, derved 
havde tabt, sin sag, stemmer godt med almindelig dansk ret 

han til stævne, og kunde kongen med tvende lagsmænds 
vidnesbyrd og med helligdomséd 1 sande den klage mod 
ham, at han lagde råd op mod hans liv eller hans land, 
da har han laget forspildt og sig selv forgjort 2 . Turde 
lagsmænd det ej vidne og på helligdom ej sværge, da 
skal han med Guds dom enten fældes eller værges, det 
er: med jernbyrd, efter den lov, som Gamle-Knud gjorde 3 . 
Om nogen vil skilles fra sin herres tjeneste, da skal 
han på ottende dags aften i Julen lade opsige sin tje- 
neste ved to lagsmænd. Så kan han siden anden herre 
tjene 4 . 



— Fredløshed med ejendomsfortabelse (»at forgøre sig selv 
med alt det, man ejer«) svarer i datiden til senere tiders døds- 
straf, idet enhver havde ret til at dræbe den fredløse uden 
at kunne drages til ansvar derfor. — Ligefrem at idømmes 
dødsstraf ansås derimod for krænkende for den fri mands 
værdighed; det anvendtes kun overfor vanærende forbrydelser 
som tyveri o. 1. — 

*) Ed på kirkelige relikvier og helgenlevninger (helligdomme). 

') Såfremt kongen blot kan få to lagsmænd til at sværge »hel- 
ligdomséd« på sin klages sandhed, har han altså derved givet 
et fyldestgørende bevis og fældet den anklagede. Denne regel 
er unægtelig meget streng og ugunstig for den anklagede og 
danner et mærkeligt modstykke til landskabslovenes regler. 

8 ) Her viser lovens strenghed sig stærkt: kan kongen ikke finde 
to medédsmænd blandt huskarlene og således bevise sin klage, 
er sigtelsen dog ikke dermed faldet til jorden, men den an- 
klagede må rense sig for den ved jernbyrd. For datiden stod 
jernbyrd som et særligt vanskeligt renselsesmiddel, der ifølge 
landskabslovene (Skånske lov) kun kunde kræves af den an- 
klagede, når anklageren bestyrkede sin sigtelse ved éd eller 
ved vidner. I Sakses tekst nævnes da heller ikke jernbyrd, 
men ed af 6 medédsmænd som renselsesmiddel; dog viser 
hans beretning om Erik Lams søn Magnus* påtænkte for- 
ræderi mod kong Valdemar, at man vilde kræve jernbyrd af 
Magnus som bevis for hans uskyldighed. — Jernbyrd var i 
det hele på Valdemarernes tid et noget forældet bevismiddel, 
som præstestanden ikke yndede; det fandtes kun i Skåne og 
forbødes her af Valdemar Sejr. 

4 ) Kun nyårsaften kunde tjenesten opsiges. Opsigelse opfattedes 

Forbryder nogen i laget sig med hug eller med 
sår, da skal han jages af kongens gård med nidings 
navn og fly alle de lande, som Knud var konge over 1 . 
Og hver den lags mand, som siden finder ham, skal an- 
gribe ham, om han har ét skjold mere end hin, eller 
også skulde han selv hedde niding, uden hug og sår 2 . 
Om nogen klagede over, at nogen lagsmand havde 
gjort ham uret, da skulde sagen afgøres på Huskarle- 
stævne. Kunde han sande det med tvende lagsmænds 
vidnesbyrd og med heUigdoms éd, da skulde han sidde 
én mand længere nede, end han sad før 8 . Og alle de 
trætter, dem kommer imellem, skal ej andensteds af- 
gøres end på Huskarlestævne 4 . 



som en højtidelig retslig handling (ligesom stævning) og skulde 
derfor udføres af to lagsmænd. 

*) Denne strenge regel om hug og sår kunde, som Sven Agge- 
søns bearbejdelse viser, ikke opretholdes. Ordene om at fly 
alle de lande, Knud var konge over, er selvfølgelig et histo- 
risk-poetisk udtryk i lovsproget; praktisk gennemførligt var 
dette bud ikke. — Rettergangsmåden i sådanne sager, der ikke 
omtales udtrykkeligt, må tænkes at have været en lignende 
som den ovenfor skildrede. 

9 ) Det vil sige: skønt han (i modsætning til den anden) ikke har 
hugget eller såret nogen. At have ét skjold mere må her 
vist betyde: at have en mand flere i sit følge. 

8 ) Der er her tale om de mindre forseelser indenfor laget, som 
de andre bearbejdelser af loven udmaler i enkeltheder (at 
tage en andens plads ved bordet, at forulempe nogen ved 
hestenes vanding, at bruge smædeord, osv.). — Det sidste 
»han« må selvfølgelig forstås om den anklagede. 

4 ) Disse ord viser, at ikke blot sådanne sager, der i snevrere 
forstand vedkom laget, faldt ind under afgørelsen på huskar- 
lenes stævne, men også hvad man måtte kalde rent civile 
processer, såsom om jord (jfr. det følgende). Denne bestem- 
stemmelse er vel næppe oprindelig i Vederloven; under hen- 
blik til lagets skikkelse på Valdemarernes tid måtte den let 
kunne føre til, at stormændene fik en lignende forret som 
præstestanden til at få deres retstrætter afgjorte for deres eget 
værneting og unddragne fra de almindelige landsting. 

Er der trætte om jord eller boran, da skal han, som 
ved huskarlenes dom vorder nærmest til bevis, sande sin 
sag med seks mænds ed, udtagne ved lod i hans fjer- 
ding 1 . Mindre trætter skal alle afgøres med tvende 
lagsmænds ed, én indenfor ham og en anden udenfor 
ham *. 



Vederloven 8 blev ærlig vedtagen mellem herren og 
hans mænd og stod således uspildt i otte kongers dage, 
som var: Gamle-Knuts, Harde-Knuts, Magnus godes, Sven 
Astradesøns, Harald Hens, Knud hin helliges i Odense, 
Olaf hans broders, Erik hin egodes, og brødes ej før end 
i den niende konges dage; det var Nikles 4 . Da gik 



*) Boran er den groveste form for ran, nemlig røveri i éns egen 
gård. — Ordene viser iøvrigt tydelig den germanske retsop- 
fattelse, i følge hvilken det nærmest kom an på, hvem af 
parterne der havde bevisretten (var »nærmest til lov«). Med- 
édsmændene har han dog ikke (som de fleste steder i land- 
skabslovene) ret til selv at vælge, men de udtages ved lod i 
hans fjerding, hvorved de mere får præget af et dømmende 
nævn. — løvrigt må der sikkert her, som i landskabslovene, 
have været bestemte regler om, hvem bevisretten (og bevis- 
pligten) tilhørte; men disse er ikke optegnede. — I land- 
skabslovene var det den gængse bestemmelse, at bevisret (og 
-pligt) tilhørte den sagsøgte (i ejendomssager som regel be- 
sidderen). 

*) Hermed menes, at den, der har bevispligt og bevisret i ved- 
kommende sag (sikkert den anklagede i alle sådanne sager, 
hvor »bevisretten« ikke udtrykkelig var forbeholdt klageren), 
ikke kan vælge sine medédsmænd frit, men skal tage sine to 
sidemænd ved bordet. Men denne regel, der frembød en del 
garanti mod en mere eller mindre partisk eller ensidig af- 
gørelse af sagerne, omtales ikke som gældende for de større 
forseelser, der medførte udstødelse af laget. - At iøvrigt hel- 
ler ikke denne regel var forbleven uberørt af omdannelses - 
lyster, ses af Sven Aggesøns bearbejdelse (kap. 9). 

8 ) I teksten står her Vederlaget; men oprindelig må der have 
stået Vederloven. 

4 ) Nikles eller Niklas er middelalderlig omdannelse af Nicolaus; 
først sent i Middelalderen blev navnet til Nils. 

Kristiern Svenssøn på og hug Thure Doke ; det var det 
første Vederlovsbrud *. Da tyktes det både kong Nikles 
og Kristierns frænder ondt at være at udstøde ham af 
kongens gård med nidings navn, fordi tvende af hans 
brødre var biskopper : Asser ærkebiskop og Sven biskop 
af Viborg, og hans tvende andre brødre : Eskil og Agge, 
samt deres fader Sven Thrundesøn, var høvdinge i Dan- 
mark, og vilde hellere lade det komme til bøder 2 . 

Da spurgte de Bo Hedinssøn afVendle 3 , som havde 
været Gamle Knuds mand, og andre af de ældste mænd, 
der var i Danmark, om nogen kunde mindes, at Veder- 
loven 4 før var brudt, og bøder givet derfor, men de 
kunde ej finde noget efterdømme derfor 5 . Da mælte 
Bo Hedinsøn: »Imeden der ej findes noget efterdømme 
derfor før vore dage, så lader os gøre den vedtægt, 



*) I teksten står Vederlagsbrud , men også her må oprindelig 
have stået Vederlovsbrud. — Den mægtige jyske høvding, 
Sven Aggesøns bedstefader, Kristjern Svensøn, er omtalt oven- 
for. — Thure Doke kendes ellers ikke. 

2 ) Sven Thrundesøn er ligesom Sven Estridsøn blevet kaldt ef- 
ter sin moder, ikke efter faderen. ModeTen hed Thorgunn 
(forkortet Thrund), faderen Thrugot. — Asser var ærkebiskop 
1104—37; men Sven (Svensøn) blev ikke bisp i Viborg før 
1132; da begivenheden imidlertid nødvendigvis må sættes tid- 
ligere end dette år, da Kristjern optrådte som Nils's afgjorte 
fjende, foreligger der her en mindre unøjagtighed. — De to 
brødre Sven og Eskil døde begge i Palæstina 1153. — 

8 ) Vendle = Vendlesyssel, Vendsyssel. 

*) I teksten står Vederlaget; men oprindelig må der have stået: 
Vederloven. 

6 ) Selv de ældste mænd, der er indehavere af den største lov- 
kyndighed og den fyldigste viden om tidligere retslige tilfælde, 
kan altså ikke finde noget eksempel på, at der i laget er gi- 
vet bøder for hug og sår, og dette strider jo også mod Ve- 
derlovens egentlige bestemmelser. — Bo Hedinsøn kendes 
ellers ikke; at han havde været i Knud den stores tjeneste, 
lyder egentligt ikke meget troligt, da han i så fald på kong 
Nils's tid måtte have været 100 år eller derover. 

gom være skal efter vore dage, at nemlig den, der bry- 
der Vederlov 1 med hug eller med sår, han bøde kongen 
fyrretyve mark, og de andre lagsmænd andre fyrretyve 
mark, og ham, mod hvem var misgjort, fyrretyve mark, 
og give to mark guld i gørsom« 2 . 

Siden hug Agge Thver Esge Ebbesøn, bryde af Varde, 
hjemme hos Vide Staller i Byrg, under kong Nikles' 
arm 3 . Da vilde kongen og kongens mænd alle tage 
Agge, men Vide Staller vilde ej lade ham tage, men 
stod for og bød bøder og fæste 4 efter den samme ved- 
tægt, hvorefter Kristjern havde bødet. Og de bøder blev 
bødede hos Bo Ketilsøn i Lime 5 . 

Og siden er mange bøder bødede efter den samme 
vedtægt, hvorefter Kristjern bødede. 



*) I teksten står Vederlaget; men oprindelig må der have stået 
Vederloven. 

2 ) Ved gørsom forstodes en art overbod til yderligere betryggelse. 
— 40 mark penge var i den almindelige lovgivning den sæd- 
vanlige størrelse for bøder for større forseelser, og denne 
bøde skulde betales ikke blot til den forurettede, men også 
til kongen. Indenfor laget forhøjes nu straffen yderligere ved, 
at der også kræves en fyrretyve marks bøde til selve laget 
(altså en tredobbelt bøde). — Hele fortællingen er meget be- 
tegnende for den ovenfor antydede udvikling af laget; det er 
umuligt at bringe den gamle hirdlov i dens fulde strenghed 
til anvendelse overfor en mand som Kristiern, der hørte til 
landets høvdinge (»hovedmænd«, som der står i teksten), og 
straffen nedsættes derefter til en meget høj bøde. Men derved 
skabes i virkeligheden en ny vedtægt, som følges ved tilsva- 
rende senere Vederlovsbrud. 

8 ) Borg (Byrg) ubekendt. Bryde betegner foged og gårdbestyrer. 
Stalleren var en højtstående hofejnbedsmand, der sørgede for 
kongens staldvæsen og rejser. — Agges lovbrud er så meget 
mere graverende, som det finder sted i kongens umiddelbare 
nærhed. 

4 ) o: gik i borgen for ham (»stod fore) ved at tilbyde pant 
(> fæste«) for bøderne. 

fi ) Lime ved Randbøl i Vejle amt. 



Sven Aggesøns Vederlovstekst. 



Sven Aggesøns latinske bearbejdelse af Vederloven må 
Tære forfattet efter hans Danmarkshistorie, da han i dennes 
kap. 5 bebuder dens fremkomst. Et enkelt træk tyder på, 
at skriftet først er affattet i Valdemar Sejrs kongetid ; i ind- 
ledningen brages nemlig udtrykket »Valdemar den første« ; 
dette udtryk vilde Sven (forsåvidt ordene er oprindelige i 
teksten) næppe have anvendt, før Valdemar II sad på konge- 
stolen. 

Svens skrift bygger på Absalons og kong Knuds danske 
tekst, men er i virkeligheden langt mere end en oversættelse 
eller bearbejdelse heraf. Han genfortæller nemlig ganske 
anderledes fyldigt overleveringen i laget om dettes tilblivelse 
og lovenes give] se, og om Knud den stores brud på dem. 
Desuden giver han langt mere gennemførte og detaillerede 
regler end den meget kortfattede danske tekst, selv på steder, 
hvor han iøvrigt holder sig nær til dennes mening. Endelig 
sporer man hos ham tydelige tegn på, at han ser sagen 
mere fra et stormandsstandpunkt end de to andre bearbej- 
delser af Vederloven. Dette ses bl. a. af hans fremstilling 
af Knuds lovbrud med påfølgende bod, der afviger ganske 
fra den tilsvarende fortælling hos Sakse, men viser sig dog 
først og fremmest deri, at Sven ikke ét, men mange steder, 
efter at have nævnt det gamle strenge lovbud anfører en 
lempelse deraf, der skyldes *de nyeres lemfældighed«, og 

7* 

som betragtes som den egentlig gældende lov. Disse lem- 
pelser i den gamle strenge ret måtte jo selvfølgelig i det 
hele være til gunst for stormændene, der dannede hoved- 
massen af lagsbrødrene på Valdemarernes tid. Hermed skal 
dog på ingen måde være sagt, at Sven stod i et uvenligt 
eller blot køligt forhold til kongemagten; han føler sig 
tværtimod som kongens ivrige tjener og taler lige så vel 
som den danske tekst om mændenes forpligtelse til lydig- 
hed overfor deres herre; det er nærmest i de enkelte til- 
fælde, men ikke så meget i helhedsblikket, at man mærker 
hans mere aristokratiske synsmåde, der afviger en del fra 
den strengt monarkiske retning i de to andre Vederlovs- 
tekster. 

Svens stil er ganske den samme i dette skrift som i 
hans Danmarkshistorie ; dog indeholder det vistnok nogle flere 
ordsproglige talemåder 1 . Ligesom i Danmarkshistorien gør 
Sven ogsaa i dette skrift undskyldninger for sin lidet sirlige 
stil og håber i denne henseende paa efterkommerne, der 
nok vil bøde paa disse . mangler. Herved sigter han antage- 
lig (ligesom i Danmarkshistorien) først og fremmest til Sakse, 
der i virkeligheden i høj grad har benyttet Svens skrift ved 
sin Vederlovsbearbejdelse, dog således, at han gennemgående 
vender tilbage til den i den danske lovtekst herskende gam- 
meldags strenghed eller endog går videre end den i denne 
henseende. — 

Håndskriftforholdet for dette skrift af Sven er ganske 
det samme som for Svens Danmarkshistorie. Det er ud- 
givet af Stephanius sammen med Svens Danmarkshistorie 
1642, og denne udgave er optrykt i Langebek, Scriptores 
rerum Danicarum III 139 ff. , samt i Kolderup-Rosenvinge , 
Gamle danske Love V, 8 ff. Ligesom den danske tekst er 



l ) Således begrundes reglen om, at fyrsten skal give mændene 
rettelig deres sold, med et ordsprog, der ganske svarer til 
det danske: »gæld må gældes, om venskab skal holdes.« Et 
andet sted hedder det: »Med jern må sår skæres, som ej med 
plaster læges.« 

det oversat i Holberg, Dansk Rigslovgivning (s. 254). — 
Det er teksten i Script, rer. Dan., der er lagt til grund for 
nærværende oversættelse. — 

De partier af skriftet, der kun består i en lidt udvidet 
oversættelse og bearbejdelse af den danske tekst, er her 
udeladte. 



Fortale. 

Uldtiden, hvis omhyggelige overvejelser vi skylder 
så meget, som den har efterladt os, har også været be- 
tænkt på at sørge for hærmandslagets tarv, for at ikke 
krigsmændene i kongens gård, når de fik uindskrænket 
frihed og slappe tøjler, ustraffet skulde udæske hverandre 
ved indbyrdes fornærmelser. Derfor har de mægtigste 
konger i Danmark, for at tøjle slette mænds frækhed, 
fra Arilds tid af fundet det rigtigst at udstede og stad- 
fæste den lov, som de på deres eget tungemål har kaldt 
Vederlov, og som vi på Latin, skønt med en mindre 
nøjagtig betegnelse, kan kalde »lex castrensis« (gårds- 
ret) eller »lex militaris« (hærlov) eller »lex curiæ« (hird- 
lov) K Denne lov vilde dog tidens længde ganske have 
bragt i glemsel — ti hidtil har der jo kun været over- 
måde få, der skriftlig har optegnet de svundne århun- 
dreders bedrifter, var de end nok så berømmelige, og 
således overgivet dem til erindringen — hvis ikke hele 
Danerigets berømmelige ærkebisp, den store Absalon, 



*) Da »Vederlov« betyder straffelov, er Svens latinske betegnel- 
ser ikke oversættelser af det danske navn, men betegnelser 
af loven efter den kres, den galdt for. Med hæren menes det 
snevrere samfund (stående hær) af krigere i kongens tjeneste 
(modsat ledingsopbuddet). 

med sin vanlige omhu i betimelig tid havde overvejet 
og drøftet sagen skønsomt og omhyggeligt saromen med 
sin fostersøn kong Knud, søn af Danmarks konge Val- 
demar den første, og derefter optegnet loven i et lille 
bind, ligesom i en kort indholdsfortegnelse. Ti hvad 
der allerede for størstedelen skønnes at være forslidt af 
ælde, det kan dog atter fornyes ved skriftens hjælp. 
Idet jeg altså havde forefundet disse lovbestemmelser, 
optegnede i vort hjemlige mål og tilmed med kortfattet 
knaphed, har jeg forsøgt at oversætte dem til det latin- 
ske sprog, visselig ikke i dristig tillid til min kundskab 
eller min begavelse, ikke heller for med indbildsk an- 
masselse at foregribe deres arbejde, der er i besiddelse 
af større lærdom, nej, min hensigt har langt snarere 
været den at give dem, der udmærker sig ved større 
veltalenhed, et stof til grundlag, som de kunde udarbejde 
i en mere sleben stil 1 . Først vil jeg da tale om gårds- 
rettens givere; dernæst vil jeg fremstille, hvorfor og 
hvor de har udstedt disse love. 



KAPITEL 1. 

Om Knud den store, 
gårdsrettens eller hirdlovenes giver. 

Efter at altså kong Knud, søn af Danmarks konge 
Sven Tjugeskæg, var kommen i besiddelse af sine for- 
fædres riger og lande, udvidede han med uovervindelig 
kraft ved glimrende dåd sit herredømmes grænser lige 
fra det yderste Thule og til Grækernes kejserdømme. 

*) Sven betegner således sit skrift som en latinsk bearbejdelse 
af Absalons tekst; i virkeligheden indeholder det dog mange 
selvstændige bidrag (se indledn.). De sidste ord i fortalen 
hentyder antagelig til Sakse (jfr. tilsvarende ytringer i for- 
talen til Svens Danmarkshistorie). 

Ti han, som i sin vidt udbredte storheds magtfylde næ- 
sten var den store Alexanders ligemand, bragte England, 
Norge, Vendland, Finland og alle de omliggende lande 
i sin magt og lagde dem under sit fædrene rige 1 . Heraf 
blev følgen, at til hans hof strømmede kæmper sammen 
alle vegne fra, idet de kappevis og uden tøven trådte i 
den store fyrstes tjeneste på grund af hans ry for mand- 
dom og sejrsælhed. — En talrig skare af hærmænd kom 
da sammen i hans kongsgård; men det var dog langt- 
fra, at alle udmærkede sig ved lige stor manddom. 



KAPITEL 2. 
Om udvælgelsens grund. 

Derfor rettede da kong Knud sin tanke og sin om- 
sorg på at få hærmændenes skare, der hidtil, ret som 
en uordnet hob, ikke havde kendt til indbyrdes ulighed, 
inddelt efter deres fortjenesters beskaffenhed og deres 
forfarenhed i manddomsdåd. Først og fremmest beslut- 
tede han da i sin nærmeste omgivelse at optage dem, 
som han vidste enten udmærkede sig ved et berømme- 
ligt stamtræ, eller havde rigelig overflod på formue; 
han tilsigtede dermed, at de, der var oprundne af ædel 
herkomst, skulde stræbe efter manddommens krone, og 
at på den anden side de, der var opfostrede i en vel- 
havende slægt, ikke skulde komme til at lide under en 
slet udrustnings mangel. Han lod da en herold ved 
udråb forkynde, at særlig de skulde få del i kongens 
nåde og fremfor andre nyde den fordel at høre til kon- 



*) Svens udtryk her minder meget om de tilsvarende i hans 
Danmarkshistorie ; men den lange og urigtige opregning af 
lande er opgivet her. Finland er vist skrivefejl for den 
danske teksts : Samland (Preussen). — Thule er klassiske for- 
fatteres betegnelse for det yderste Norden (Senecas tragedie 
Medea v. 379). 

gens snevrere husstand, som til kongens ære og hær- 
mandsskarens pryd kunde glimre med forgyldte økser 
og sværdfæster. Ti det regnes fyrsten til ære, når de 
hærmænd, der i kres og ring overalt fylker sig om ham 
og ledsager ham, stråler i glimrende våben. Da denne 
kundgørelse var udstedt, besluttede de, der trykkedes 
af mangel på formue, sig til at udskille sig fra den mere 
velhavende flok og udsondre sig. fra denne, som om de 
slet ikke hørte hjemme der. Snart genlød nu samtlige 
byer af larmen fra smedeesserne; ti alle de strålende 
guldsmykker, man før havde haft, smeltedes ved guld- 
smedenes arbejde sammen i en masse, for at det guld, 
som hærmændenes forfængelighed tidligere havde sanket 
sammen til tom prunk og pral, ved guldsmedenes fine 
kunstsnille kunde dannes til pryd for økser og sværd- 
fæster. Så gik det da således, at så som det menne- 
skelige sind plejer at være tilbøjeligt til glimrelyst, spa- 
rede ingen af hærmændene på udgifter, men hver især 
stræbte at overgå sine lagsmænd og staldbrødre ved sine 
våbens pragt og kunstfærdighed. Heraf er det da ty- 
deligt, at et fint våbenudstyr kun passer for dem, der 
er fødte og opdragne i en mere fornem stands kår. 

Da nu, efter kongebudets forskrift, en talrig skare, 
strålende i hidtil ukendt våbenglans, var strømmet sam- 
men i Knuds gård, besluttede han, at hele mængden 
skulde tælles, og tallet nøjagtig udregnes. Dens stør- 
relse beløb sig til 3000 udvalgte hærmænd. Denne 
skare besluttede han i sit sprog at kalde med navnet 
Thinglid K 



*) Dette er sikkert hærfølgets (lagets) oprindelige navn, som Is- 
lænderne gengiver i en noget omdannet form (Thingamanna- 
lid). — Det sagn, som Sven fortæller om hirdens udvælgelse, 
har ikke præg af at have noget virkeligt historisk grundlag, 
men må stamme fra en tid, da der kun fandtes rige og høj- 
by r dige mænd i laget. Dette forhold søger det i høj grad 

KAPITEL 3. 

Om lovudstedelsens grund. 

Da kong Knud nu havde forenet folk af så afvigende 
sæder og skikke i én husstand, var det nødvendigt, at 
den store konges hær,' som jo var samlet sammen fra 
forskellige folkeslag, (nemlig fra alle de riger, som lå 
under hans herredømme), og hvis sæder var umådelig 
vekslende og uensartede, blev tvunget til at overholde 
en ensartet gårdstugts regel. Ti intet sømmer sig mere 
for ærlige lagsmænd end at neddysse al kiv og uden 
indbyrdes kævleri at tjene en og samme herre ifølge 
samme løfte, så at de, aldrig plettede af indbyrdes 
uenighed, nid eller nag, men forenede i en enig fælles- 
vilje, som lemmer af ét legeme og som tro følgesvende 
endrægtig lyder én konges bud, uden at nære nogen 
uheldsvanger mistanke til hverandre indbyrdes. For at 
imidlertid den virksomme kong Knud mere hensynsløst 
og ubøjeligt kunde ave hærens opløste sæder, mente 
han snarere at måtte vise strenghed mod de tøjlesløse 
og hidsige unge kæmper, end ødsle alt for meget med 
gunst og overdreven overbærenhed. Han vilde nemlig 
ikke let have formået at bringe et så talrigt følge, såre 
uensartet og indbyrdes afvigende som det var i sprog, 
sæder og tænkemåde, til indbyrdes enighed, hvis han 
ikke ved straffens hårdhed havde lagt en dæmper på 
overtrædelsens fremfusenhed, og ved revselsens størrelse 
tøjlet forbryderlystens frækhed. 



aristokratisk sindede sagn at afhjemle ved at føre denne »ud- 
vælgelse« af rige og højbårne mænd tilbage til Knnd den 
stores tid. — Den historiske kerne kan sagnet dog indeholde, at 
kongsmændene hos Knud var udmærkede med forgyldte våben. 

KAPITEL 4. 
Om lovenes givelse og stedet derfor. 

Medens altså kong Knud i England, hvor han havde 
samlet hele sin hær, vederkvægede sine af kampens id 
trætte lemmer ved fredens ro, kaldte han til sig højvise 
mænd, som han vidste udmærkede sig fremfor andre 
ved klogskab, nemlig Øpe Sællandsfar med tilnavnet »den 
vise« og Eskil, hans søn; ti til dem plejede han fornem- 
melig at meddele og betro sine hemmelige rådslutninger 
på grund af deres erfaring i mangt og meget, og dem 
havde han også gjort til sine sekretærer 1 . Med disse 
indlod han sig i en alvorlig overvejelse og drøftelse om, 
hvorledes han ved streng tugt kunde ave ungdommens 
overmod og for fremtiden fastslå en sikker fred og enig- 
hed mellem hærmændene. Efter disse mænds råd og 
tilskyndelse udstedte han derfor gårdsretten, som indgød 
alle en sådan skræk, at ingen vovede at udæske nogen 
anden ved nogensomhelst krænkelse. Og da nu men- 
neskene efter deres natur er tilbøjelige til overtrædelsens 
fremfusenhed, var det nødvendigt, at der anvendtes om- 
hyggelig udtænkte midler til at bøde på hvert enkelt 
tilfælde af lovbrud. Derfor fastsatte han med udsøgt 
varsomhed straffe såvel for mindre som for sværere 
overtrædelser. Lad os da først betragte småtingene, for 
at vi senere kan gå des lettere over til de vanskeligere 
sager. Ti Oldtidens snilde stræben gik ud på at ude- 
lukke enhver tanke om strid fra høvdingenes gård, og 
beflittede sig med den største iver på, at der ikke mel- 
lem lagsmænd skulde opstå selv den ringeste anledning 
til kiv, men at tværtimod de mænd, hvis sjæl glødede 
af samme kamplængsel, også kunde forenes ved en vis 
broderlig kærligheds bånd. 

*) Hermed må antagelig betegnes en hoftitel. 

KAPITEL 5. 
Om de love, der angår mindre overtrædelser. 

Blandt de gamle hirdmænd, de samme, der nu kal- 
des hærmænd, herskede der den skik, at de uden væb- 
nere og svende gensidig viste hverandre opmærksom- 
heder og betjente hverandre 1 . Derfor bestemte de, at 
hvis nogen vandede sin lagsbroders hest sammen med 
sin egen, skulde han ride ud på den ene og hjem på 
den anden. Men hvis nogen, når han red til vands på 
en andens hest, lod sig forlede af karrigheds lyde til at 
ride på én og samme hest både ud og hjem, og, tre gange 
stævnet for den samme forseelse, var bleven over- 
bevist derom ved to lagsmænds vidnesbyrd, var det be- 
stemt, at han skulde sidde én mands plads længere nede 
ved bordet. Det var nemlig skik, at hærmændene fik 
deres siddepladser anviste enten efter deres manddomsry 
eller deres tjenestetids længde eller deres slægts adel- 
skab, så at de, der stod højest i værdighed eller først 
var indtrådte i tjenesten, indtog de højeste pladser*. 
Heraf, ses det klart, at det ikke kunde ske uden særlig 



*) Her mærker man stærkt modsætningen mellem det gamle 
hird mandslag og stormandsbroderskabet. Hærmænd (senere: 
herremænd) er just navnet på Valdemartidens stormænd, der 
var rede til at følge kongen overalt i kamp og til gengæld 
var fritagne for skat, men som til daglig boede på deres egne 
gårde og ganske sikkert havde » væbnere c og svende i deres 
tjeneste (ordet væbner må dog ikke her tages i den særlige 
betydning, som det havde i det udviklede riddervæsen; det 
betegner blot: våbensvend). — De følgende bestemmelser 
passer åbenbart kun på hirden i gammeldags forstand, hvis 
enkelte medlemmer boede i kongens gård og hver måtte passe 
sin hest selv. 

*) Svens ord, der er holdte i en vis ubestemthed, viser, hvor 
gerne han vil gøre fornemheden i slægt til grundlaget for 
lagsmændenes rangfølge — noget, der næppe passede så godt 
på det gamle hirdsamfund som på det deraf udviklede stor- 
mandslag. 

skam og skændsel, at nogen flyttedes ned fra sin vante 
plads. — 

En lignende dom, bestemte de, skulde overgå en- 
hver, som ved fodringen tre gange gav sin egen hest 
kærveh, men den andens hest strået, når han, ligesom 
i forrige tilfælde, var bleven overbevist derom ved to 
mænds vidnesbyrd. — Ligeledes, hvis nogen ved heste- 
nes vanding red op imod flodens strøm og derved plum- 
rede vandet, så at de andre heste kun kunde få plumret 
vand at drikke, så var han, hvis han ved et lignende 
vidnesbyrd blev overbevist om tre gange at have gjort 
dette, hjemfalden til en lignende dom. Ti lige brøde 
rammes af lige bod. — Fremdeles: dersom hårdnakket 
trods mod retten ved tre gentagne forseelser havde 
kendetegnet nogen som ulydig, og han afviste at komme 
til fornuft igen, bestemte de, at han skulde sidde nederst 
i hele flokken, ja, de fastsatte yderligere, at enhver af 
bordfællerne måtte kaste ben efter ham, så meget de 
lystede, uden at nogen derfor kunde beskyldes for hen- 
synsløshed og frækhed. Fremdeles skulde ingen have 
lod og del med ham i mad og drikke, men han måtte 
nøjes med eget fad og egen skål for sig selv alene 1 . 
Hvis imidlertid kongens nåde i den grad vilde tage en 
sådan stivnakke under sin beskyttelse, at han ved at 
gøre ham til sin sidemand satte ham allerøverst, mente 
de, at dette i medfør af fyrstens gunst kunde indrøm- 
mes ham; dog kun på den betingelse, at lagsmændene 
unddrog ham al deres støtte, idet han dermed var stillet 
uden for al sin tidligere ret og pligt 8 . 

*) Efter gammel bordskik spiste flere sammen af ét fad, ligesom 
drikkestobene gik på omgang: at have eget fad og bæger 
rummede altså den hån, at man ikke var god nok til at spise 
og drikke sammen med andre. 

*) De af Sakse i hans Vederlovstekst opbevarede regler for min- 
dre forseelser stemmer i det hele med Sven Aggesøns, men 
er på enkelte punkter noget strengere. 

KAPITEL 8. 

Om spot- og hånsord 1 . 

Eftersom kiv og skældsord plejer at antænde al 
ondskabs tønder, besluttede man at anvende midler 
også herimod, for at ikke den broderlige endrægtigheds 
samhold skulde brydes ved tvedragt, had og nid, og 
lagsmændene tilføje hverandre indbyrdes forhånelser. 
Oldtidens snildhed har derfor ment, at man burde imøde- 
gå sådanne forhold ved en rask tugtelse, for at spirerne 
til kiv og skænderi kunde blive foregrebne af lovens 
bud og således kvalte lige i deres første begyndelse, 
inden de ved lang tøven fik vokset sig stærke. Med 
jern må nemlig de sår udskæres, som ej plaster hjæl- 
per på. Om nogen derfor overvældede sin lagsbroder 
med skældsord eller fornærmelser eller udæskede ham 
ved nogensomhelst art af krænkelser, var det bestemt, 
at der om denne sag skulde indledes retsforfølgelse i 
kongens nærværelse på det møde, der kaldes Huskarle- 
stævne, hvor alle lagsbrødre var stævnede sammen. Og 
hvis så klageren ved to lagsmænds vidnesbyrd kan godt- 
gøre, at hans lagsbroder ved den ham tilføjede uret har 
forsyndet sig mod mændenes straffelov *, således at vid- 
nerne ikke undslår sig for at bekræfte deres vidnesbyrd 
med helligdoms éd, er det bestemt, at den anklagede 
skal have sin siddeplads én mand længere nede ved det 
daglige bord. Tillige er det ved en almindelig lovbe- 
stemmelse fastsat, at al strid, der opstår mellem selve 
lagsbrødrene indbyrdes, aldrig skal behandles eller 



l ) Kap. 6 og 7, der handler om »gensidig huldskab og betaling 
af sold« samt om »opsigelse af tjeneste« springes her over, 
da Sven Aggesøn i disse afsnit følger den danske tekst nøje, 
blot med anvendelse af langt flere ord (jfr. andet og begynd, 
af femte stykke i den danske tekst). 

*) I teksten: witherlogh manne o : mændenes vederlov (straffelov). 

afgøres andensteds end på det allerede før nævnte^ 
stævne *. 

KAPITEL 9. 
Om almindelig retstrætte. 

Ved en almindelig lovbestemmelse er det tillige 
blevet fastsat, at enhver mellem lagsbrødre opstået trætte 
om gård, gods og ager eller også om røveri fra boligen, 
hvad der på vort sprog hedder boran, skal behandles 
på det nævnte stævne. Her skal så han, som lags- 
mændenes dom tilkender retten til at hævde sig besid- 
delsen, tillige med 6 mænd, udtagne ved lodkastning i 
hans kres, det er : fjerding, hævde for sig den uafbrudte 
besiddelse af sin jord og værne sin hævd med den be- 
visret, han får tildelt 2 . 

Om mindre retstrætter vedtoges den bestemmelse, 
at de skulde afgøres ved vidnesbyrd af to lagsmænd, 
nemlig, ifølge den gamle lov, af den indstævntes to nær- 
meste naboer ved bordet, den, der sad oven for ham, 
og den, der sad neden for ham. De nyere mener imid- 
lertid på mange punkter, at man må mildne lovens 
strenghed, og hævder derfor, at også i det her forelig- 
gende tilfælde skal sagen kunne afgøres, hvis vedkom- 
mende blot kan værne sig med to lagsmænds vidnes- 
byrd, tagne hvorsomhelst 3 . 

1 ■ w ■■ - 

*) Den sidste bestemmelse slutter sig nøje til den danske tekst; 
at den omtales som fastsat ved en almindelig lov, betegner 
muligvis dens senere oprindelse. 

*) Svens tekst støtter sig her i høj grad til den danske, som 
den blot på enkelte punkter udvikler nøjere. — Det er be- 
sidderen, hvem bevisret og bevispligt tilkommer; således og- 
så i den almindelige lovgivning; jfr. den danske tekst. 

8 ) Også her bygger Sven ret nøje på den danske tekst. — I 
disse mindre retstrætter (civile processer, i modsætning til 
sådanne retssager, der særlig angik laget) havde den ankla- 
gede som regel bevisret (og pligt). Den sidste bestemmelse, 

KAPITEL 10. 

Om det første brud på loven. 

Der var kun forløbet kort tid efter lovens givelse, 
da menneskeslægtens efterstræber, lykkens fjende, den 
såre grumme hader og forfølger af ret og billighed, de 
først skabte menneskers listige forfører, Satan, rettede 
sit angreb på fyrstemagtens højhed og forsøgte at lokke 
kongen til at overtræde loven, for at han, når han først 
havde fået hovedet forgiftet, også kunde indgyde sin 
fordærvelses edder i de øvrige lemmer. Lovens giver, 
kong Knud, blev nemlig en gang, mens han endnu sad 
i fred og ro i England, optændt af vredens vanvid, så 
at han drog sit sværd og huggede en af sine hærmænd 
ned. Herover blev hele skaren så voldsomt oprørt, at 
den ikke afholdt sig fra at gribe til våben, idet dens 
afdelinger strømmede sammen fra alle kanter. Men da 
det var blevet bekendt, at det var kongens hånd, der 
havde begået dette drab, holdt de stævne og drøftede 
her med ængstelig overvejelse, hvad der var at gøre. 
De var nemlig tvivlrådige og kunde ikke blive enige 
med sig selv i deres dom, om fyrsten for den uhørte 
brødes skyld skulde straffes på livet, eller om der skulde 
gives ham nåde. Ti hvis kongen underkastedes den 
fældede dom, vilde de som hovedløse flygtninge blive 
helt uddrevne af det fremmede land. Men hvis man 
på den anden side af ærefrygt for kongen bar over 
med ham, vilde dette forbillede på fordærvelig over- 
bærenhed give de andre et holdepunkt for overtrædel- 
ser. Endelig besluttede hele følget sig til denne ken- 
delse, at deres høje konge skulde knæle ned på et hynde, 
der blev udbredt midt i forsamlingen, og her vente 
dommens nåde eller strenghed. Da så dette var sket, 



der af Sven selv betegnes som opstået ved »de nyeres« mil- 
dere opfattelse af sagen, findes ikke i Absalons tekst 

rejste de kongen op og tilstod ham tilgivelse og nåde 
for overtrædelsen, idet de med enstemmig forsikring 
råbte, at for fremtiden skulde enhver tilgivelse være 
udelukket, og ingen, der blev anklaget for en sådan 
overtrædelse, skulde senere hen ved nogensomhelst bøde 
kunne sone en så stor og gruelig brøde, men enten 
skulde han dømmes til døden eller i al fald, idet straffens 
strenghed lempedes noget, landflygtig og fredløs udstø- 
des af hele hærmandslaget og forføje sig bort med be- 
skæmmende navn og ord, det er: nidings navn 1 . 

KAPITEL 12. 
Om stød og slag 3 . 

Hænder det, at nogen ypper kiv med sin lagsbroder 
og slår ham med hånden eller med et hvilket som helst 
våben, tilsteder den gamle lovs strenghed aldeles ingen 
soning ved bod, når blot gerningens vitterlighed bekræf- 
tes ved to lagsmænds vidnesbyrd. Dette forhold har 
dog de nuværendes lemfældighed begyndt at lempe ved 
en ny formildende lovændring. Hvis nemlig gerningen 
står fast ved så tydelige tegn eller vidnesbyrd, at den 
anklagede aldeles ikke kan værge sig med benægtelse, 

*) Dødsstraf, der i det hele var fremmed for Oldtidens tanke- 
gang, har dog sikkert aldrig været anvendt; jfr. ovenfor (Ve- 
derlovens danske tekst). — Sagnet om Knuds lovbrud for- 
tælles også hos Sakse, men i en skikkelse, som er langt mere 
hædrende for kongemagten end Svens fortælling, der i virke- 
ligheden understreger kongens ydmygelse under Jagsmændene ; 
ifølge Sakse gav disse nemlig kongen selvdømme, hvorpå 
han idømte sig selv nidobbelt mandebod. Hvorvidt sagnet 
har noget historisk grundlag, kan næppe afgøres. 

*) Kap. 11 >om hug og sår og bod derfor« er her sprunget over, 
da det er en temmelig nøje oversættelse af den danske teksts 
slutning (fra ordene: »Vederloven blev ærlig vedtaget osv.«.) 
— I modsætning til dette kapitel og det foregående, der handler 
om drab og svære sår, behandler kap. 12 mindre sår og slag. 

8 

er det blevet bestemt, at han skal kaste sig ned for 
den mands fødder, hvis ære han har skændet, for at 
således den groveste forsmædelse kan sones med den 
mest ydmygende form af bod. — Hvis derimod klage- 
ren ikke kan overbevise den anklagede ved vidner, er 
det bestemt ved en almindelig lov, at den sigtede i så 
fald sammen med 6 lagsbrødre kan rense sig for den 
vanærende beskyldning *. 



KAPITEL 13. 
Om forskellige arter af hug. 

Ligesom den gamle slange har forskellige veje til 
forførelse, således kan der også finde angreb og ud- 
æskning sted på forskellig måde. Det er jo nemlig i 
reglen så, at det enten er med eller mod éns vidende, 
at man tilføjer en anden et sår; fremdeles kan den, 
man med sit vidende krænker, stundom være ens fælle, 
stundom ikke; ligeledes kan den, som man krænker 
uafvidende, enten være éns fælle eller ej. — 

Sårer nu nogen med fuldt vidende og bevidsthed 
sin lagsbroder, da skal han bøde efter den tidligere 
nævnte regel. Men hvis nogen uden at vide af det og 
kende det tilføjer sin lagsbroder sår, medens det var 
en anden, han vilde skade, og således tilfældig kommer 
til at skade ham, skal han, når han er stævnet herfor, 
til forsvar og undskyldning for sig med tre lagsbrødres 
vidnesbyrd godtgøre sin uvidenhed og, at han har gjort 
det mod sin vilje. Brister forsvaret for ham, skal han 

*) Nemlig ved 6 lagsbrødres éd p&, at sigtelsen er usand. — 
Reglen om at sone lovbrud ved knæfald for den forurettede 
forekommer ikke i den danske tekst og bærer ved sin lidet 
oldtidsagtige karakter i høj grad præg af at stamme fra »de 
nyeres lemfældighed«, som Sven selv siger. — 

afgøre sagen ved forlig med den krænkede efter den 
førnævnte form for bod 1 . 

Hvis nogen derimod med fuldt vidende og overlæg 
tilføjer sin lagsbroder et sår, men uden at vide af, at 
han er bundet og forpligtet overfor ham ved ovennævnte 
lov, er det bestemt, at en sådan uvidenhed ikke skal 
være undskyldningsgrund nok til at fri ham fra anklage 
for overtrædelse. Ved disse selv samme love er der 
nemlig også truffet foranstaltninger imod, at nogen skal 
plette den udmærkede hærmandsstillings strålende glans 
med uvidenheds smuds. Det sømmer sig nemlig for 
mænd af berømmelig æt at leve med hæder og ikke 
ved uvidenheds dvaskhed sværte deres adelige navn. 

Ved en almindelig lov er det altså fastsat, at alle 
stridigheder, idet de er søndrede i forskellige klasser 
ved lovenes bestemmelse, skal føres til ende enten ved 
ed af seks lagsmænd, forsåvidt de hører til de større 
sager, eller ved ed af tre eller to, forsåvidt de hører til 
de middelstore eller mindre sager, således som vi oven- 
for har fremstillet dette 2 . 



KAPITEL 14. 
Om forræderi og majestætsforbrydelse. 

Efter at vi nu har opregnet de love, hvorefter min- 
dre forseelser fra gammel tid af afgjordes, står det til- 
bage, at vi skal gå over til de større sager. I det jo nu 
den træske fjende, djævelens, daglige anslag og stræben 
alene går ud på at hilde os i sine snarer, lader han os 
snedigt lidt efter lidt, ligesom trin for trin, stige fra den 
ene overtrædelse op til den anden, for at han endelig, 



*) Nemlig ved det (i kap. 12 omtalte) knæfald for den forurettede. 

*) Disse ord indeholder ingen ny lovbestemmelse, men er en 

rekapitulation af de tidligere bestemmelser i kap. 5. 8. 11. 12. 13. 

8* 

når forbrydelsens toppunkt er nået, kan føre os til for- 
dømmelsens undergang; ti når han ved sine fordærve- 
lige tilskyndelser har øvet sine tjenere i det små, lokker 
han dem derefter uafladelig til større fejltrin og fald. 
Dem, som han altså tidligere havde lært at kives med 
deres lagsbrødre lige indtil at sætte disses liv på spil, 
— dem går han derefter endnu heftigere løs på og til- 
skynder dem til ikke at undse sig ved forrædersk at 
pønse på deres herres og fyrstes død. Hvis da nogen 
gør sig skyldig i denne afskyelige misgerning, at han 
vover at lægge forræderiets onde råd op mod sin herre, 
har man ment, at han burde dømmes til at miste ikke 
blot livet, men også alt sit gods 1 . 



Så vidt er jeg da, om end i et ikke synderlig pyn- 
teligt sprog, nået i min gengivelse af gårdsretten, efter 
hvad jeg med omhyggelig forsken har kunnet opspørge 
om den hos de gamle. Tilbage står nu kun, at vore 
efterkommere skal udfylde mangelen på velklingende 
udtryk og fuldende dette skrift i en mere sleben stil. 

*) Herpå følger et afsnit om procesmåden i majestætsforbrydel- 
sessager; men det meste af dette er bortfaldet, da der i hånd- 
skriftet har manglet et blad, og det er derfor ikke oversat 
her. Det ses dog tydeligt, at det må have indeholdt ganske 
lignende regler som Sakses Vederlovstekst; men heraf er 
kun bevaret slutningsreglerne om den dømte forbryders ud- 
stødelse af laget og påfølgende flugt til lands ejler til vands. 
Så meget viser disse regler, at når der lige ovenfor i teksten 
tales om dødsstraf for majestætsforbrydelser, må dette lige- 
sålidt her som andensteds forstås bogstaveligt: den virkelige 
straf har været fredløshed, således at enhver lagsbroder havde 
ret og pligt til at angribe og fælde den dømte, hvor han 
mødte ham. 



BERETNIM OM DANERNES FÆRD 
TIL DET HELLIGE LAND. 



Jjlandt de få sammenhængende historiske skildringer 
fra Valdemarstiden indtager nærværende lille skrift, skønt 
langtfra betydeligt, en hæderlig plads ved sin ret livlige og 
anskuelige skildring af nogle danske (og norske) stormænds 
korstog til det hellige land 1191 — 92. Det tilhører kun i 
uegentlig forstand den danske litteratur, da dets forfatter 
utvivlsomt har været norsk af fødsel; stednavnenes former 
er nemlig norske, og to ordsprog, som forfatteren anfører på 
sit eget modersmål, viser udpræget norsk sprogform 1 . Men 
da skriftet væsentlig behandler danske mænds bedrifter og 
skæbne og tillige synes affattet for en dansk læsekres, er det 
her medoptaget blandt de danske krøniker fra Valdemars- 
tiden. 

Forfatterens personlighed er ukendt; han kalder sig selv 
kannik broder X., og han ytrer et steds i skriftet, at han 
har opholdt sig en tidlang i Tunsberg, hvor der fandtes et 
til den hellige Olaf indviet Præmonstratenserkloster. At for- 
fatteren har opholdt sig længere tid i Danmark, synes utvivl- 
somt, men noget nøjere vides ikke herom; når han kalder 
den før 1179 afgåede bisp Toke af Børglum for »herre 
bispen«, synes heri at ligge en vis antydning af tilknytning 
til kapitlet i Børglum, hvis kanniker også levede efter Præ- 



*) Jfr. K. Kålund: Kan historia de profectione Danorum in ter- 
ram sanctam regnes til Danmarks litteratur? i Aarb. f. nord. 
Oldk. 1896, s. 79. 

monstratensernes regel; det ligger da nær at opfatte ham 
som Præmonstratenserkannik, der en tid har været knyttet 
til Tunsberg, en tid til Børglum kapitel. — At skriftet er 
affattet for danske læsere, synes utvivlsomt: -det begynder 
med at skildre, hvorledes det pavelige budskab om Jerusa- 
lems fald forkyndes i julen 1187 — 88 ved Knud Valdemar- 
søns hof, og hvorledes en del danske stormænd tager korset 
ved denne lejlighed ; * derimod høres der intet om togets nor- 
ske deltager, stormanden Ulf af Loufnes, før han støder til 
de danske korsfareres skare, og efter at han atter er bleven 
skilt fra disse, erfarer vi slet intet om hans videre skæbne. 
Blandt de danske korsfarere synes forfatteren at have stået 
i et særligt forhold til stormanden Sven Thorkilsøn, hvis færd 
han dvæler særlig udførligt ved; det er dog måske ikke så 
meget Sven Thorkilsøn selv som en boglærd hærmand i hans 
følge ved navn Matthæus, han har stået i et fortroligt forhold 
til. — Også oplysningerne om forholdene i de norske byer 
synes at være skrevne for ikke-norske læsere. 

Forfatteren omtaler i sin fortale, at han har skrevet på 
de hjemvendte korsfareres opfordring; men som sin hoved- 
kilde og som den mand, hvem skriftets tilblivelse egentlig 
skyldtes, nævner han en hr. K., hvem han omtaler med stor 
ærbødighed, og som værket er dediceret til, men hvis per- 
sonlighed uheldigvis ikke kendes. Skriftet er vel næppe af- 
fattet synderlig længe efter korsfarernes hjemkomst; men 
noget ydre middel til bestemt at datere det findes ikke. 

At en norsk forfatter opholder sig længere tid i Dan- 
mark og skriver et væsentlig på danske læsere beregnet 
skrift, er i og for sig ejendommeligt, men ingenlunde ufor- 
klarligt, i betragtning af, at skriftet er affattet på kong Sver- 
res tid. Denne mærkelige mands uforsonlige kamp mod 
stormændene og ganske særlig mod præstevælden drev nem- 
lig mange af Norges højeste gejstlige i landflygtighed ned til 
Danmark, hvor bl. a. også ærkebisp Erik af Nidaros fandt 
en venlig modtagelse hos Absalon. Det er ikke usandsyn- 
ligt, at vor forfatter har hørt til disse, så meget mere, som 
den tale, han lægger Esbern Snare i munden, synes kende- 

lig påvirket af den daværende danske historieskrivnings ho- 
vedtanke: at mindet om fædrenes storværk maner nutiden 
til ved stolte bedrifter at træde i fortidens fodspor — en 
tanke, der utvivlsomt væsentlig udgik fra Absalon og hans 
kres. Trods sin præstelige stilling synes forfatteren imidler- 
tid ikke at dele de fleste høje norske gejstliges had til 
kong Sverre, hvem han omtaler i forholdsvis anerkendende 
udtryk. 

Forfatterens stil ligner i høj grad de samtidige krønike- 
skriveres, særlig Sven Aggesøns; den er livlig og malende, 
men tillige ordrig og svulstig. Hans fortale vrimler — lige- 
som Sven Aggesøns — af overdrevent beskedne undskyld- 
ninger for, at han i sin uværdighed har vovet at påtage sig 
et så betydningsfuldt forfatterarbejde : han har (ganske som 
Sven Aggesøn) blot villet bevare et godt æmne til udarbej- 
delse i en mere sirlig stil for en mere veltalende efterfølger 
o. s. v. Også de noget svulstige retoriske udgydelser om 
syndens forfærdelige tiltagen og verdens nærforestående un- 
dergang er kendte fra Sven Aggesøn ; dog er det jo nok mu- 
ligt, at han, når han dadler den herskende simoni i hårde 
ord, har særlig norske forhold for øje. Hans stilistiske for- 
billeder er åbenbart lignende som Sven Aggesøns og Sakses; 
han citerer Vergils hyrdedigte og Juvenals satirer og viser 
således sin klassiske dannelse; sin teologiske viden lægger han 
på en ejendommelig måde for dagen ved en vis forkærlighed 
for »åndelige« bibelfortolkninger, som ved deres søgthed 
falder i det latterlige for nutiden. 

Forfatteren tager, som 'nævnt, sit udgangspunkt i det 
pavelige budskab om Jerusalems fald 3. Okt. 1187 og det 
dermed følgende korstogsopråb. Efter denne begyndelse 
skulde man vente, at han vilde give en fuldstændig frem- 
stilling af de danskes deltagelse i det såkaldte tredje kors- 
tog, der blev frugten af de pavelige opfordringer ; men denne 
gives ikke. Det vides nemlig fra andre kilder, at en del 
Daner sluttede sig til den fra Nordtysklands havne 1189 ud- 
gående flåde, der anførtes af Flamlænderen Jakob af Avesnes. 
Disse omtales slet ikke af forfatteren, hvis plan åbenbart 

blot er at skildre enkelte navngivne stormænds korstog, der 
først kom afsted 1191. Af dette tog gives en i det hele 
livfuld skildring; dog er der betydelig forskel på dennes 
første og senere afsnit; fortællingen om det egentlige kors- 
tog efter udfarten fra Bergen er i forhold til den foregående 
beretning mærkværdig blottet for enkeltheder, skønt ordrig 
nok, og på et sådant hovedpunkt som selve besøget i det 
hellige land — for ikke at tale om færden frem og tilbage 
— overmåde kortfattet. Det synes da, at forfatteren, der 
åbenbart ikke selv har været med på korstoget, befinder sig 
bedst, når han har hjemlig grund under fødderne. 

Det nu tabte håndskrift af krøniken opdagedes i begyn- 
delsen af 17. årh. i Lubeck af den lærde Kirchmann. Dette 
håndskrift indeholdt desuden en på Latin affattet Norges- 
krønike, skrevet mellem årene 1177—1180, hvis forfatter i 
krønikens titel kaldes Theodoricus monachus (munk) 1 . Mel- 
lem dette skrift og vor krønike findes en ikke ringe stilistisk 
lighed, og dette i forbindelse med den fælles håndskriftlige 
overlevering har ført til den antagelse, at de skulde være 
skrevne af samme forfatter 3 . De stilistiske ligheder synes 
dog ikke større end f. eks. mellem vor krønike og Sven 
Aggesøns Danmarkshistorie; og det synes tvivlsomt, om den 
mand, der i titlen på sit skrift kaldes »Theodoricus monachus«, 
i et senere skrift skulde have betegnet sig selv som »kan- 
nik, broder X«. Heller ikke under forudsætning af Theo- 
doricus 9 identitet med bisp Tore af Hamar 3 synes sand- 
synligheden at tale for de to skrifters fælles udspring. 

Håndskriftet udgaves første gang af den nævnte Kirch- 
manns sønnesøn (Amsterdam 1684); senere udgaves vor 
krønike i Scriptores rerum Danicarum V, 341 ff. eften en af- 
skrift i den Arnemagnæanske håndskriftsamling på Universi- 
tetsbiblioteket (98 fol.). Skriftet er tidligere oversat (i noget 



*) Angående håndskriftforholdene henvises til K. Kålunds oven- 
for anførte afhandling. 
*) Munch, Norske Folks Hist. III 1039; Kålund anf. sted. 
8 ) L. Daae i Norsk hist. Tidsskr. 3. R. III 397. 



I 

forkortet skikkelse) af Odin Wolff i Journal for Politik, 
Natur- og Menneskekundskab I 43 fif. (Kbhvn. 1802) og 
rigelig benyttet i Nyerup, Hist.-stat. Skildr. I 140 fif. — For 
nærværende oversættelse er udgaven i Ser. rer. Dan. lagt til 
grund ; dog er forordet, som ikke indeholder andet end fraser, 
sprunget over. 



Tilegnelse. 



Den ærværdige og elskelige herre K. hilses af kan- 
nik broder X. med den underdanighed, som i alle dele 
skyldes ham 1 . Megen gavn har det været mig til, må 
jeg tilstå, at have opnået eders bekendtskab og at nyde 
eders attråværdige samtale, der for min følelse smager 
bedre end honning og biværk, fordi den både ved sin 
sødme glæder ørets sans og ved sin store opbyggelighed 
opflammer det indre menneske til at gå frem på dydens 
bane. Blandt de øvrige udtalelser af eders honningmund 
har I da nu også givet mig meddelelse om dem, der, 
opildnede af troens glød, for nogle år siden fra vore 
lande 2 ikke uden fare for deres liv for til Jerusalem. 
For at nu deres bedrifter kunde nå til efterverdenens 
kundskab med den hæder, de fortjener, har I villet på- 
lægge og overdrage mig, så blottet for viden og tale- 
gaver jeg end var, at jeg med pennens hjælp skulde 
give en skildring deraf med så stor omhu som jeg for- 
måede. Men det mægtige æmne ligger rigtignok ved 
sin storhed og højhed langt over min ringe begavelses 

*) Om denne tilegnelse jævnfør indledningen. 

2 ) Udtrykket »vore lande« betegner sandsynligvis Danmark og 
Norge under ét; for en norskfødt forfatter, der skrev for en 
dansk læsekres, måtte dette udtryk falde ganske naturligt. 

små kræfter, ja endog kyndige mænds flid magter det 
næppe. Ikke des mindre vil jeg lægge hånd på værket, 
idet jeg sætter min lid til den mands myndighed, der fore- 
skriver mig det 1 , ti jeg vover ikke at afslå, hvad eders 
kærlighed måtte byde mig. Dog sætter jeg forud det 
vilkår, at jeg ikke med alle mine fejl må stilles blot 
for mine avindsmænds bid, og at alt det plumpe eller 
uordnede, som en dadlesyg dommers hånd måtte finde 
i skriftet, ikke må skrives på min dristige indbildskheds 
regning, men derimod tilskrives den mands bud, der 
har foreskrevet mig det. 



KAPITEL 1. 

Forfatteren klager over sine samtidiges mangfoldige 

fejl og synder. 

Nu, da verden går sin undergang imøde, tager on- 
derne stærkt til i tal, så at Herrens usvigelige sandsagn 
bekræftes, dér hvor han siger: Folk skal rejse sig mod 
folk, og rige hæve sig over rige 2 . Ikke blot i fjerne 
egne, nej, også i vort hjemlige sambo er det tydeligt, 
at Guds dom nærmer sig, idet al fred er svunden. Ti 
det kendes jo klart, at fader holder ikke søn tro og love, 
så lidt som datter overfor moder bevarer den naturlige 
gensidige hengivenhed. For at altså verdens synd kan 
få sin straf nu, da dens ende stunder til, blandes den, 
som den vel har fortjent, med mange hånde bespottel- 
ser. Ti der gives ikke længere nogen persons anseelse 
eller ærbødighed for de forskellige aldere ; der er heller 
intet køn og ingen stand, uden at de jo alle, så vidt 

*) Der sigtes til den ovennævnte hr: K. 
») Matth. 24, 7. Luk. 21, 10. 

de ævner, stræber efter at handle mod Guds bud. Af 
kærlighed til Gud er der endelig intet spor tilbage ; sand- 
heden er rejst bort, fjernt fra denne verden, for aldrig 
mere at vende tilbage; syndelysten er taget voldsomt 
til i styrke, medens al undseelse er svunden; og tvært- 
imod den første tavles andet bud, hvori Gud har befalet 
mennesket at elske sin næste som sig selv, vender men- 
neskene sig til den modsatte side og rejser sig mod 
hverandre i had og ondskab. Kyskhed har intet hjem; 
nej, utugten hersker og har udgydt sit smuds overalt og 
dermed tilsølet og besmittet næsten hele menneskeslæg- 
tens vrimmel. Guds præster besudles af den vanærende 
simoni 1 , og den hellige tros renhed plumres ved vild- 
farelsernes ugudelighed 2 . Dog! Hvorfor skulde jeg bruge 
mange ord og fjerne mig bort fra mit egentlige foreha- 
vende? Jeg kan jo i korthed ved et ord af profeten 
godtgøre, at hele Kristi legeme, det er: kirken, er for- 
dærvet og besmittet. Profeten siger: Det ganske hoved 
er sløvt, og det ganske hjærte er sygt, fra fodsål lige 
til isse er der ikke sundhed i det 8 . 

KAPITEL 2. 

For den almindelige overtrædelses skyld er Guds 
stad Jerusalem i hedningers vold, og dens indbyg- 
gere dræbte eller førte i fangenskab. 

Da således alle raser i ugudelighed, rammes vi alle 
på en måde af en almindelig straf. Ti hvad der før var 

') Handel med kirkelige embeder. Ordet er dannet af navnet 
Simon i henhold til fortællingen i Apostlenes gem. 8,24 om 
Simon Mager, der for penge vilde købe håndspålæggelsens 
nådegave af apostlene. De strengt kirkelige forfattere i Mid- 
delalderen bruger iøvrigt ordet om al verdslig indblanding i 
kirkelige embeders besættelse. 

*) Der menes kætterier. 

8 ) Jesaias 1, 5— 6. 



Danernes færd til det hellige land. 127 

en fælles ære, hæder og pryd for alle, det er nu — 
hvis da ikke Guds kraft råder bod derpå — blevet til 
en evig skændsel for hver enkelt mand, fordi det for 
vore synders skyld er adsplittet og lagt øde. Hin sør- 
gelige begivenhed, en utålelig skamplet for kristenheden, 
som det smerter os er hændet i vore dage, har bragt 
uro i alle kristentroendes hjærter: at nemlig Jerusalem, 
den kristne gudsdyrkelses ophav og Guds enbårne søns 
fødestavn, den by, som ved Jesu Kristi nærværelse som 
menneske og ved glansen af de undere, han gjorde, var 
mere hellig og berømt end alle andre steder og strålede 
i langt mere fremragende ophøjethed — at dette Jeru- 
salem nu besudles ved hedningernes bebyggelse, medens 
dets folk er udjaget eller rettere myrdet — det folk, hvis 
herre er dets Gud, det folk, som han har udvalgt sig til 
sin hellige arv 1 . Kort sagt, hin spådomsord af David, 
hvori der blander sig sorg og klage, ser vi nu er gået 
i opfyldelse, ja værre endda end ordet lyder, når vi 
læser: »De har besudlet dit hellige tempel o. s. v.« 2 . 
Også Jeremias' klager passer på nutiden, når han siger: 
»Sions gader sørger, fordi der ikke er nogen, der kom- 
mer til højtid* 3 ). Hvem bliver da ikke, var han end 
så hård som sten, rystet i sit hjærtes grundvold, når 
han hører dette, så at han må bryde ud i gråd og hul- 
ken? Dengang nu disse ulykker tog deres begyndelse, 
så at den hellige stad forrådtes, tog troløsheden sit ud- 
gangspunkt fra dens egne borgere; thi ingen fjende er 



1 ) Jerusalem overgav sig 2. Okt. 1187 til sultan Saladin af Ægyp- 
ten efter kun 12 dages belejring, efter at kong Guidos kristne 
hær var blevet overvundet ved Hittin (4. Juli). Uenighed i 
de kristnes rækker havde lettet Saladin sejren : Guidos mod- 
konge Raimond havde udleveret ham byen Tiberias. Ikke 
blot Jerusalem, men også kystbyerne med undtagelse af Ty- 
rus faldt i Saladins hænder. 

2 ) Salme 78, 1. 

8 ) Jeremias* klagesang 1,4. 

værre end en fjende i ens eget hus 1 . Men hvad der 
skete midt i verden, det kunde ikke med det samme 
forblive skjult for verden. Ti den ugudelige ildebrands 
flamme væltede det gruelige rygtes røg ud over alle riger 
og lande trindt omkring, og på engang blev alt det be- 
kendt for den romerske stol 2 , hvad hedningernes tap- 
perhed i landene hinsides havet arbejdede på imod den 
af Gud indstiftede gudsdyrkelse. Hvad andet skulde da 
legemets hoved gøre, nu da de skønneste lemmer var 
afskårne 8 , end søge et heldbringende lægemiddel? 



KAPITEL 3. 

Den herre pavens brev til alle konger og fyrster trindt 
om på jordens kres om Jerusalems riges nød. 

Straks kaldte han sit råd sammen og besluttede at 
skikke sendefærd ud til alle verdens egne med dette 
budskab, idet han til dem alle skrev en klagesang, hvis 
ord var af omtrent dette indhold: 4 

Gregorius, Guds tjeneres tjener 5 , sender alle riger 
og konger og rigernes stormænd tilligemed de folk, de 
styrer, sin hilsen og apostoliske velsignelse. 

Da den guddommelige langmodighed har sat mig, 



*) Hermed må forfatteren vistnok sigte til Raimonds ovenfor 
omtalte forræderi. 

') Pavestolen. 

8 ) Der menes utvivlsomt, at ved Jerusalems fald mistede kirken 
et af sine skønneste lemmer. 

4 ) Da efterretningen kom til Rom, var Gregor VIII pave (21. 
Okt— 17. Dec. 1187). I sin korte pavetid udsendte denne tal- 
rige opråb til Evropas fyrster. Det følgende brev må dog 
ikke opfattes som noget virkeligt pavebrev, men er en af for- 
fatteren sammensat skrivelse, der blot i hovedtrækkene gen- 
giver pavebrevenes tankegang. 

6 ) Således betegner paverne altid sig selv i deres skrivelser. 



Danernes færd til det hellige land. 129 

skønt målløs og mindre agtpågivende, til vægter på sit 
hus, for at jeg, hvis jeg ser fjenden storme frem og 
komme over Herrens befæstede stad, ikke skal høre op 
med at råbe — efter hint profetiske ord: »Lad ikke af 
med at råbe!« 1 — så vil jeg nu, stedt i vånde, i min 
sjæls bitre sorg, tilskyndet af smertens knugende nød, 
udråbe et budskab, som vil volde dem, der hører det, 
umådelig kummer; ja, mens jeg skrev dette mit brev, 
plettedes bladet af mine tårers strøm, som dryppede 
ned derpå. Ti det svigelige rygte har meldt os, at den 
guddommelige klarheds åsyn har vendt sig til vrede 
overfor den hellige stad Jerusalem og Jesu Kristi føde- 
land. Ej med urette. Ti på hvilket punkt har ikke men- 
neskenes ondskab fortørnet den guddommelige nåde? 
Ja, den almene overtrædelse har fortjent at rammes af 
en almen revselse i så høj grad, at den ofte nævnte 
hellige stad med nedreven mur og besudlede gudshuse, 
medens indbyggerne er førte i fængsel og død, er i 
hænderne på urene 2 folkefærd, uden at nogen længere 
rører en hånd derimod. 

Allerede tager hin gamle Nabuzardan 3 ikke i be- 
tænkning på de styrtede altres plads at opføre sin van- 
helligelses køkken. Nu har han jo menneskekød nok 
at koge, slagtet ved hans overvættes grumhed; ti der 
fandtes ingen, der kunde jorde de hellige, hvis blod er 
Nevet udgydt i Jerusalems omegn. Lad da hele jorden 



*) Jesaias 58, 1. 

2 ) ikke kristne. 

8 ) Nabuzardan er navnet på Nebukadresars feltherre, der efter 
Jerusalems erobring 586 f. Kr. lagde byen øde og førte befolk- 
ningen bort i det babyloniske fangenskab; jfr. f. eks. Jere- 
mias 39, 9 ff . — Her må utvivlsomt med dette udtryk sigtes 
til Saladin. Der spares ikke på stærke farver ved udmalingen 
af dennes grumhed; men dette er i høj grad overdrevet. I 
virkeligheden begik de kristne værre grusomheder i det hel- 
lige land end Muhamedanerne. 

9 

høre det; lad alle dens beboere, jordfødte væsener og 
menneskesønner, rige og fattige, alle tilhobe, høre det; 
lad dem sørge paa Kristi vegne og huske, at de er 
i gæld til ham for deres forløsning, og lad dem ikke 
tåle, at Kristi forhånelse længe forbliver uhævnet. Ham, 
som for at genløse os uden tøven gav sig hen til 
døden, ja til korsets død, just ham bør vi til gengæld 
tage til forbillede og ikke betænke os på at give vort 
liv hen for Kristus; ti den, der sætter sit eget liv højere 
end Kristus, er ikke Kristus værd 1 . 

Dette og meget andet indeholdt den apostoliske 
skrivelse, opmuntrende hver og en, styrkende alle. 

Men lad os nu vende vor hånd til at skrive om 
det, som vi har hørt skete i Danmark i denne sørge- 
lige anledning. 

KAPITEL 4. 

Kong Knud, der holdt hof i Odense tilligemed alle 

bisper og rigets stormænd, blev ved rygtet om 
Jerusalems riges ødelæggelse grebet af ynk og sorg. 

Danernes konge, den berømmelige og ædle Knud, 
søn af kong Valdemar, havde ved Kristi fødselsfests 
højtid taget ophold i Odense og hertil sammenkaldt sit 
hof, idet han bød alle sit riges stormænd, nemlig bisper 
og tjenestemænd og i det hele alle forfarne mænd at 
give møde i den nævnte by uden nogen som helst und- 
skyldning eller nogen som helst tøven, da han just vilde 
forhandle med 7 dem angående nogle anliggender, der 
optog ham; ti intet sted på jorden er der mangel på 
besværende plager, nej, tværtimod: de vokser stedse og 
breder sig, når de ikke rykkes op 2 . 



*) Jfr. Matth. 10, 37-39. 

8 ) På Valdemarernes tid fik de fælles rigsmøder forøget betyd- 
ning. De sammenkaldtes nu altid af kongen og bestod af 

Da indfandt der sig pludselig sendebud, sendte 
umiddelbart fra det apostoliske sæde, der i alles for- 
samling meldte om det, som vi ovenfor har omtalt. 
Da kongen og alle de tilstedeværende hørte dette, brød 
de ud i gråd og suk; de forstummede alle ganske, og 
ingen formåede at give budbringerne noget svar, over- 
vældede, som de alle var, af den store sorg. Endelig 
kom de til sig selv igen; de åndede atter op og brød 
tavsheden; ti således plejer det jo gerne at gå, når 
man hører en usædvanlig nyhed om vigtige ting. Men 
hvem af dem, der skulde svare på dette så overvæl- 
dende og så sørgelige budskab, kunde de ikke ret ud- 
finde, før de fik opmuntret og bestyrket hverandre 
gensidig. 

KAPITEL 5. 

Esbern, ærkebiskop Absalons broder, opildner flere 
til at drage til Jerusalem ved at fremdrage fædrenes 

hædersgerninger og bedrifter. 

Se, da rejste sig en mand, ved navn Esbern, ærke- 
biskop Absalons broder, en mand, der ejede stort snille 

rigets gejstlige og verdslige stormænd, hvis hovedmasse dan- 
nedes af herremandsklassen, »kongens mænd«, der ved at 
stille sig i et personligt tjenesteforhold til kongen havde op- 
nået frihed for ledingspligt. Til disse sigtes uden tvivl ved 
udtrykket »tjenestemænd«, der dog også kan betegne kongens 
ombudsmænd. Med udtrykket »forfarne mænd« sigtes til 
storm andsklassen i almindelighed. Kongen kunde på disse 
møder forhandle med stormændene om vigtigere regerings- 
sager både angående indre og ydre forhold (på et møde, som 
Knud 1184 holdt på Samsø, forhandledes således både om 
vendiske forhold og om lovændringer). Disse møder havde 
dog endnu langtfra karakter af en fast institution. Ordet 
»hof« gled fra at betegne kongens omgivelser over til at be- 
tegne disse af kongen sammenkaldte rigsmøder (jævnfør det 
senere udtryk Danehof). — Det her omtalte møde må have fundet 
sted Julen 1187; grunden til dets sammenkaldelse kendes ikke. 

9* 

og meget gods, og som man meget yndede at høre tale 
i kongens og stormændenes kres ; han betænkte, at der 
her var en god lejlighed til at udtale, hvad der kunde 
sætte sig virkningsfuldt fast i alles sind, rejste sig, fik 
uden vanskelighed ordet og begyndte sin tale så- 
ledes * : 

For den apostoliske skrivelse med hans højhed 
pavens budskab bøjer vi os i ærbødighed, som sig hør 
og bør; men det bud, den med sørgeligt klagemål 
bringer om Jesu Kristi forhånelse, får alle deres hjærter, 
som elsker Kristus, til at stivne i forfærdelse. Ikke 
des mindre bringer, som sømmeligt er, den hele kri- 
stenhed sin fader en velfortjent tak for hans omsorg; 
ti ligesom i menneskets legeme hovedet er sæde for 
forstand og kundskab, således kan vi ikke tvivle på, at 
der også i vor hellige moder kirkens hoved, det er hos 
den apostoliske fader, findes alle visdomsråd samlede. 
Alt, hvad altså den guddommelige nåde værdiges at 
åbenbare for hans visdom, må ligesom ledes fra hovedet 
ud til lemmerne 2 , for at vi kan fortjene at opnå del i 
velsignelsen. Dette må være tilstrækkeligt svar til hans 
bud; men lad os nu, kære venner, vende vor tale til 
os selv og formane hverandre. Vore fædre, der levede 
i fordums dage, kendte med rette bedre tider: frugt- 
barhedens og fredens tider; ti hos dem mødtes retfærd 
og sandhed med hinanden. Men i de dage, der nu 
ruller hen, er det svig og vold, der styrer rigerne. 
Smigrere og hyklere lægger deres kvælende arme om 
kongernes og rigets stormænds hals; og ved deres 



*) Esbern Snare må ved denne tid have været omtrent 60 år 
gammel. Det er ejendommeligt at se Absalons raske broder 
som en så ivrig talsmand for korstogstanken. Esbern var 
jo fra Vendertogene vant til kampen mod de vantro og 
delte utvivlsomt sin store broders kirkelige interesser. 

s ) Tekstens bar barn retter prof. Gertz til membra. 

hjælp forskaffer man sig alle embeder, efter satirikerens 
bevingede ord: 

Hvad stormændene ikke giver, det vil nok en gøgler give 1 . 

Men den, der for sin dyds skyld holder sig for god til 
at lyve og bedrage, han vinder sig ikke blot ingen 
gunst, men han udsætter sig endog for at sønderrives 
af skumleres bid. Lad os da snarlig forlade alt, hvad 
vi ved overvejelse finder er ondt og stridende mod 
dyden; lad os kaste skam og skændsel fra os og efter- 
ligne vore henfarne fædre. Er der vel noget rige, er 
der noget land, som ikke taler højt om de gamle 
Daners ærefulde sejre? Spørger du Grækenland, så 
vil det råbe, at det er vore landsmænds mod, der 
værner om det 8 ; spørg, om du vil, Lombardiet, og 
straks vil det ved selve sit navns ejendommelighed 
ikke kunne dølge, at det er undertvunget af vore lands- 
mænd. Ti dets folk kaldes, som alle véd, Longobarder, 
det er: langskægge, fordi gammel sæd og skik hos os, 
dengang vi overvandt dem som løver, bød at gå med 
langt skæg. Denne vor fædrene skik optog de, og be- 
sad derefter navnet med arveret; og således ses, at 
også Romernes tapperhed har måttet skælve af rædsel 
for vort folk 8 . Lad os over Normandiet, som vi har 



*) Juvenals satirer 7, 90. Juvenal klager i denne satire over 
digternes kår; disse må endog fra skuespilleres og danseres 
hånd, men ikke fra stormændenes, modtage sådanne æres- 
bevisninger som optagelse i ridderstanden. 

*) Der sigtes til den græske kejsers livvagt af nordiske krigere 
(Varanger, Væringer). 

*) Forklaringen af Longobardernavnet (der i en lignende skik- 
kelse findes i Theodoriks Norgeskrønike) er vistnok rigtig. 
Longobardernes folkefærd, der 668 og følgende år erobrede 
det meste af Italien* fra det græske kejserdømme, må op- 
rindelig have haft bopæl ved Nedre-elben og være vandret 
ud derfra på den store folkevandrings tid. Det danske sagn, 

hærget, vende tilbage til England og Norge, og lad os 
så i kresløbet atter gå tilbage mod Øst og nævne Fin- 
ner og Sember 1 og ikke glemme noget af Vendland, 
lige fra den grænse, som kaldes Hel, til den udstrakte 
ødemark, der ligger mellem Vendland, Holsten og Dan- 
mark 8 . Således har de med vild dristighed flakket 
rundt næsten over hele jordens krés og lagt alt under 
deres herredømme. Og alle disse frygtelige farer, ja 
mangefold truende død, har de udstået ikke af hensyn 
til den guddommelige religion, nej for at øge deres ry, 
og således har de vundet sig et evigt navns hæder. 
Lad os da ikke være menneskehedens udskud 3 eller 
lade en sådan plet sætte sig paa den ære, vi har op- 
nået 4 ; nej, lad os opgive borgertvist og styrte os i 
større og nyttigere kampe; måske venter der os da en 
berømmelig sejr over voldsherskeren. Ti Guds domme 
er som en stor afgrund 6 , og selv om det er skjult for 
menneskene i deres blindhed, så er det dog ikke dun- 
kelt for det guddommelige forsyns erkendelse, hvilken 
udgang denne guds tålmodighed tilsidst vil få. Lad os 



der lader dem udvandre fra selve Danmark, og som der her 
hentydes til, findes i fyldig skikkelse hos Sakse. 

*) Indbyggerne i Samland (Preussen). 

2 ) Hel (Heylo, Hella) er Vendlands østlige grænse og ligger i 
Vestpreussen; dets vestlige grænse var den store skov, som 
har givet Holsten dets navn, og som strakte sig både Nord 
og Syd for Ej de ren og således fra gammel tid dannede den 
naturlige grænse mellem Danmark og Tyskland. — På Valde- 
marernes tid begyndtes forøvrigt fra tysk side et stort ryd- 
nings- og opdyrkningsarbejde i disse store skovstrækninger. 

8 ) 1 Korinth. 4, 13. 

4 ) Nemlig som kristne. Meningen er: vi har som kristne men- 
nesker så meget mere grund til at kæmpe (til forsvar for 
vor tro), medens de gamle hedenske kæmper blot tragtede 
efter et berømmeligt navn og eftermæle. — En ganske til- 
svarende tanke findes hos Sven Aggesøn. 

B ) Salme 36, 7. 

da være med i de helliges lod og fælles med dem om 
møjen; og lad den, der ikke har noget kraftigt legeme, 
hjælpe de stridende med gods og fæ, for at også de 
kan få del i lønnen, når de ikke giver de andre noget 
efter i hellig iver. 

Således lød denne mands ord til folket 1 . 



KAPITEL 6. 

Femten ædelinge forsikrede først under ed, at de 
vilde være med til den nævnte færd; men ved den 
gamle fjendes anslag afstod de alle på fem nær fra 

deres forehavende. 

Efter at mødet omsider var sluttet, samledes nogle 
få mænd, femten i tallet, hvis hjærter Gud særlig havde 
rørt, for i en fortroligere samtale at drøfte, på hvilken 
måde og ad hvilken vej de i gerning kunde føre den 
tanke ud i livet, som de i sindet havde undfanget. Men 
sagen var vanskelig og krævede dyb rådslagning og 
store hjælpekilder; ti de kunde intet udrette for sig 
alene, men kun når de var væbnede med en stor hær- 
skare. De besluttede da at lade dette deres løfte for- 
kynde trindt omkring på tinge og omtales i kirkerne, 
for at det, som hidtil kun få havde hørt, ved at ud- 
råbes offentlig også kunde komme for mængdens øren. 
Og således skete det også; den frugtbringende sæd 
blev udstrøet på Guds ager, og mangfoldige blev de, 
som i hellig fromhed med mandig fasthed gjorde det 



') Den tale, som her er lagt Esbern Snare i manden, er først 
og fremmest mærkelig ved sin nøje overensstemmelse med 
den åndsretning, der ligger til grund for den fædrelandske 
historieskrivning på Valdemarernes tid, som netop har sit 
udgangspunkt i beundringen for fædrenes storværker; jævn- 
før indledningen. 

hellige forsæt til deres eget; ti Himmeriges rige tages 
med vold, og med voldelig hånd river man det tilsig 1 . 
De ovennævnte femten mænd, der syntes at kappes 
om, hvem der kunde vise den mest glødende iver for 
dette foretagende, tog da den beslutning, at der skulde 
bygges vikingeskibe for dem til at sejle på, sådanne 
skibe, som vi kalder snækker 2 , hvis størrelse og faste 
bygning gjorde dem vel skikkede til at medføre levneds- 
midler, og som tillige ved håndværkernes omhu tøm- 
redes så stærkt sammen, at de uanfægtede kunde 
modstå vindenes barskhed og bølgernes voldsomme 
anfald. Heller ikke mener jeg at burde forbigå dette i 
tavshed, at de førnævnte femten mænd bekræftede deres 
højtideligt aflagte hellige løfte ved at give hinanden 
indbyrdes deres edelige ord og tilsagn derpå. Men den 
gamle fjendes ondskab, der altid ligger på lur efter de 
gode gerninger, for at de kan forspildes, vilde ikke 
tåle, at den så vise plan i sin helhed skulde nå frem 
til gavnlig udførelse. Han så nemlig, kan jeg tænke, 
med sin naturlige skarpsindighed, som han ikke har 
mistet ved sin fordærvede naturs fald, at det muligvis 



*) Matth. 11, 12. — Det vilde have været rimeligt, om forfat- 
teren på dette sted havde omtalt danske korsfareres del- 
tagelse i det fra Nordtysklands og Flanderns havne udgå- 
ende korstog, der fandt sted 1189 under anførsel af Flam- 
lænderen Jakob af Avesnes. Denne dansk-frisiske korshær, 
der sejlede vest om Evropa til det hellige land, udmærkede 
sig i høj grad ved Acres belejring; men dens tal smeltede 
efterhånden stærkt sammen under de idelige kampe; Jakob 
selv faldt, og ret mange Danske synes ikke at være vendt 
tilbage fra det hellige land. Grunden må vel være den, at 
der her ikke var tale om noget selvstændigt dansk fore- 
tagende, men de danske dannede kun en mindre bestanddel 
af den iøvrigt nordtysk-frisiske hær. 

8 ) Ordet snække kendes både fra dansk og norsk; det betegner 
et hurtigsejlende, temmelig let bygget skib, forholdsvis lavt 
over vandet ved siderne. 

kunde blive til gavn, hvis dette påbegyndte foretagende 
fuldendtes. . Han skilte dem derfor langt fra hverandre 
indbyrdes, fik nogle af dem til at bryde deres givne 
ord og gå bort for aldrig mere at vende tilbage, og 
andre, der dog for så vidt følte sig bundne ved løftet, 
at de ikke vilde gøre noget sligt, lagde han hindringer 
i vejen. Men de, der i sjælen havde fået denne dydens 
kraft, der er indblæst fra Gud, holdt med troskab fast 
ved det salige løfte uden at ænse, at de nu var blevne 
færre i tal, end de før var; de opmuntrede gensidig 
hverandre, og ligesom få korn af den gode sæd, såede 
på frugtbar ager, begyndte de atter at vokse og blive 
mangfoldige, og Gud gav vækst dertil; ti hverken den, 
der planter, eller den, der vander, udretter stort, når 
ikke Gud giver vækst 1 . Det var kun fem mænd af de 
femten, der ikke slap deres vedholdenhed ved løftet, 
men hurtig lagde hånd på den aftalte skibsudrustning, 
og disses navne er følgende: 

Agge, søn af Stig Hvide, der var modnest af alder 
og derfor også ved sit råds myndighed gjaldt for den 
første 2 . Den anden hed Alexander og var ærkebisp 



') 1 Korinth. 3, 7. — Forfatteren antyder kun her i almindelige 
udtryk vanske li ghedeme ved at få toget bragt i stand og 
samle de mange hoveder under én hat; i virkeligheden må 
der have ligget ukendte forhindringer og brydninger bag ved, 
da selv de fem, der holdt løftet, ikke kom afsted før i det 
fjerde år efter Jerusalems erobring (1191). En af de fem 
var i mellemtiden optagen af at understøtte norske oprørere 
mod kong Sverre (se nedenfor), men om de fire andres fore- 
tagender i mellemtiden vides intet. De fem mænd, som 
nævnes i det følgende, har utvivlsomt alle hørt til de ypperste 
slægter i Danmark. 

*) Stig Hvide var en mægtig jysk stormand, der faldt 1151 i 
slaget ved Viborg, kæmpende på Sven Grades side mod 
Knud Magnussøn. Præstestanden mindedes ham især som 
stifter af Essenbæk kloster ved Randers; men også digt- 
ningen beskæftigede sig meget med hans personlighed, og i 

Absalons søstersøn 1 . Disse forenedes i stalbroderskab 
og fællesskab om alt og arbejdede sammen på et skibs 
udrustning. Den tredjes navn var Åge, der i lige grad 
udmærkede sig ved kækhed og høj byrd; han var 
nemlig søstersøn af den ærværdige mand biskop Toke *. 
Han higede fremfor alle med glødende iver og længsel 
efter at gennemføre den fattede plan og aflod ikke 
med, ligesom en slibesten, at hvæsse og ægge alle, 
hvem han kunde. Han knyttede til sig en meget virk- 
som fælle ved navn Skore, hvem han også gav part 
med i det skib, han selv havde bygget. Fremdeles 
var der en lige så højbåren mand, Peder, Hvide-Palnes 
søn, rig på gods og fæ i overflod; han vides at have 



folkeviser mindes han dels som den, der er sin konge tro 
indtil døden, dels som den rige høvding, der i sin pragtfulde 
gård holder sit glimrende bryllup med kongens søster. Han 
var virkelig gift med Knud Lavards datter Margrethe. Hans 
søn Agge, der nu tog korset, havde udmærket sig på Ven- 
dertogene ved sin tapperhed; på det af Kristoffer Valde- 
marsøn anførte tog 1170 var han og hans broder Niklas i 
følge Sakses fortælling de første til at bestige en borg ved 
Østersøen, og begge fik ved denne lejlighed sår i halsen. 
Agge omtales her i krøniken som en skånsk høvding. 

') Alexanders forældre var en stormand i Midtsælland ved navn 
Peder og Absalons søster Ingefrid. Det var til dem, Absalon 
flygtede fra blodgildet i Roskilde, for derfra at ile videre til 
sin moders gård i Fjenneslev. Alexander dadles længere 
fremme for sin påholdenhed. Han omtales i Absalons testa- 
mente og må altså have levet endnu 1201; Absalon skænker 
ham sine brynjer og en sølvskål. Også Alexander nævnes 
i øvrigt hos Sakse, navnlig som fører for Sællændere og Skå- 
ninger under kampene ved Kammin i Pommern 1185. 

') Toke var fra o. 1146 bisp i Børglum; det var ham, som 1167 
anklagede Buris for landsforræderi, og han levede endnu 
1176; men 1179 nævnes hans efterfølger Orner som tilstede- 
værende på Laterankonciliet. Den her nævnte Age er ikke 
kendt andenstedsfra. 

været ene om at arbejde på sit skibs bygning 1 . Også 
Sven Thorkilsøn var en af dem; han valgte Matthæus, 
en ædelbåren boglærd mand, men dog hærmand, til at 
følge sig på færden og dele møje med ham 2 . 

Disse ere de tapre og hæderkronede mænd, som 
Herren i sin uskrømtede kærlighed har udvalgt; deres 
navne skal leve i bestandig ære og har fortjent en 
evig løn; ti »de har vist sig ikke blot som guddoms- 
ordets hørere, men også som dets gørere 3 , og ligesom 
Abraham tøvede de ikke med at drage ud fra Dr i 
Kaldæernes land 4 for at gøre sig fortjente til at se det 
forjættede land, der flyder med mælk og honning. 

Jeg tror, at det ikke står tilstrækkelig klart for 
alle, hvorfor hint land kaldes det forjættede, eller hvad 
det betyder, at det land flyder med mælk og honning; 
ti det ejer jo dog ikke bække med mælk og honning 5 . 
Gud lovede landet til fædrene, der flakkede rundt i 
fremmede egne, og ved det land forstodes jomfru 
Maria, der fødte Jesus Kristus, Gud og menneske på 
engang. Mælken, der jo trykkes ud af kødet, er et 
sindbillede på Kristi menneskelige skikkelse; men ved 
navnet honning, der jo stammer fra himlens dug, be- 
tegnes hans indre guddommelige sødme. Det forjættede 



*) Hverken Skore eller Peder Palnesøn og hans fader kendes 
andenstedsfra. 

2 ) Sven Thorkilsøn havde året i forvejen understøttet det mod 
Sverre oprørske parti Varhelgerne, hvis fører Simon Kåresøn 
havde søgt tilflugt hos ham; men Varhelgerne blev slagne 
ved Bristein 1190, og Sven måtte flygte tilbage til Danmark. 
Se herom dette skrifts 13. kapitel. 

8 ) Jak. 1, 22. 

*) 1 Mos. 12, 4. 

6 ) Hvad der herefter følger, vedkommer ikke æmnet det ringeste, 
men er en prøve på den i Middelalderen meget yndede alle- 
goriske bibelfortolkning, der lagde en »åndelig« betydning 
ind i bibelens ganske ligefremme fortællinger på en for nu- 
tiden næsten uforståelig vis. 

land flyder altså med mælk og honning, det er : jomfru 
Maria føder Gudmennesket. — Men hvor langt fra 
æmnet lader jeg pennen føre mig hen? Gold er dog 
ikke denne afbrydelse af fortællingen; nej, her plukkes 
og perses en liflig frugt, der kan kvæge ved sin vellugt 
og søde smag. Dog, jeg vil ikke under min nuværende 
beskæftigelse 1 give mig til at udforske hemmelighederne *, 
men hellere lade talen vende tilbage til at fortælle, 
hvad der endnu står tilbage. 



KAPITEL 7. 

Da hine gik om bord og hejsede sejl, bød frænder 
og venner dem farvel og bad Gud om, at han både 
på ud- og hjemfarten vilde bevare mænd og skibe 

hele og uskadte. 

De førnævnte mænd vedblev også fremdeles ihær- 
digt at udføre deres gerning; de samlede sammen alt, 
hvad der hørte til skibes udstyr, alle redskaber, der 
krævedes til en længere rejse, samt forråd af levneds- 
midler, og lod det altsammen bringe ned til kysten ; de 
bød alle deres kære farvel og fulgtes under sorg og 
stor klage på vej af deres kære hustruer, sønner, døtre, 
nære slægt, frænder og venner, der ledsagede dem helt 
ned til skibenes ankerplads. Såsnart de mærkede, at 
den ønskede gode bør blæste, hejsede de sejl for vin- 
den, anbefalede deres færd til det guddommelige for- 
syns omsorg og lod i en frydesang deres fromme følelser 
stige op til himlens højde. Men de andre, der havde 
fulgt deres kære til skibs, vendte med sorg tilbage til 



l ) Nemlig at fortælle om korstoget. 

*) Nemlig sådanne teologiske mysterier som forholdet mellem 

det guddommelige og menneskelige i Kristi personlighed, hvad 

forfatteren lige har strejfet ind på. 

deres eget og bestormede den guddommelige barm- 
hjærtigheds øren, at dog Guds nåde vilde værdiges at 
føre dem og skærme dem med englefølge og lade dem 
vende hjem i glæde. Hine derimod glider for en gun- 
stig bør i flyvende fart af sted til det fjordindløb, som 
hedder Hals, hvor de kastede anker og gjorde deres 
første ophold 1 . Her optager de tillige i flåden dem af 
deres fæller, der kom dem imøde fra Skåne, nemlig 
Agge og Alexander, der, som vi ovenfor har nævnt, 
vare i fællig sammen og delte al møje med hinanden. 
Efter her at have holdt råd om, hvad vej de skulde 
tage, trak de hastigt ankrene op fra dybet og hejsede 
straks derpå sejlene op, og af en mildt blæsende søn- 
denvinds blide pust føres de bort fra kysten og pløjer 
således havets bølger henover de brede farvande, indtil 
de med jævn fart nåede den ø, som hedder Læsø 2 . 
Her overnattede de og døjede — ikke uden fare — 
vindenes voldsomhed: vandene brusede, og afgrundene 
oprørtes, så at de med nød og næppe uden at lide 
skibbrud nåede ud i rum sø, og i stærkere fart skød 
den furende køl gennem de skummende bølgers høje 
toppe; nogle skibe blev læk, så at vandet i masse flød 
ind i bunden på dem og truede dem med dødens fare. 
Endelig nåede de Norges land og lagde til ved rigernes 
grænse 3 mellem skær og rev; her fandt de ved Ekerei 
en ret rolig havn og bandt skibene fast med tove 4 . 



*) Hals er Limfjordens smalle østlige indløb. — Medens Agge 
og Alexander kommer fra Skåne og derfor først støder til 
de andre her, nævner forfatteren ikke, hvorfra de tre andre 
skibe er sejlede ud; men utvivlsomt må de være komne fra 
det vestligere Danmark. 

2 ) 1 teksten: Lesei (norsk form). 

s ) Ved Gøtaelvens udløb grænsede de tre nordiske riger op til 
hinanden. 

4 ) Ekerei (nu Øckerø) vest for den store ø Hising i Gøtaelvens 
udløb. 

KAPITEL 8. 

Om floden Elf og om Ulf fra Loufnes 

og hans fæller. 

Hine steders beliggenhed beskriver vi således: Når 
man kommer ude fra havet, møder man en stor flod, 
der hedder Elf 1 ; og hvor den strømmer ud i havet, 
sender den en arm ud på hver side af øen Hising og 
omgiver således denne; på sin højre Side er den be- 
folket med Gøter* og Daner, medens dens venstre side 
siges alene at fostre Nordmænd 3 . Denne flod skiller 
rigerne ad; dens vand har en behagelig smag, og den 
giver en stor overflod af gode fisk til bordet. Omtrent 
tre mil fra det sted, hvor de havde fortøjet skibene, 
ligger på flodens bred en lille by ved navn Konung- 
hella 4 . Her fik Danerne til fæller i deres færd og fore- 
tagende henved to hundrede Nordmænd, som den be- 
rømmelige og statelige Ulf af Loufnes stod i spidsen 
for, en mand, der var fuldt udlært i vedvarende krigs- 
færd og såre rask til våbenkamp; han vidste også god 
besked med havnene, var søkyndig og i besiddelse af 



1 ) Gøtaelven. 

2 ) I teksten: Gauter (norsk form). 

8 ) Den store ø Hising i Gøtaelvens udløb var fra gammel tid 
delt i to herreder, hvoraf det vestre hørte til Norge, medens 
det østre ialfald fra 14 årh. regnedes til Sverige. 

4 ) Norsk form for Konghelle. Denne by, der her kaldes lille, 
havde tidligere været en meget anselig købstad, hvor køb- 
mænd fra hele Norden mødtes, og var endnu i 12. årh.s be- 
gyndelse i en blomstrende tilstand ; den norske konge Sigurd 
Jorsalfarer byggede her en kongsgård og en kirke, hvis for- 
nemste helligdom var en splint af Kristi kors, som Sigurd 
havde medbragt fra den græske kejser. Men kort efter (1135) 
blev byen erobret og ødelagt af en vendisk sørøverflåde, og 
den forvandt aldrig dette knæk. 

en prøvet sømandsdygtighed x . I disse egne er nemlig 
farvandet snævert og sejladsen vanskelig på grund af 
skjulte skær, der overskylles af vandet ; og derfor gøres 
det her behov at have en kyndig og snild lods, der 
forstår at undgå skibbrud. Han glædede sig såre, da 
han fik efterretning om sine stalbrødres ankomst. Han 
havde nemlig opholdt sig en rum tid i den førnævnte 
by og ventede med stor længsel at se dem; og straks 
da han så deres bud, ilede han hurtig hen for at af- 
lægge dem et besøg, og efter at have udvekslet hilsener 
med dem indbød han dem ærbødigt og med hæder til 
at træde i hans tjeneste 8 . Han henvendte sig også 
med særlig opmærksomhed til hver enkelt af høv- 
dingerne, og efter at have betragtet skibenes udrust- 



*) Laufnes er vistnok = Løvnæs, Halmø sogn, Naumdølafylke 
(N. Throndhjems amt). Ulf var en af kong Sverres tidligste 
trofaste tilhængere, der vistnok allerede 1178 havde sluttet 
sig til ham; han hørte til de raskeste krigere i kongens 
følge og havde fra 1181 sæde i kongens råd. Han var som 
mange af Sverres gamle tilhængere (Birkeheinerne) af lav 
byrd og kaldtes derfor af modstanderne med øgenavnet Thor- 
parson (husmandssøn). Efter sin afgørende sejr over Magnus 
Erlingsøn har Sverre vistnok givet Ulf bestyrelsen af Rana- 
fylke (ved Gøtaelven), siden han på denne tid træffes som 
høvding i Konghelle. Når han har taget korset og truffet 
aftale om følgeskab med de danske korsfarere, fortæller for- 
fatteren intet om; lige så lidt er det muligt at afgøre, om 
der kan have ligget politiske motiver bag ved hans tilslut- 
ning til disse danske korsfarere, der næppe kunde være 
Sverre særlig velsete, og blandt hvilke en lige i forvejen var 
optrådt som Sverres åbenlyse fjende. I hvert fald ses det 
af forfatterens følgende fremstilling, at Sverre så med noget 
mistænksomme blikke på den hele færd. 

*) Nemlig ved at tage ham til fører på korstoget. Når de 
danske stormænd stillede sig under Ulfs anførsel, har dette 
sikkert først og fremmest været, fordi de trængte til en sø- 
kyndig fører; det fremgår nemlig tydeligt af forfatterens 
skildringer, at Nordmændene har været Danerne ret over- 
legne i sømandsdygtighed. 



144 Danernes færd til det hellige land. 

ning ilede han glad tilbage til sit eget, idet han med 
stor artighed og hæder førte sine stalbrødre hjem med 
sig, ikke som ukendte fremmede, men som landsmænd 
og husfæller af samme stand som han selv, og hædrede 
dem med gaver og andre opmærksomheder. Den næste 
dag drog han så, rejsefærdig og fuldt udrustet, ned til 
dem og gjorde sig med ønsker om lykke til deres led- 
sager og fører på færden. Af de mænd, som fulgte 
ham selv, fordelte han dem, der ansås for særlig kyn- 
dige og velbekendte med de skjulte skærs beliggenhed, 
rundt på de enkelte skibe, for at sejladsen kunde gå 
sikkert, når således omhyggelige forsigtighedsregler toges. 
Og en gunstig bør stod dem straks bi, ja, den hæftig 
blæsende vind fremskyndede deres fart næsten over 
ævne. Dog kastedes Peders skib ved uforsigtighed ind 
på et rev, blev næsten sønderslået og kom kun med 
nød og næppe atter flot, idet det ved rejsefællernes 
møje og snille blev halet tilbage. Af den grund blev 
den før nævnte Ulf af Loufnes grebet af stor forbitrelse 
mod den mand, som han havde sat til lods på skibet, 
og vilde til straf have lemlæstet eller hængt ham, hvis 
ikke Danernes forbøn havde forsvaret ham. — Da 
endelig denne hindring var ryddet af vejen, løb de af- 
sted for gunstig bør på sædvanlig vis, indtil de lod 
sejlene falde ved byen Tunsberg 1 . Nogle af dem bandt 
nu skibstovene til bryggerne i byens umiddelbare nær- 
hed, medens andre vel kastede anker, men dog lå og 
flød et stykke fra byen, fordi de ønskede at være fri 
for at komme ind i den ubehagelige trængsel af skibe, 
der strømmede derindtil. 



l ) Tunsberg var fra Oldtiden en betydelig handelsplads ved 
Kristianiaf jordens vestkyst; jævnfør ytringen nedenfor om 
den store trængsel af skibe ved byen. Dens beskrivelse 
meddeles i det følgende kapitel. 

KAPITEL 9. 
Tunsberg og dets beliggenhed. 

Dette steds beliggenhed er jeg så meget mere i 
stand til at give et tydeligt billede af, som jeg har op- 
holdt mig dér i længere tid og har lært at kende så- 
vel indbyggernes sæder som stedernes vekslende ud- 
seende. Det vidtstrakte hav skyder sig her ind i en 
bred fjord, der i mange bugtninger skiller en række 
øer fra fastlandet; af disse er der en ved navn Niotarei 1 , 
der strækker sig hen på langs lige ud for staden og 
ved sin beliggenhed danner en havn for byen. Denne, 
der er opført på strandbredden, har brygger for ind- 
kommende fartøjer. Der er dér en stor overflod på 
havfisk, men der er mangel på fersk vand. Staden er 
meget folkerig om sommeren på grund af den mængde 
skibe, der fra alle lande stævner derhen. Den har 
hæderlige borgere af begge køn, der udmærker sig ved 
gavmildhed og rigelig almisseuddeling; men lastefuld 
drukkenskab og hyppig rus bringer ufred i bordfællers 
samfund og tilskynder endog til at udgyde menneskers 
blod 8 . Et bjærg knejser højt tæt ved byen, med stejle 
skrænter på alle sider, ligesom en vældig stærk borg, 
og tilsteder intet steds adgang undtagen ad en eneste 
sti, som er anlagt, ved menneskeligt snille; spærres den, 
kan man med lethed hindre fjender adgang. Vidt 
synlig oppe på dets top ligger der en skønt bygget 
kirke, indviet til den hellige Mikaels ære; den under- 
holder med sit tilliggende kanniker af Præmonstratenser- 



*) Norsk navneform (nu Nøterø). 

3 ) Hermed må jævnføres forfatterens skildring af drukkenskaben 
i Bergen, hvor der var endnu større købstævne end i Tuns- 
berg. 

10 

ordenen, der opholder sig i samme by 1 . Fremdeles 
ligger der en slette udstrakt ved bjærgets fod, såre 
yndig med duftende blomster, og byder en fortrinlig 
plads til at bygge eller istandsætte skibe på. I denne 
stad gjorde altså de berømmelige mænd, hvis bedrifter 
jeg overgiver til mindet, et ophold, hvorunder de istand- 
satte deres skibe og ligesom afstivede dem fra nyt af; 
ti en stor og overmåde farefuld færd stod endnu tilbage. 



KAPITEL 10. 

Fra Tunsberg sejlede de videre og lagde til ved 
øerne Seleyjar' for der at forhandle om det 

fælles foretagende. 

Medens dette gik for sig, drog nogle mænd af dem 
i selskab med nogle af Ulfs fæller hastig hen til Norges 
konge Sverre, som just dengang opholdt sig i Oslo, der 
er en meget velhavende og folkerig by, den tredje- 
ypperste i hele riget 3 . De bragte ham hilsen og med- 
delte ham grunden til deres komme, for at de ikke 
skulde blive beskyldte for at have en eller anden svig 



l ) Præmonstratenserklostret i Tunsberg var stiftet (vistnok efter 
1168) direkte fra moderklostret Prémontré i Frankrige og 
indviet til den hellige Olaf; klosterbygningen lå nede i selve 
byen, medens den til klostret*hørende Mikaelskirke, som for- 
fatteren skildrer, lå på bjærget. På dette lå naturligvis til- 
lige den kongelige borg. Forfatteren må uden tvivl under 
sit ophold i Tunsberg have været medlem af eller i al fald 
nøje knyttet til dette Præmonstratensersamfund. 

*) Norsk navneform (= Sæløerne); nu havnen Sælø nordvest 
for Lindesnæs. 

*) Oslo ved det inderste af Kristiani afjord var grundlagt af 
Harald Hårdråde og var den betydeligste by i det sønden- 
fjældske Norge; når den kaldes den tredjeypperste by i hele 
riget, menes der, at Nidaros og Bergen gik foran den i rang. 

i sinde 1 . De modtoges af ham med glæde og vendte 
straks derefter tilbage igen, medbringende til deres 
stalbrødre kongens gunst og nåde samt ønsker om held 
og lykke. Efter at have modtaget den kongelige hilsen 
rustede disse sig nu fra dag til dag til rejsefærden; de 
indkøbte alt fornødent, og så snart de fik en gunstig 
og blid bør, drog de videre under Ulfs anførsel. De 
nedtagne sejl hejses i vejret, rebene strammes, presen- 
ningerne løsnes, og således svulmer det bugnende sejl 
for vinden, som fylder det og i herlig fart fører de 
rejsefærdige videre. Her kunde man have set hele 
sværmen fra byen komme styrtende frem fra alle sider 
ligesom for at se på et hidtil uset skue, og under frem- 
sigelse af bønner ønske dem en lykkelig rejse under 
engles ledsagelse. Men da de var forsvundne for til- 
skuernes øjne, lå havets svælg åbent for dem, og snart 
voksede bølgen højere og stejlere ved vindenes stød og 
ramte de hastig fremilende med sine skummende vande. 
Endelig kom de til nogle øer, som vi kalder Seieir 2 ; 
her lagde de skibsredskaberne ned, surrede tovene, 
gjorde skibene fast og trak dem på land. Efter møje 
er jo hvile særlig kær, og den kvægende søvn er en 
lindring, som er skænket den menneskelige natur. Men 
den følgende dag stævnes de alle sammen for at for- 
handle om det fælles foretagende, "om de nemlig fra 
dette sted, når de lykkelig fik gunstig bør, rask skulde 
styre ud i rum sø, eller om de skulde sejle til Bergen. 
Men medens mængden, delt i partier, stredes frem og 
tilbage herom, fremførte Ulf som sit råd, at det vilde 
være nyttigst at oppebie kongens ankomst til Bergen, 



*) Dette viser tydeligt, at Sverre nærede mistanke om de dan- 
ske korsfareres fredelige hensigter, siden disse følte sig op- 
fordrede til at berolige ham. 

*) o: Sæløerne, se ovenfor. — Ved ordet »vi« synes forfatteren 
udtrykkelig at betegne sig selv som Nordmand. 

10* 

fordi kong Sverre ansås for at være en mand af dybe 
og vise råd, der havde læst meget i erfaringens bog. 
Fremdeles forsikrede den veltalende mand, at han vilde 
få flere fæller med derfra, og at han ikke vilde skilles 
fra sin herres åsyn som en flygtning, der uden tilladelse 
sneg sig bort 1 . Det var da for denne gang Husais råd, 
der sejrede over Achitofels*; og da god lejlighed tilbød 
sig til at drage videre, gled de på den rappe køl på 
sædvanlig vis henover det skummende dybs rygge, løb 
øerne forbi og sejlede i hastig fart om kysternes for- 
bjærge, lige indtil de umiddelbart ved staden, i mæng- 
dens påsyn, lagde stavnene til bryggerne. Straks møder 
dem her rappe mænd med reb, som efter landets skik 
førte skibene hen til et passende bryggeleje og efter 
sømmelig skik og brug hurtig dækkede dem til. 

KAPITEL 11. 

Om byen Bergen og om de uroligheder, som 

Danerne voldte dér. 

Denne stad nyder fremragende ære og anseelse 
dér i landet; den smykkes af en kongeborg og prydes 
af de hellige jomfruers helgenlevninger; ophøjet hviler 
dér i domkirken den hellige Sunnivas hele legeme 3 . 



*) Den tilsyneladende overflødige omvej om ad Bergen må Ulf 
sikkert have haft sine gode grunde for; muligvis har han 
blot, som forfatteren antyder, villet forsvare for kongen sin 
optræden i fællesskab med mænd, der måtte synes kongen 
mistænkelige, så meget mere som hans korstogsbeslutning, 
ifølge forfatterens fremstilling, synes at have været en over- 
raskelse for Sverre, hvis samtykke Ulf ikke havde udbedt sig. 

2 ) Absalons to feltherrer; jfr. 2 Sam. 17, 5 ff. Sammenlig- 
ningen mellem Ulf og Husai synes forøvrigt ikke at passe i 
enkelthederne. 

s ) Sunniva var ifølge legenden en irsk kongedatter, der for at 
undgaa ægteskab med en forhadt tyran flygtede fra sit hjem- 

Byen er overmåde folkerig; den rummer klostre med 
gudfrygtige mænd og kvinder 1 , er rig og har overflod 
på meget gods, og af tørfisk, som hedder skreid, er 
der en så stor mængde, at det overskrider ethvert mål 
og tal 8 . Der er stør tilstrømning af skibe og folk alle- 
vegnefra: Islændere, Grønlændere, Englændere, Tyske, 
Daner, Sveer, Gotlændere og mange andre folkeslag, 
som det vilde tage for lang tid at opregne, kan man 
finde dér, hvis man vil forske efter 8 . Der er stor 



land med en talrig skare landsmænd og kom til øen Selja 
ved Norges vestkyst, hvor de en tid levede upåagtede i fjæld- 
huler, indtil den onde Håkon jarl truede dem med ødelæg- 
gelse. Da gik de ind i deres huler og bad Gud begrave 
dem under klipperne; og dette skete også. Senere fik Olaf 
Tryggvesøn helgen levningerne fremdragne og skrinlagte. — 
Denne legende, der viser stærkt slægtskab med legenden om 
den hellige Ursula og næppe rummer nogen historisk kerne, 
er antagelig bragt til Norge i 11. årh. af nordtyske Præster. 
Få Selja stiftedes senere et Benediktinerkloster, og stedet 
vandt sådan anseelse, at der 1070 oprettedes et bispesæde 
dér, som dog af dets første indehaver, Bernhard, flyttedes til 
Bergen. Selve Sunnivas ben flyttedes først 1170 til Bergen 
og skrinlagdes i domkirken (Kristkirken). Ved udtrykket »de 
hellige jomfruer« sigtes både til Sunniva selv og til hendes 
ledsagere. 

') Blandt Bergens klostre var det mest ansete det til den hel- 
lige Mikael viede Benediktinerkloster (»Munkeliv«), stiftet af 
kong Eysteinn i begyndelsen af 12. årh. 

*) Tørfisken, hvis norske navn forfatteren meddeler os, har fra 
tidlig tid været Bergens vigtigste handelsvare og udførsels- 
artikel. 

*) Bergen må allerede i 11. årh., da Olaf Kyrre anlagde eller 
vel rettere udvidede og regulerede byen, have været en be- 
tydelig handelsplads. Den var utvivlsomt Norges folkerigeste 
by og havde navnlig betydning for handelen vestpå (med 
Island og Grønland, samt først og fremmest med England). 
I 12. årh. begyndte også nordtyske købmænd at finde vej til 
Bergen og indførte bl. a. en mængde vin (se nedenfor); men 
endnu på denne tid var dog Englandshandelen, der for en 
overvejende del dreves af norske købmænd, den vigtigste; 

overflod af vin, honning, hvede, gode klæder, sølv og 
alle andre sager, der er tilfals; og af alle varer finder 
livlig udveksling sted 1 . Men i alle dette riges byer er 
almindelig udbredt en indgroet lastefuld vane, nemlig 
et uafbrudt fylderi, som hyppig volder, at fredspagter 
brydes, og nu og da driver selv sagtmodige mennesker 
til skændig grumhed; og misgerninger regnes dér for 
løjer. Også har denne umådelighed i at fylde sig med 
drik det til følge, at borgere og fremmede i vinrtfsens 
vildskab griber til våben og indlader sig i forbryderske 
kampe med hverandre, og de bekymrer sig ikke om at 
holde deres ryggesløse hænder borte fra at udgyde 
uskyldiges blod; og derfor vil man i disse egne finde 
flere fordømmelige gerninger end nogetsteds ellers på 
jorden; end ikke, hvis man drog til hedningernes land, 
vilde man finde magen dertil 2 . Af denne tøjlesløshed 

det var først over 100 år senere, at de tyske købmænd fik 
den afgørende overvægt. — Uden betydning var dog heller 
ikke handelen på Danmark og Østersølandene. 

*) De fire nævnte varer var hovedindførselsartikler; den meste 
vin kom fra Tyskland, medens der fra England indførtes 
klæde og korn. Honning brugtes i Middelalderen som sukker 
nutildags. 

*) Selv om den præstelige forfatter giver sin moralske for- 
argelse vel stærke udtryk, kan man dog ikke tvivle på, at 
usikkerheden har været stor i en livlig handelsby som Bergen 
med en meget blandet befolkning, der for en stor del bestod 
af fremmede søfolk. Sverres saga giver os en i denne hen- 
seende meget oplysende fortælling om nogle uroligheder, der 
få år i forvejen havde fundet sted (1186). Tyskerne, for- 
tælles der, havde bragt så megen vin til byen, at den var 
lige så billig som øl. Da nu kældersvenden i en tysk skænke- 
stue nægtede at udlevere mere vin til nogle drukne gæster, 
yppede disse klammeri med ham, og dette blev signalet til 
et almindeligt slagsmål mellem bymændene og Tyskerne. 
Endelig fik man mæglet fred; men det varede ikke længe, 
før et nyt alvorligt slagsmål fandt sted mellem kongens 
gæster og huskarlene. Sverre kom til, fik standset striden 
og mæglet forlig; derefter stævnede han et byting sammen 

lod nu nogle af Danernes skare sig rive med, idet de 
havde mistet sans og samling ved de natlige drikkelag, 
de havde hengivet sig til; de yppede da kiv med Nord- 
mændene, og det gik så vidt, at næsten hele borger- 
skabet greb til våben og hastig flokkede sig sammen. 
Det er jo nemlig ikke alle, der gør sig fortjente til 
samme eller lige store nådegaver, skønt de er ud- 
sprungne af én rod. Hvis derfor ikke berømmelige 
mænd, der ilede til fra begge sider, med visdom havde 
afbrudt striden, vilde rusen og vildskaben have voldt 
stort mandefald. Så snart det var blevet morgen, kaldtes 
forstandige og sindige mænd sammen, der skulde gøre 
ende på den ufred, der var opstået mellem borgerne 
og de fremmede. Og da disse nu afvejede skylden 
ligelig, kom de til den overbevisning, at Danerne i 
dette sammenstød havde forset sig mest, fordi de blev 
overbeviste om at have grebet højst uhøvisk fat på en 
meget fornem kvinde. Derfor slap de heller ikke fra 
retsstriden uden pengetab. I det hele ordnes jo intet 
i staten på gavnlig vis, når ikke visdommen har ledelsen 
af sagerne i sin hånd. På grund af dette gjorde de 
ofte nævnte Daner, grebne af misnøje, sig rede til at 
drage bort fra byen, efter at have fornyet deres skibes 
udrustning, for at der ikke, hvis striden atter blussede 

op, skulde kunne hænde dem noget værre. 

— « 

og holdt her en formaningstale, hvori han takkede de engel- 
ske købmænd, der bragte hvede, honning, mel og klæde til 
byen (se teksten ovenfor), og ligeså dem, der bragte lærred, 
lin, voks og kedler, samt dem, der kom fra Orknøerne, Shet- 
landsøerne, Færøerne og Island med nyttige handelsvarer; 
derimod vendte han sig med hårde ord mod Tyskerne, »som 
er komne hid i stor mængde med store skibe for at udføre 
herfra smør og skreid, hvorved landet lider stort tab, og i 
steden derfor indfører vin, som både mine mænd og køb- 
mændene køber, sig selv og andre til stor våde, da mange 
for den sags skyld har mistet liv og lemmer, andre bærer 
anden mén deraf al deres tid«, o. s. f. 

KAPITEL 12. 

Hvordan Sverre udspejdede Danernes 
skibe og udrustning. 

Medens nu hine drog bort, blev Ulf tilbage i staden, 
meget utilfreds med, at kongens ankomst trak så længe 
ud; ti den årstid, da der var blid bør at få, svandt 
bort, og hård fare truede med at ville ledsage dem på 
hele færden. Ikke lang tid efter fik han dog sit inder- 
lige ønske opfyldt: kong Sverre kom nemlig tilstede 
uventet, som det var hans skik, medens Danerne endnu 
lå tæt ved byen i den havn, som hedder Floruvåg \ og 
ventede på ham. Han slog lejr tæt ved siden af dem, 
men dog i en anden havn; og i den følgende nat steg 
han som en videbegærlig spejder med kun to ledsagere 
ned i en båd og roede langsomt henimod dem for om- 
hyggeligt at bese indretningen og udstyret hos hver 
især. Men hine, der på søfarendes vis holdt nattevagt 
på skibene, dels for at være beskyttede mod tyves an- 
slag og røveres svigefulde angreb, dels også for de 
skiftende vindes skyld, så i nattens tætte mørke nogle 
mænd komme roende ganske stille i en båd, ligesom 
snigende sig frem på tyves vis; og da de ikke kunde 
ane, at det var kongen, der kom på den måde, be- 
gyndte de at håne depn med spottende tilråb og smæde 
dem med skældsord, idet de kaldte dem tyve. Men 
kongen tog det overmåde roligt og gav venlige svar 
på grovhederne, idet han vilde lægge en dæmper på 
deres uforstand H der uden grund faldt over ham. 
Endelig vågnede nogle af søfolkene og vilde vide, hvad 
der gav anledning til al denne spot og latter, og da de 
så mærkede, at det var kongen, der var kommen, 
råbte de »hil« til ham. Men de, der før havde snakket 



*) Florevåg på østsiden af øen Askø lige over for Bergen. 

løs i dumme skældsord, blev nu forlegne og lagde bånd 
på deres tunge og strube. Da nu kongen mærkede, at 
han var genkendt, trak han sig straks tilbage og skyndte 
sig den næste dag ind til byen. 



KAPITEL 13. 

Simon Kåresøn havde med understøttelse af Sven 

udgivet en dreng, som han førte med sig, for en 

søn af kong Magnus og gjort oprør mod Sverre. 

For at jeg nu kan være i stand til med klare ord 
at gøre rede for, hvad jeg agter at fremstille, må jeg 
gå tilbage i tiden og begynde ved et tidligere udgangs- 
punkt. Lang tid var, som vi véd, svundet hen, siden 
Norge, plaget af borgerkrig, stod på undergangens rand, 
idet både før og efter kong Magnus' død mange plager 
dukkede op i landet, fordi kong Sverre, der havde for- 
uroliget den nysnævnte konge med idelige kampe og 
anslag og endelig besejret og fældet ham, var genstand 
for såre manges had, både udlændinges og indfødtes, 
så at man næsten kunde kalde ham en anden Ismael l . 



l ) Det af borgerkrige efter Sigurd Jorsalfarers. død så hårdt 
omtumlede Norges rige var atter faldet noget til ro under 
Magnus Erlingsøns kongedømme (fra 1161), der støttedes af 
de højeste gejstlige og verdslige stormænd og det af disse 
ledede folk. Men imod Magnus, der som søn af Erling 
Skakke og Sigurd Jorsalfarers datter Kristina kun på mødlrene 
side var af kongeæt, optrådte 1177 Sverre, efter sit eget 
sigende søn af kong Sigurd Mund, trådte i spidsen for Birke - 
beinernes lille foragtede æventyrflok og satte sig efter syv 
års hårde kampe med det overmægtige storrøandsparti i ene- 
besiddelse af kongedømmet i Norge. Sverres sejr betegnede 
den monarkiske idés overvægt over den aristokratiske, og 
han vendte sig derfor også med stor kraft såvel mod stor- 
mændene som navnlig mod præstestanden, hvis højeste med- 
lemmer for en del søgte tilflugt i Danmark (hos ærkebisp 

Mange ædelinge udjog han af hint rige, for så vidt han 
ikke lod dem dræbe, og blandt dem blev også en 
mand ved navn Simon Kåresøn, meget rig og ædel- 
båren, forjaget til Danmark 1 . Her blev han modtaget 
af en overmåde hæderlig mand ved navn Sven 2 , og 
efter at have gjort ham delagtig i sine planer, forsøgte 
han at rejse kamp mod Sverre; men da han ikke 
havde nogen kongesøn, på hvem han kunde støtte sin 
sag, udgav de falskeligt en søn af en drejer, efter hvad 
man fortæller, for kong Magnus' barn. Denne dreng 



Absalon). Sverre var derfor stormændene højst forhadt; men 
også folket viste ham i begyndelsen kun had som den, der 
havde fældet den folkekære konge og atter tændt kampens 
lue i det hærgede land; i den berømte tale, som Sverre 
holdt i Bergen, siger han selv: »Nu er folket befriet, merl 
dog lønner I dette med et fjendskab, hvortil man kun sjælden 
ser magen. Nogle siger: Sverre er sejrsæl, Sverre er for- 
standig; men så svarer man: Hvad er det at undres over? 
Han har gjort nok for det, har givet sig selv Djævelen i 
vold. . . . Endog barnet siger, når det går ud og slår én 
sten mod en anden: her burde Sverres hoved være under. 
Sådant lærer I eders børn. . . . Men det kan nok hænde, at 
Sverre lige fuldt kommer til at dø strådød. . . .« — Det ene 
oprør rejste sig da også mod ham efter det andet (Kuv- 
lunger, Varbelger, Øjskegger o. s. v.) ; men Sverres overlegne 
dygtighed som kriger og statsmand fik dem alle kvalt. — Af 
Sverres mærkelige og enestående personlighed vil man også 
i nærværende krønike få et vist indtryk; karakteristisk er 
hans kloge årvågenhed (jævnfør fortællingen ovenfor) og 
hans højmodige kongelige optræden overfor Sven Thorkilsøn 
(se nedenfor). 

*) Simon Kåresøn var en af Sverres fornemste modstandere 
blandt stormændene ; han var en af lederne for Kuvlungernes 
oprørsflok, der 1185—88 kæmpede mod Sverre; men 1188 
blev disses skare overfalden og tilintetgjort af Birkebeinerne 
i Bergen; Simon Kåresøn og nogle andre blandt høvdingerne 
undkom dog, og Simon flygtede til Danmark. 

*) Den ovennævnte Sven Thorkilsøn, en af de danske kors- 
farere. 

tog han med sig og forsøgte med en skare lejede 
krigsfolk at trænge ind i Norge; men kort efter faldt 
han i kamp mod bønderne tillige med sin kongesøn 1 . 



KAPITEL 14. 

Hvorledes den samme Sven, der for sin førnævnte 

bedrift var Sverre forhadt, 
atter blev taget til nåde af ham. 

Denne Sven, som havde været i ledtog med den 
ovennævnte Simon i dette foretagende, var én af dem, 
der stod i spidsen for Danernes skare, og frygtede der- 
for meget mødet med kong Sverre. Han kaldte derfor 
§ine fortroligste venner sammen, nemlig Ulf og nogle 
andre høvdinger i sit følge, og begyndte at tale med 
dem om, hvordan han skulde kunne stemme kongen 
nådig og mild, efter at han således havde forbrudt sig 
imod ham og krænket ham. Disse besluttede da at 
søge foretræde hos kongen for at lægge et godt ord 
ind for ham, om så lykken vilde være dem huld. De 
går og vender tilbage medbringende den ønskede fred: 
intet er mere hædrende for høvdingen end mildhed. 
Den følgende dag fremstiller han sig så selv for kongens 
åsyn ; han modtages med kys, men kongen tiltaler ham 
dog med disse ord: »Jeg kan ikke forstå, min brave 
mand — da jeg dog aldrig nogensinde har tilføjet dig 
noget ondt eller krænket nogen af dine i ord eller ger- 



*) Den her omtalte oprørsflok er de såkaldte »Varbelger«, der 
under Simon Kåresøns anførsel drog op til Viken 1190, hvor 
de plyndrede og røvede. De vovede sig endog ind til Tuns- 
berg ; men borgerne samlede i hast nogle skibe og lagde sig 
kampfærdige imod dem; de vovede da ikke at angribe, men trak 
sig tilbage ; Tunsbergmændene fulgte efter og indhentede dem 
ved Bristein, hvor Varbelgerne blev fuldstændig slagne, Simon 
Kåresøn faldt, og den lille tronprætendent Vikar blev dræbt. 

ning — hvorfor du da uden grund har villet fare så 
grumt frem mod mig, der intet havde forbrudt, så at 
du endog har pønset på at bringe mit liv og mit konge- 
dømme i fare. Vi tvivler ikke på, at du véd, at du 
må være ansvarlig for alle de mænds død, der faldt 
på Simons side. Men fordi den uforlignelige guddom- 
melige godhed, som aldrig kan slippe sin nåde, har 
ledet dig, skønt uværdig, fra den fuldbragte synd til 
angeren, så tilgiver også vi dig; ti du har forset dig 
mere mod Herrens end mod vor højhed. Dog vilde 
vi måske, hvis du ikke var kommen til os, have tænkt 
på hævn over dig 1 .« 

Efter disse ord lovpriste ban i en lang tale mæn- 
denes forsæt, rådede til enighed og opmuntrede til tål- 
mod, eftersom Moses i loven har foreskrevet, at ved 
brændoffer skal man ofre dyrets stjert, hvad der be- 
tegner det gode værks fuldendelse 2 . Også hedder det 
i evangeliet: Men hvo som holder ud indtil enden, han 
skal frelses 3 . Mangt og meget af denne art belærte 



*) Denne tale med det lidt præstelige sving passer meget godt 
i Sverres mund og stemmer med hans øvrige taler, der 
findes refererede i den af ham selv inspirerede »Sverres 
saga«. Når Sverre udtaler, at Sven har forset sig mere 
mod Gud end mod ham selv, hænger dette sammen mecf 
den af ham med så stor fynd forfægtede tanke, at kongen 
har sit) magt umiddelbart fra Gud; > kongen vilde ikke være 
mægtigere end andre mænd, såfremt ikke Gud havde sat 
ham højere end alle andre i sin tjeneste; ti det er Gud, han 
tjener i sit kongedømme,* ikke sig selv. . . . Kongen er sat 
over alle andre værdigheder; det er ham, som skal styre 
biskoppen eller ærkebiskoppen til ret og skel, hvis de ikke 
selv vil iagttage det. . . « — Det er en selvfølge, at disse 
tanker stred på det hæftigste mod kirkens hierarkiske ten- 
denser. 

8 ) Jfr. 3. Mos. 3, 9. 7, 3. — Atter her forekommer denne »ånde- 
lige« fortolkning nutiden meget søgt. 

8 ) Matth. 24, 13. 



Danernes færd til det hellige land. 157 

den veltalende mand dem om 1 . Han rådede dem også 
til at lægge vejen om ad Ørkenøerne for at overvintre 
der, da sommeren nu var gået; men dette råd tiltalte 
ikke mængden 8 . Da mødet var forbi, viste han dem 
kongelig gavmildhed ved at skænke dem rigelige gaver. 
Og af de fødemidler, som der på disse steder er over- 
flod af, tilstod han alle i fællesskab så meget smør, at 
der tilfaldt hvert enkelt skib 50 måder. Efter så for- 
rettet sag fik de orlov, sendtes med fredskys tilbage til 
deres sted og ventede sig intet ondt af kongens vrede, 
som var blusset op overfor Sven, da han syntes at 
omfatte netop ham med næsten større varme end de 
andre. 

KAPITEL 15. 

Danerne sejler ud til havets indløb og 

venter på Ulf. 

Den førnævnte Ulf kaldte nu sine fæller sammen, 
efter hvis vilje overledelsen førtes 3 , og forhandlgde med 
dem om rejsens gang, og på hvilket sted de bedst 
kunde oppebie hans ankomst. Han beklagede nemlig, 
at han var optaget af et hverv fra kongen og holdtes 
tilbage af tvingende forretninger, der ikke ret vilde få 
den ønskede fremgang for ham 4 . Imidlertid bevægede 
Gud krigerskaren, der var bestemt på at gå i strid, til 
at sejle ud lige til det store havs indløb og der lægge 



*) Det er ikke urimeligt, at Sverre, der var en belæst mand af 
stor kirkelig dannelse, kan have holdt en sådan med skrift- 
steder spækket opmuntringstale til korsfarerne. 

2 ) Det vilde nemlig være for farligt at udsætte sig for efterårs- 
stormene i Atlanterhavet. 

s ) Der menes de danske høvdinger. 

4 ) Forfatterens ubestemte udtryk tillader os ikke at se den 
virkelige grund til Ulfs tøven. 

til ved en ø, som de kalder Stolm 1 ; og således gjorde 
de da også. Så lå de og ventede — men, som det 
siden viste sig, uden den fornødne tålmodighed : — at 
deres rejsefæller skulde komme, idet disse jo på grund 
af gammel erfaring fra deres stadige sejladser var 
sikrede mod sørejsens farer '. Her tilbragte disse mænd, 
som var fulde af brændende iver, en uge og derover, 
ikke uden uenighed, der, om jeg så må sige, var af 
hellig og gudfrygtig art 8 ; nogle var nemlig ivrige for, 
at man skulde skynde sig af sted, medens omvendt 
andre besindigt og velovervejet bekæmpede dette, for 
at de ikke uden forsynlig ledelse skulde kaste sig ud 
på denne besværlige rejse ligesom med uvaskede hæn- 
der 4 , en rejse over et stort og vidtstrakt hav, der rum- 
mede utalligt kryb; og den ovennævnte fører 6 tøvede 
med at skynde sig så stærkt han kunde. 



KAPITEL 16. 

Kun Sven med sine sømænd venter på Ulf, medens 
de andre ikke fandt sig i længere tøven. 

Da der endelig fra Nordøst blæste en gunstig, men 
lidet blid og stormfuldt fremfarende bør, skyndte mæng- 
den på i sin tåbelighed og fandt sig ikke i længere 
tøven, og den store hob besluttede hastigt at gøre 
skibene sejlklare. Sven søgte vel med al den kunst, 
han kunde opbyde, at holde sine fæller tilbage, men 



x ) Ved Hardangerfjord. 

*) Der sigtes åbenbart til, at Nordmændene på denne tid har 

været mere søkyndige og vante til langfart på havet end 

Danerne. 
8 ) Nemlig fordi den drejede sig om udførelsen af et helligt 

foretagende. 

*) Hermed må menes: uden omhyggelig forberedelse. 
6 ) Der menes Ulf. 

udrettede intet. Han sagde nemlig, at han anså sig 
for bundet i lige grad til alle fællerne ved sin ed; han 
skyldte Ulf med samt hans Nordmænd en lige så urok- 
kelig troskab som sine landsmænd og vilde derfor ved* 
holdende oppebie deres ankomst. Således gjorde han 
også; og medens altså hans stalbrødre drog bort, blev 
Sven alene selv tilbage med sine søfolk, indtil de oft- 
nævnte rejsefæller viste sig. Hvilken stor glæde op- 
livede da ikke hans sind! Hvem kan ikke se for sine 
øjne, hvor hastigt og ivrigt han iler dem imøde, så at 
man snarere skulde tro, at han flyver end løber, fordi 
han havde gjort sig fortjent til at glædes ved at se 
dem og tale med dem. Han udbrød straks i følgende 
ord, hvori sorgen og glæden blandede sig: 



KAPITEL 17. 
Om Ulfs ankomst og hans råd. 

»Kæreste venner, I er nu lykkeligvis komne og 
har bragt trøst til os, som allerede var ved at opgive 
håbet. Velan, lad os da nu skynde os, lad ingen 
tøven holde os tilbage fra at søge gensyn med vore 
brødre, som den gunstige vind og det store havs ud- 
strakte vidder har unddraget fra vore øjne. Vi har jo 
anset det for vor pligt at støtte os til eders skarpsin- 
digheds råd og hellere at følge Eder som anførere end 
dumdristigt at drage i forvejen. Lad da nu eders 
svorne, trofasthed i overholdelsen af eders løfte svare 
til vor troskab, for at der ikke skal vederfares så 
kække mænd, hvad ingen har ventet sig, at I nemlig 
skulde vove at bryde det givne løftes hellighed.« På 
disse og lignende udtalelser fra Svens side skal Ulf 
have givet følgende svar: »Berømmelige mænd, det er 
efter vor mening ikke tilbørligt at fremskynde dette af 

Gud os indblæste foretagende ved uforstandigt råd, 
men vi anser det for rigtigt at overveje det med såre 
stor og sindig omtanke ; ti sagen er vanskelig og kræver 
en dybere betragtning. Når vi nemlig har tøvet med 
at komme, så er grunden dertil ikke, som I nævnte, 
deti. at vi vilde svigte den faste vedholden ved vort 
løfte, enten af frygt, eller fordi vi fortrød det; men det 
er, fordi vi anser det for givet, at det ligger over men- 
neskers kræfter at kæmpe mod vindenes magt og havets 
vælde. Ti alene Guds kraft mildner vindene og stiller 
havene, så at man kan gå tørskoet over 1 . Og ganske 
vist tager heller ikke det hos os gængse ordsprog fejl, 
som lyder: biflendr byr eigo en bråfflr andr68r*. For 
at imidlertid ingen beskyldning for frygt eller ladhed 
skal plette os, så lad os mod forstandens råd strenge 
os an, for at vi kan opnå at trøste de mænd, hvem 
vi så ivrig tragter efter at indhente.« 






KAPITEL 18. 

Hvorledes Ulf, skønt Sven sejlede i forvejen, 

fulgte efter ad en genvej 

og nåede til den attråede kyst. 

Efter at have hørt dette, løste altså Sven med sine 
mænd hastigt tovene og lagde ud fra kysten, medens 
Ulf derimod endnu blev tilbage for, som han tænkte, 



*) Hentydning til fortællingen om Israeliternes overgang over 
det røde hav (2 Mos. 14, 15 ff.). 

a ) Norsk ordsprog, som betyder: Biende mand fanger bør, men 
hastende mand modvind. I ganske samme form som her 
findes ordsproget i en islandsk saga; på Dansk kendes kun 
den første del af ordsproget (findes i Peder Låles middel- 
alderlige ordsprogs-samling). 

at vente lidt 1 . Det var nemlig om Onsdagen, i den 
tredje time på dagen, tror jeg, at Sven med sit eget 
skib alene, men fulgt af Guds blik fra det høje, lagde 
ud af havnen og sejlede ud på det svulmende havs 
vidtstrakte dyb, hvor han hverken kunde se dem, han 
havde efterladt, eller opdage noget spor af dem, som 
var dragne i forvejen, og som han med utrolig længsel 
higede efter at nå. Den ovennævnte Ulf derimod vilde 
vel ikke pludselig bryde op fra pladsen og følge tæt 
efter dem, men skyndte sig dog for at komme i følge 
med dem, da han var en mand, der forstod sig på 
vind og vove; han styrede derfor ad en ligere vej og 
skød således genvej, medens han ikke fulgte hine, der, 
som han indså, flakkede rundt ad omveje. Men han 
blev af den samme vind, som jog dem af sted, ført til 
den attråede kyst 2 . Heraf ses, hvor megen betydning 
— næst Guds nådige hjælp — menneskesnillete arbejde 
har. Lad os imidlertid vende tilbage til at fremstille, 
hvad vi er begyndte på, om det end sker med en grov 
pen og uden velordnet ordfølge. 

KAPITEL 19. 

Hvorledes den samme Sven hele natten igennem 
måtte døje frygteligt af havets vilde rasen. 

Sven, der jo, som vi ovenfor har omtalt, var ladt 
ene tilbage af Danerne og heller ikke fulgtes med 
Nordmændene, tog sig nu for med en dristighed, der 



2 ) Ulfs tøven synes påfaldende; muligvis skyldtes den dog kun 
hensynet til vejret; men det liggeT dog nær at tænke sig den 
begrundet i en vis uvilje mod at følge med de vistnok noget 
selvrådige danske høvdinger. 

2 ) Ved dette ubestemte udtryk må antagelig forstås det hellige 
land selv, som Ulf i så fald skulde være nået til ad søvejen 
vest om Evropa. I hvert fald forsvinder han fra dette øje- 
Il 

var mere forvoven end besindig, at sejle over det så 
at sige uendelige hav. I følgeskab med ham var, som 
ovenfor er berettet, en ædelbåren hærmand, oplært i 
boglig viden og snild i tale, ved navn Matthæus, der 
nød stor yndest i omgangen med hans mænd. Han 
trådte frem midt iblandt dem for at styrke mændenes 
mod ved lærdommens ord og fremstillede som forbil- 
leder for dem de hellige, der for Kristi navns skyld led 
forskelligartede pinsler, idet nogle af dem blev jagne i 
landflygtighed, andre, som apostelen siger, stenede, 
gennemskårne, ihjelslagne med sværd 1 . Og da han så 
var færdig med sin tale, hvori han på åndelig vis op- 
muntrede tilhørernes sjæle til tålmod og vedholden ved 
det gode forsæt tilføjede han denne formaning, som 
kunde synes nødvendig, når det gjaldt om at vare sig 
for truende dødsfare: at de nemlig skulde være år- 
vågne of raske og uforfærdet udholde alt, hvad der 
muligvis kunde vederfares dem. 

De rullende vover svulmede højt for vindenes vold- 
somme stød, så at bølgen endog stundom, når den 
tårnede sig op, formørkede solen, og bølgetoppene så 
næsten ud som bjærgtinder, der ragede højt op mod 
himlen. — Da denne dag så var til ende, hang der 
over dem en usædvanlig mørk og uhyggelig nat, hvis 
skue i forbindelse med stormens vældige brag indgød 
dem rædsel for død. Hvor trygt, hvor dejligt var der 
dog ikke paa landjorden; >fastr er å foldo fotr« 2 , men 



blik ganske af forfatterens fortælling og kan altså ikke være 
fulgt med de andre korsfarere over land til Venedig (se 
nedenfor). Det er ikke usandsynligt, at Ulf i modsætning til 
de danske korsfarere har nået til det hellige land inden 
våbenstilstandens afslutning og dér har fundet sin død i 
kampen mod de vantro; han forekommer i hvert fald ikke 
senere i Norges historie. 

*) Hebræerbrevet 11, 37. 

8 ) Norsk ordsprog, der betyder: fast er (står) foden på jorden. 

på søen glider den og vakler. Ti fra alle sider styr- 
tede vandet ind i skibet med larm, fugerne gav sig, og 
natten forløb uden søvn på grund af den overhæn- 
gende store fare og det brydsomme slid, idet de var 
nødte til skiftevis at øse hele natten igennem for ikke 
at gå under. De kække og raske mænd gjorde alt, 
hvad de kunde, for at ikke ved forsømmelighed det 
hårdt medtagne skib stundom skulde få vindens vold- 
somhed at kæmpe imod; det gik nemlig ikke an at 
bøje af fra kursen til nogen side, men de kunde alene 
stævne fremefter 1 . Hele havets overflade havde tilmed 
også præget af et frygteligt sydende bål. Selvfølgelig 
længtes de efter, at dagens lys måtte komme; ti det 
tætte mørke trak på en ledsom måde natten længere 
ud for dem. 

På himlens opklarede åsyn strålede da omsider 
den lyse morgenrøde frem, og dens velkomne lysskær 
oplivede ikke blot deres øjne, men også deres sjæle. 
Grebne af pludselig begærlighed efter at vide, hvorhen 
de i den sorte nat var blevne tumlede, og om de var 
ved at indhente deres fæller, som var dragne i for- 
vejen, eller ikke, sendte de en iblandt dem, der ud- 
mærkede sig ved lethed og behændighed, op i maste- 
toppen for at spejde efter stalbrødrenes skare, om den 
fandtes; og ude på bølgerne ses nu de at være de 
forreste, som havde været de sidste til at lægge ud fra 
kysten. Nu sagtnedes også vejrets voldsomhed; det 
blev noget mildere og lovede således dem, der næsten 
havde opgivet håbet, at deres liv for denne gang skulde 
blive sparet. 



*) Meningen synes at være, at de sørger for, at skibet ikke 
kommer til at ligge med siden mod vinden. 



11* 

KAPITEL 20. 

Hvorledes de om Fredagen led skibbrud 

og gik under. 

Endelig om Torsdagen klarede det op, og den 
længe ønskede lysning brød frem 1 ; og skønt solen 
endnu skjultes bag skyer, rødnede den dog med liv- 
salig varme i deres hjærter og forjog allerede for en 
stor del deres angst for den truende død, fordi de 
også havde genfundet dem i nogenlunde god behold, 
hvis tab de allerede havde sørget over; og den dag 
trøstede de hverandre ved det gensidige skue. 

Men da dagen stundede mod aften, steg uvejrets 
rasen til endnu større voldsomhed end sædvanlig og 
oprørte havet lige fra grunden, så at de mistede alt 
håb om at redde livet; de kastede alt hvad de ejede, 
overbord og tænkte blot på, om de ikke muligvis ved 
at ofre deres ejendele kunde købe deres liv. Men da 
de så den stærke storm, frygtede de såre, og da om- 
sider hele skibet skiltes ad i sine bestanddele, råbte 
de og sagde: > Herre, frels os, vi forgår!« 2 Men da 
dødens stund var dem nær, og de ikke havde håb om 
at undslippe noget steds hen, opmuntrede de fast og 
uforfærdet hverandre til, at de, der efter guddommelig 
tilskyndelse havde indladt sig på denne færd, ingen- 
lunde måtte frygte for mandig at dø undervejs for 
Kristi skyld. 

Endnu denne nat kæmpede de, halvt sunkne, som 
de var, med dødsangsten, og idet de under denne 
lidelsens vægt ventede på den dag og time, der er 
helliget Kristi lidelse 3 , udsonede de, som vi fast tror, 

J ) Jævnfør forrige kapitel. 
*) Matth. 8, 26. 
8 ) Fredagen. 

ved dette den rædsomme døds offer, som de bragte, 
alt, hvad de i dette skrøbelige jordeliv havde syndet 
mod Guds bud. Hvem vil nogensinde med fortjent 
berømmelse kunne lovprise disse menneskers, ja, om 
jeg så må sige, disse martyrers død? Deres lidelse 
var så langvarig, så rædselsfuld, at alene betragtningen 
af den er som en begyndelse til døden; ti ikke én, 
men hundrede gange var de ved at blive kvalte, og de 
fik en forsmag på dødens bitterhed, lige så ofte som 
de rallede, opslugte af bølgerne, så at det er på disses 
og lignendes vegne, profeten synes at have sukket i- 
skriften, når han siger: jeg kom ud på havets dybder, 
og uvejret overskyllede mig 1 . Nogle af dem døde, 
knuste under skibets vragstumper; andre fik fat i en 
båd, men fyldte den over dens ævne, og således druk- 
nede de og betalte derved den død, de var skyldige, 
og fik til trøst et evigt liv. Amen. 

Dette, som hidtil er sagt om disse, må nu være 
tilstrækkeligt, 



KAPITEL 21. 

Hvorledes enkelte, der klamrede sig fast til bjælker 
og vragstumper, blev kastede ind til land. 

Nu mener jeg ikke at burde tie om de mænd af 
den selvsamme skare, som reddedes nådigt af Guds 
vidunderlige magt til hans navns ære. Hildede i den 
samme fare gjorde de sig ved utrolig lidelse fortjente 
til at få deres liv forlænget. De svømmede nemlig 
mellem bølgerne på fiskes vis, sankede bjælkestumperne 
sammen og snørede dem med reb fast til hverandre, 
idet de altså, så godt de kunde det, dannede sig en 



l ) Salme 69, 3. 

art tømmerflåde, hvorpå de ynkeligt søgte at beskærme 
sig mod bølgernes anfald. På denne sprang henved 
tredive mænd op, som på denne måde kæmpede for 
at bevare livet. Vidunderlige, men sande ting kan be- 
rettes om disse mænd, ting, som næsten synes at stride 
mod al fornuft; ti ganske vist vilde bølgerne have op- 
slugt dem, hvis de ikke ved et Guds under var blevne 
frelste. Lige fra Fredag til Tirsdag pintes de nemlig 
af sult, tørst, kulde og søvnløshed, og nogle bukkede 
også under og døde i Herren; men "andre bandt sig 
fast på pletten for ikke at styrte ned i dybet — ti de 
havde mistet al følelse — indtil de ved Guds førelse 
kastedes ind på en kyst og halvdøde blev optagne af 
indbyggerne der i landet 1 . Af disse var der nogle, der 
ydede de hårdt medtagne folk menneskekærlig hjælp, 
medens andre var af så stor grusomhed, at de ikke 
gøs tilbage for at udslukke det stakkels liv, som Kri- 
stus havde holdt sin hånd over mellem tusinde døds- 
farer 2 . Men dyden lukkede dog lasten ude, og kærlig- 
heden overvandt grumheden. Hvor forbavsende er 
ikke Guds almagts værker i denne hans verden, og 
alle lovprises de med rette! Dog er der særlig nogle, 
der just på grund af deres større sjældenhed må kaldes 
så meget desto mere vidunderlige, og som han har 
forbeholdt sig at åbenbare til forskellige tider. Hvad 
jeg mest skal beundre, véd jeg ikke ret, enten det, at 



*) Beretningen nævner slet ikke noget om, hvor det er, de 
strander, og lige så lidt får man noget at vide om, hvorvidt 
de træffer sammen med de andre i Frisland (se nedenfor). 
Dette har dog sandsynligheden for sig, og de er da vistnok 
strandede et sted på Nordtysklands kyst. 

*) Som bekendt var de skibbrudnes stilling i Middelalderen 
lidet gunstig, idet de opfattedes som stående udenfor lands 
lov og ret, selv om talrige fyrstelige forordninger (den ældste 
kendte danske fra 1304) søgte at skærme dem mod overgreb. 

havet under bølgerne har frembudt en tør vej 1 , eller 
det, at der har åbnet sig en vej i selve bølgerne uden 
noget skibs hjælp. Hint gamle hebræiske folk, der var 
særlig udvalgt af Gud, gik på tørre fødder over mellem 
det røde havs bølger, der på vidunderlig måde skiltes 
ad, dengang det, forløst af den ægyptiske trældom, 
skulde tage det forjættede land i besiddelse som sin 
arvelod. Men dette vort eget folk, der med bistand af 
Kristi nåde vilde udfri det selvsamme land af Kai- 
dæernes vold 2 , gjorde sig fortjent til i fem dage og 
ligeså mange nætter at nå frem over verdenshavets 
bølger, skønt de havde mistet det fartøj, de satte deres 
lid til. 

KAPITEL 22. 

Hvorledes de andre, vel mod deres vilje, men dog 

med skibene i behold, om end med tab af deres 

ejendele, landede i Frisland, hvor de efterlod skibene, 

og over land drog til Venedig. 

Lad os nu atter vende tilbage til hine, som læseren 
vil finde omtalte ovenfor 8 . Disse var vel stedte i en 
lignende fare, men det gik dem ganske anderledes: de 
måtte, skønt de forblev indesluttede indenfor skibenes 
hegn, dog kaste al deres ejendom over bord og prise 
sig lykkelige ved, at de,- om end med lidelse, havde 
reddet livet. Dog var der nogle enkelte af dem, der 
fik en så heldig sejlads, at de slet intet mistede af 



*) Hentydning til fortællingen om Israeliternes overgang over 

det røde hav (2. Mos. 14, 15). 
s ) Saladins undertvingelse af landet sammenlignes her, ligesom 

ovenfor, med Babyloniernes (Kaldæernes) erobring af Juda 

rige. 
8 ) Nemlig de andre danske, der ikke som Sven havde villet 

vente på Ulfs ankomst. 

deres ejendele, og deres skibe holdt sig uskadte. Disse 
stod med from iver deres fæller bi, aflod ikke fra at 
søge efter de savnede, der endnu var i live, indtil de 
fandt dem, og dem, de fandt, optog de med kærlighed 
hos sig. Og endelig genoplivede de hin gamle sæd 
fra oldkirkens tider, at alle ting skulle være fælles for 
dem, alt efter som enhver trængte derfil. De, der 
frem for de øvrige viste denne menneskekærlighed, var 
de to ved gavmild vennesælhed udmærkede ædelinge: 
Agge Stigsøn og Åge, den herre bispens søstersøn; 
hertil kom også Alexander, der dog ikke uddelte med 
så rund en hånd, som han kunde; han var nemlig 
overmåde rig på gods. De øvrige stod derimod efter 
deres ringe evne og lejlighed deres brødre bi, eftersom 
der var mange, som havets og farens grumhed havde 
frataget alt. Endelig fik de da de skibe, der var 
blevne skånede, førte i havn (de havde nemlig, skønt 
mod deres vilje, måttet lande i Frisland) ved det sted 
og den by, som hedder Stafre 1 ; og her holdt de råd- 
slagning med hverandre om, hvorvidt de skulde forsøge 
at sejle videre på skibene. Dette havde også mange 
lyst til; men mængdens ønske var at foretage rejsen 
over land. Således trængte da dette råd igennem, da 
man mente at måtte føje flertallet. Skibene blev da 
solgte med alt deres udstyr samt de genstande, der 
ikke kunde føres med, hvorefter de sejlede op ad Rinen 
og nåede til Køln. Derfra drog de hastig videre fra 
stad til stad ad den almindelige vej, indtil de nåede 
Venedig 2 . 



*) Stavoren ved Zuidersøen. I de frisiske handelsstæder i disse 
egne (Kampen, De vent er m. fl.) var man ikke uvant med 
synet af nordiske, navnlig norske skibe, der bl. a. indførte 
meget norsk tømmer til skibsbygning. 

2 ) Beskrivelse af en hermed beslægtet rute findes i en fra 
midten af 12. årh. stammende rejsebeskrivelse, forfattet af 



Danernes færd til det hellige land. 169 

KAPITEL 23. 
Om staden Venedig. 

Vidunderlige ting berettes om denne stad; den ligger 
i havet, er overmåde folkerig og meget mægtig på grund 
af sin krigsflåde, så at rygtet om dens magt endog når 
hinsides havet, helt over til Alexandria, og indjager alle 
skræk ; den står heller ikke i mindre ry i Grækenland 1 ; 
og trindt omkring hos de skrækslagne folk opkræver 
den skat, og ved at underlægge sig forskellige lands- 
dele tvinger den dem til at yde sig tjenester, som de 
i og for sig ikke skylder 2 . Først i denne stad gjorde 
vore stormænd et kort ophold og udhvilede sig, for at 
de, når de igen var komne til kræfter efter deres møje, 
atter kunde blive stærke til at foretage den tilbage* 
stående rejse. Det er jo nemlig ejendommeligt for vej- 
farende mænd, at de altid haster videre fremad og 



Islænderen abbed Nicolaus. Abbed N. lægger vel sin vej 
(til Rom) over Danmark og nævner Ålborg, Viborg og 
Hedeby som opholdssteder undervejs; men samtidig be- 
mærker han, at man ofte landede ved Deventer (ved Rinens 
nordlige arm ljssel) og herfra sejlede op ad Rinen; denne 
rute falder ganske sammen med vore korsfareres. Ved Basel 
forlodes Rinen, og man drog over bjærgene til Solothurn, i 
hvis nærhed lå det gamle berømte abbedi Reichenau, der 
allerede fra 10. årh. var besøgt af talrige nordiske pilegrimme. 
Til Rom gik raten derfra gennem Avenches og Vézay, og 
over Alperne ved Mont Joux; vore korsfarere, der skulde til 
Venedig, er vel snarere dragne ad den østligere vej over 
Alperne. 

*) Det byzantinske kejserdømme. 

') Venedigs handel på Orienten, navnlig Alexandria, havde just 
på denne tid taget et stærkt opsving ved korstogene. Den 
mægtige handelsstad havde tillige lagt talrige af de dalma- 
tiske kystbyer samt det meste af den istriske halvø ind 
under sit herredømme; og kun lidt over ti år efter nåede 
den ved det såkaldte fjerde korstog højdepunktet af sin magt. 

ikke giver sig tid til at hvile eller puste, førend de når 
derhen, hvorhen de stunder. 



KAPITEL 24. 

Hvorledes de sejlede herfra og endelig, om end 

med stor nød, landede i det hellige land. 

• 
Efter at de altså havde skaffet alle fornødenheder, 

der skulde tages med på rejsen, til veje, gik de om 
bord for at sejle over Middelhavet. Men hvor stor 
deres møje og nød var, hvilket besvær de måtte døje 
af søfolkenes ugudelighed og sørøveres efterstræbelser, 
rent bortset fra vinterstormenes ulemper og havets 
farer, hvor hårdt de måtte lide under uvant sult, tørst 
og kulde; kort sagt: alt, hvad de udstod, inden de 
nåede den ønskede havn, ligger det over min ævne at 
fremstille med pennen. Hvor stor da glæden, hvor 
mangefold hjærtets jubel var ganske særlig hos vore 
rejsende, det viste de rigelige tårer, de udgød, da de 
først havde sat deres fod på det hellige lands jord og 
ikke længer mødte den mindste hindring, der kunde 
afholde dem fra at nyde de festlige glæder, de havde 
ønsket sig, og betræde de hellige steder, som deres hu 
inderlig stod til. Enhver kunde nemlig nu frit gå hen 
allevegne, hvorhen hans lyst og vilje ledte ham; ti hed- 
ninge 1 så vel som kristne havde gensidig sluttet den 
fasteste fredspagt 2 , og derfor ilede vore landsmænd til— 



*) De middelalderlige skribenter har i reglen ingen tydelig fore- 
stilling om Muhamedanernes religion og opfatter den som 
afgudsdyrkelse. 

2 ) Der sigtes til den mellem Rikard Løvehjærte og Saladin 
7. Sept 1192 afsluttede våbenstilstand, ifølge hvilken de 
kristne havde ret til ubevæbnede at besøge de hellige steder. 
— Først efter dennes afslutning er altså de danske kors- 
farere nåede til det hellige land efter at have været et års 
tid el. lign. undervejs. 

lidsfuldt frem. Nogle skød genvej over land, medens 
de skrøbelige og svage atter gik om bord og tyede til 
skibets hjælp, for at de, der var medtagne af svaghed 
og kraftesløshed, ad en kortere vej kunde nå landet 1 . 



KAPITEL 25. 

Hvorledes de kom til Jerusalem og ilede med at 

betræde de hellige steder; 
og hvorledes nogle lagde hjemvejen om ad Rom, 

andre over Konstantinopel. 

Endelig kom de alle sammen til den hellige stad, 
som nu var i hedninges og billeddyrkeres vold; og i 
deres inderlige hjærtens rørelse overvældedes de af 
gråd og hulken, i særdeleshed de, der før havde set 
den på dens hæders og æres højeste tinde. Imidlertid 
fik de dog af hensyn til den udmærkede agtelse, freden 
nød, adgang til gravenes højhellige sted ; men alt, hvad 
der tidligere havde fremkaldt andagtens følelse, for- 
øgede nu, lige omvendt, smerten. Dér var fangne 
Kristi bekendere lagte i tunge lænker og pintes med 
uafladelig grumhed, belæssede som lastdyr, under stik 
og slag, hvad følgende klagesang over Jerusalem med 
sorg og jammer fremstiller for os *. — Efter at de altså 
havde tilbedt Kristi legemes hellige hvilested, dreves 
de straks bort udenfor murene og førtes hastig hen til 
Jesu dåbs hellige flod under hedningenes omhyggelige 
bevogtning. Her lærte de også af erfaring — men 
måtte dog undre sig derover — at den menneskelige 
skrøbelighed kan udholde så stor en mangel, jeg mener 



*) De var nemlig, som det ses af det følgende kapitel, landede 
ved Ptolemai's (Acre) langt Nord for Jerusalems havnestad 
Joppe. 

*) Her må være udfaldet en klagesang over Jerusalem. 

den, der forårsages af den uvante hede, det tørre klima 
og den brændende tørst, der skyldes drikkevandets 
sparsomhed, idet nogle få dråber vand må købes for 
høj pris *. De drog til deres bestemmelsessted og vendte 
så med tak til Gud for hans førelse fuldtallige tilbage 
til skibenes gamle ankerplads, nemlig til Accaron*. 
Her var deres trængsel og nød dog endnu ikke forbi; 
nej, en ny ulykkesstifter rejste sig imod dem og for- 
søgte at tage dem tilfange, just som de var blevne be- 
friede fra skrækken. Der var nemlig opstået kiv mellem 
Grækere og Englændere, efter sigende på grund af en 
uret, som Englands konge havde tilføjet dem, der boede 
på Sicilien; og uu anså de disse mænd for at høre til 
Grækerne og vilde slæbe dem bort til døden 8 . Men 
da de fik sandheden at vide, holdt de dog op med 
forfølgelsens rasen, slap dem løs og lod dem vende til- 
bage til det sted, hvor de havde lagt deres gods i for- 
varing. — Efter nu at have opholdt sig en kort stund 
her, besluttede de sig til at vende hjem, fordi fredens ro 4 



*) Vejen fra Jerusalem til Jeriko og Jordan gik for en stor del 
gennem ufrugtbar ørken. 

2 ) Der menes utvivlsomt Acre (Ptolemai's) ; men det er ikke så 
sjældent hos middelalderlige forfattere at træffe Accaron (nu- 
tidens Akie på sletten ved Selifa) blandet sammen med Acre. 
Denne sidstnævnte by var efter at være bleven tilbageerobret 
1191 under Rikard Løvehjærtes anførsel de kristnes hoved- 
plads i Orienten. 

8 ) Der sigtes til, at Rikard Løvehjærte på udvejen i Messina 
havde haft strid med de såkaldte Griffoner, efterkommere af 
Grækere og Muselmænd, der i det hele dannede en væsentlig 
bestanddel af befolkningen i alle havnestæder i det østlige 
Middelhav. At den af Rikard i Acre efterladte engelske be- 
sætning har taget de danske for Grækere, synes påfaldende; 
man kan jo tænke sig, at der har befundet sig enkelte gamle 
Væringer iblandt dem. der har kunnet tale græsk og måske 
båret græsk dragt. 

4 ) Våbenstilstanden. 

hindrede dem i at kæmpe; og fællerne skiltes da fra 
hverandre i to skarer, idet nogle besluttede at drage 
hjem ad den korteste vej: over Apulien og således 
lægge vejen om ad Rom for derfra at ile hjem til deres 
eget. De andre skyndte sig derimod at drage til Kon- 
stantinopel for at skue de helgeners ære, der dyrkes i 
denne stad. De modtoges med hæder af Grækenlands 
konge 1 , der ved gaver og gæstebud bestræbte sig for 
at holde dem tilbage, så at de blev hos ham 2 ; men 
længsel efter deres hustruer og ligeså trofast kærlighed 
til deres børn foruden til alle andre frænder holdt dem 
fra at lade sig lokke af denne overtalelse. — At frem- 
stille denne overmåde berømte stads besynderlige og 
overnaturlige vidundere i skrift har jeg derfor anset 
for overflødigt; dog er det mit ønske at melde om 
nogle af de ting, som støtter den fromme gudsdyrkelse, 
for at ikke alt skal lades fuldstændig uomtalt. For at 
det nu ikke skal synes urimeligt og utroligt, så må I 
vide, at det godtgøres ved øjenvidners vidnesbyrd 3 . 

KAPITEL 26. 

Om den hellige Gudsmoders billede i 

Konstantinopel. 

Der holder man nemlig, som sig hør og bør, Guds- 
moders billede i den største ære. Dette findes på 
Grækernes vis malet med den skønneste udsmykning 
på en tavle; på deres sprog kalder de det Evdoxa, det 



*) Den daværende kejser i Konstantinopel var Isak Angelos. 

2 ) Nemlig som Væringer. 

8 ) At Konstantinopels utallige helligdomme har gjort et stærkt 
indtryk på Nordboernes sind, ses bl. a. af en omtrent på 
denne tid affattet nøjagtig islandsk fortegnelse over byens 
> hellige skatte og fromme vidundere«, som findes i den så- 
kaldte Skålholtsbék. 



174 Danernes færd til det hellige land. 

vil sige den velberømte, men på folkemålet hedder det 
Eididera 1 . Hver dag, forsikrer de, føres det fra det 
ene kvarter i byen til det andet, ledsaget af utallige 
skarer af begge køn med røgelse, så at den brændende 
viraks røg ses hvirvle højt op i luften. På grund af 
dets hellighed betragtes det med frygtblandet ærbødig- 
hed, så at ingen, der elsker denne verden, drister sig 
til at bære det på sine arme; men man henter gud- 
frygtige mænd, der fører et eneboerliv, ud af deres 
celler til at bære det. Og om Tirsdagen i hver uge 
føres det i hele folkets påsyn rundt ved englekraft, idet 
det ligesom rives med af en hvirvelvind, og det drager 
da ham, der bærer det, rundt med sig i samme fart, 
så at det næsten synes at undgå tilskuernes blik ved 
sin vidunderlige fart, medens alle efter deres sæd slår 
sig for brystet og råber: Kyrie eleison, Christe eleison 8 . 
Stof er der ganske vist nok af til at berette mere; 
men for at ikke en langtrukken fremstilling skal kede 
læseren, foretrækker jeg at udelade det øvrige fremfor 
at fortælle det; ti stundom finder jo den menneskelige 
nysgerrighed mere behag i tant end i gudsfrygt. 

KAPITEL 27. 

Hvorledes Danerne drog ud af Grækenland og 

gennem Ungarn og Sachsen vendte 

tilbage til deres land. 

Da nu alt det var fuldført, for hvis skyld vore vej- 
farende var komne, drog de bort med hæder, idet 



l ) Dette billede, der også omtales andensteds, er muligvis 
identisk med Digitria, et billede af den hellige jomfru, efter 
sagnet malet af evangelisten Lukas, der fandtes i kirken 
Hodegetria i Konstantinopel, og som derfra kom til Venedig, 
hvor det endnu skal findes. 

s ) Disse græske ord, der betyder: Herre, forbarm dig, Kristus, 
forbarm dig, er vel kendte fra den katholske messe. 

kongens højfornemme hirdmænd, som kaldes Væringer, 
viste dem hyldest 1 , og de drog af sted forsynede med 
rigets segl. Det er nemlig ikke tilladt at drage ud af 
landet uden rejsepas, fordi udvejen går gennem stærkt 
befæstede stæder 2 . Efter nu at have kysset hirdmæn- 
dene 8 til afsked, lader de Grækenland bag sig og be- 
træder Ungarn. Her blev de ligeledes modtagne med 
hæder af konge og stormænd 4 , og man tilstod dem 
gennemrejse til det sydlige Sachsen, så at de fra nu 
af i uhindret fart kunde vende hjem til deres land 5 . 



Jeg frygter, højtelskede herre, at have mishaget 
eders øren ved overflødig snaksomhed; men når jeg 
ydmyg beder om tilgivelse, vil eders hellighed ikke 
vælge at nægte mig den. 



*) Fra begyndelsen af 11. årh. fandtes i Konstantinopel en skare 
af nordiske krigere i kejserens tjeneste, de såkaldte Varanger 
(Væringer). Ordet Varæger (= Varanger) var oprindelig blevet 
brugt af de slaviske folkefærd om de svenske erobrere, der 
i 10. årh. grundlagde det russiske rige, men blev senere i 
Byzants brugt om alle Nordboer. Ordet synes oprindelig 
nordisk (Væringer) og betyder edsvorne krigere. 

*) Rejsepasset har åbenbart bestået i en med rigets segl for- 
synet anbefalingsskrivelse. Grænsefæstningen mod Ungarn 
var Belgrad. 

8 ) Der menes utvivlsomt de Væringer, der var fulgte med dem 
til landegrænsen. 

4 ) Ungarns konge var på denne tid Belå III. 

5 ) Her standser den egentlige historiske skildring, og i den føl- 
gende efterskrift henvender forfatteren sig til den samme 
højtstående mand, som han tiltalte i indledningen. 



RETTELSE. 

S. 81, note 1. Richizas anden ægtefælle, dronning Sofias fader, 
hed Volodar (ikke Vladimir). 



Navneliste. 

Ved Hedevig Olrik. 

De tal, der ikke henviser til selve krønikernes tekst, men 
til indledninger eller anmærkninger, er mærkede méd a. 

t 



Abel, dansk konge, 32 a. 

Absalon, ærkebisp, 4 a ff., 10 a, 
26a, 29 a ff., 57, 66, 80> f., 
83a, 88a, 92, 99 a, 102 f., 
112 a, 181, 132 a, 138, 154 a. 

Accaron i Palæstina, 172. 

Acre i Palæstina, 136 a, 171 a f. 

Adam af Bremen, historieskriver, 
3a, 28a, 47a, 49 a, 57a, 60 a 
ff., 64 a f. 

Ådisl, svensk sagnkonge, 15 ff., 
39 a, 44 a. 

Agge Kristjernsøn, dansk stor- 
mand, 26 a, 74. 

Agge Stigsøn, dansk stormand, 
137 f., 141, 168. 

Agge Svensøn, dansk stormand, 
26 a, 97. 

Agge Thver, dansk stormand, 98. 

Alexander, dansk stormand, 137f ., 
141, 168. 

Alexandria, 169. 

Angul, dansk sagnkonge, 10a, 12a. 

Apulien, 173. 



Arkona på Rygen, 79 a. 
Asser, ærkebisp, 26 a, 74 a, 97. 
Astrad, dansk høvding, 26 a. , 
Augustus, romersk kejser, 11. 

Belå III, konge af Ungarn, 175 a. 

Belgrad, 175 a. 

Bergen, 122a, 145a f., 147 ff, 

154 a. 
Bernhard, bisp i Bergen, 149 a. 
Birkebeinerne, norsk oprørsparti, 

143 a, 153 a f. 
Bjørn Jernside, dansk kongesøn, 

71, 74 ff. 
Bjørn, Sven Estridsøns søn, 43 a. 
Bo Hedinsøn, dansk stormand, 

90 a, 97. 
Bo Ketilsøn, dansk stormand, 98. 
Bodil, dansk dronning, 26 a. 71a. 
Bodil, Galizie-Ulfs hustru, 26 a. 
Bogislav, pommersk hertug, 26 a, 

57 a, 82 f. 
Borg, se Byrg. 
Bristein i Norge, 139 a, 155 a. 

12 

Bråvel i Østergøtland 22. 
Baris, dansk kongesøn, 188 a. 
ByTg (Borg) 98. 

Børglam i Vendsyssel 119 a f., 
188 a. 

Cicero 81. 
Cypern 70. 

Dan, dansk sagnkonge, 6 a f., 9, 

10a, 11 fif., 87a, 46. 
Dana se Dania. 
Danebod (Danmarkebod) 48, 52 a, 

54 a, 56 a. 
Daneryg, navn på hyldingsstenen 

ved Viborg, 12. 
Danevirke 11, 52a, 53, 80. 
Dania (Dana), Dans hustru, 13. 
Danmarks tilblivelse 9, 12. 
Deventer i det nordlige Holland 

168 af. 
Digitria, navn på et Mariabillede 

i Konstantinopel, 174 a. 

Eididera, navn på] et Mariabil- 
lede i Konstantinopel, 174. 

Ejderfloden 42, 54, 134 a. 

Ekerei (Ockerø) i Gøtaeivens ud- 
løb 141. 

Elf (=Gøtaelven) 142. 

Enni-Gnup (=Gnupa) 47. 

Erik Egode, dansk konge, 4a, 
18 a, 26 a, 70 f., 72 a, 77 a, 96. 

Erik Emune, dansk konge, 4a, 
18a, 26a, 71, 73 ff., 77. 

Erik Lam, dansk konge, 76 f., 94a. 

Erik Plovpenning, dansk konge, 
32 a. 

Erik Diakon, dansk kongesøn, 
76 a. 

Erik, ærkebisp [af Nidaros, 120 a. 

Erling Skakke, norsk jarl, 82a, 
153 a. 



Esbern Snare, dansk høvding, 

120 a, 131 f., 135 a. 
Esge Ebbesøn, kongsbryde, 98. 
Eskil, ærkebisp, 3a, 26a, 74a, 

80 a. 
Eskil Svensøn, dansk høvding, 

26 a, 97. 
Eskil Øppesøn, dansk stormand, 

92, 107. 
Essenbæk, kloster i Jylland, 137a. 
Estrid, dansk kongedatter, 65. 
Evdoxa, navn på et Mariabillede 

i Konstantinopel, 173. 
Eystein, norsk sagnkonge, 16 a. 
Eystein, norsk konge, 149 a. 

Fjenneslev 78 a, 138 a. 

Floruvåg ved Bergen 152. 

Fornjot, jætte, 16 a. 

Fotevig i Skåne 75, 81a. 

Fridlev, dansk sagnkonge, 5 a f., 
21, 39 a. 

Frisland 166a, 167 f. 

Frode, dansk sagnkonge, 37. 

Frode den frøkne, dansk sagn- 
konge, 38, 39 a. 

Frode den gamle (fredgode), 
dansk sagnkonge, 21a, 39a, 45. 

Frode den gavmilde, dansk sagn- 
konge, 5 a f., 21, 45, 47. 

Frode, dansk konge, 47. 

Froste se Jakul. 

Frøvin, dansk sagnhøvding, 39 a. 

Galizie-Ulf, dansk høvding, 26 a. 
Gamle Knud (= Knud den store) 

92, 94, 96. 
Gerbrand, bisp i Roskilde, 64. 
Gnupa, dansk konge, 47 a. 
Gorm (Løge), dansk konge, 16 a, 

47a, 48, 49a, 56a. 
Grade hede 79. 
Gregor VIII, pave, 128. 

Griffoner, indbyggere i Messina, 

172 a. 
Grækere 172. 
Grønsund 68. 

Gudfred, dansk konge, 11a. 
Guido, konge af Jerusalem, 127 a. 
Gunhild, Knud den stores datter, 

62, 68 a. 
Gunnar, svensk sagnkonge, 16 a. 
Gøtaelven 141a ff. 

Hagbard, dansk sagnkonge, 20, 

21a. 
Hake, dansk sagnkonge, 20 f. 
Haldan, dansk sagnkonge, 14, 

16, 21 a, 37. 
Haldan, dansk konge, 46 a. 
Hals ved Limfjorden 141. 
Hamund, dansk sagnkonge, 20. 
Harald Hildetand, dansk sagn- 
konge, 6a, 21 f., 45 af. 
Harald, den første kristne konge 

i Danmark, 10, 11a. 
Harald, dansk konge, 47. 
Harald Blåtand, dansk konge, 

27a f., 31a, 47a, 49a, 52a, 

55 ff., 59 af., 83. 
Harald Harefod, engelsk konge, 

64a. 
Harald Hen, dansk konge, 67, 96. 
Harald Hårdråde, norsk konge, 

65 a, 146 a. 
Harald Hårfager, norsk konge, 

52 a. 
Harald Kesje, dansk kongesøn, 

71, 74 a, 75, 76 a. 
Haraldsted i Midtsælland 72. 
Harde-Knud, dansk konge (Gorms 

fader), 47 a. 
Harde-Knud, dansk konge, 63, 

64a f., 96. 
Harder, Hardesyssel, 63a. 
Harsyssel i Jylland 63 a. 



Hed, » JV ««p t 
Hedeby 22, 169 a. 
Hel (Heylo, Hella) i Vestpreus- 
sen 134. 
Helge, dansk sagnkonge, 5 a f., 

14 ff., 19, 37a, 38. 
Helgenæs i Jylland 65. 
Henrik III, tysk kejser, 62, 63 a. 
Henrik IV, tysk kejser, 70 a. 
Henrik, Venderfyrste, 72 a. 
Henrik Skatelår, dansk kongesøn, 

72, 76 a. 
Hising, ø i Gøtaelvens udløb, 

141a, 142. 
Hittin i Palæstina 127 a. 
Hjarvard, Rolfs banemand, 6a, 

20. 
Hier se Ægir. 
Hornsherred 4 a, 19, 20 a. 
Humlum ved Limfjorden 68. 
Hvide -Paine, dansk stormand, 

138. 
Høgebjærg i Midtsælland 13. 
Høgekøbing i Midtsælland 13. 
Håkon Eriksøn, norsk jarl, 26 a. 
Håkon Nordmand (Jyde), dansk 

høvding, 72 a, 77 a. 
Håkon Sigurdsøn, norsk jarl, 

149 a. 
Håkon Skåning, dansk høvding, 

72. 
Hårek den yngre, dansk konge, 

46 a. 

Ingefrid, Absalons søster, 138 a. 
Ingild, Ingjald, dansk sagnkonge, 

5a, 21, 45, 46a, 54a. 
Isak Angelos, byzantinsk kejser, 

173 a. 
Isøretinget 29 a, 66. 

Jakob af Avesnes, flamsk kors- 
farer, 121a, 186 a. 

12* 

Jakul, frostjætte, 16 a. 
Jellinge (Jaling) 55. 
Jellingesten, den mindre, 48a, 

55 a f.; den større, 55 a #. 
Jeriko 172a. 
Jerusalem 70, 120 a f., 124, 126 fif., 

137 a, 171 f. 
Jomsborg 26 a, 56, 57 a, 59 a f., 

83 a. 
Jomsvikingasaga 47a, 57a, 59 af. 
Joppe 171a. 
Jordan 171 f. 
Julin se Jomsborg. 
Juvenal, oldtidsforfatter, 121a. 
St. Jørgensborg ved Slesvig 74 a. 

Kamin i Pommern 83, 138a. 

Kampen i det nordlige Holland, 
168 a. 

Kil, borg ved Mysunde, 74 a. 

Knud (Sivards søn), dansk konge, 
47. 

Knud den hellige, dansk konge, 
67 ff., 81a, 96. 

Knud Magnussøn, dansk konge, 
77 f., 81, 137 a. 

Knud den store, dansk konge, 
28 a, 31a, 61 ff., 68, 87 a, 89 a, 
92, 94 ff., 99 a, 103 ff., 112 f. 

Knud Valdemarsøn, dansk konge, 
10 a, 30 a, 82 f., 88 a, 92, 99 a, 
103, 120a, 130, 131a. 

Knud Gormsøn (Danaast), dansk 
kongesøn, 16 a. 

Knud Henriksøn, sønderjysk her- 
tug, 77 a. 

Knud Lavard, sønderjysk hertug, 
70 ff., 76 a, 77, 138a. 

Konrad II, tysk kejser, 62, 63 a. 

Konstantinopel 171, 173 ff. 

Konunghella (Konghelle) 142 f. 

Kristina, Sigurd Jorsalfarers dat- 
ter, 153 a. 



Kristjern Svensøn, dansk høv- 
ding, 26 a, 73, 74 a, 75, 76 a, 
v i , Vo a. 

Kristoffer I, dansk konge, 32 a. 

Kristoffer, Valdemar Fs søn, 188a. 

Kunungekamp, stedet for Uffes 
tvekamp, 42 a. 

Kuvlunger, norsk oprørsparti, 
154a. 

Kæte, Adisl's drabsmand, 39 a, 
44a. 

Køln 168. 

Kåre, vindjætte, 16 a. 

Laterankonciliet år 1179 138 a. 

Lejre (Ledre) 4 a, 9, 13 f., 19 f., 38. 

Lime i Jylland 98. 

Limfjorden 68 a, 141a. 

Loge, ildjætte, 16 a. 

Longobarder 138. 

Loufnes i det nordlige Norge 

142 f. 
Ludvig den fromme, tysk kejser, 

10, 11a. 
Lund i Skåne, 3 a, 6 a, 74 a. 
Lundeårbøgerne 3a, 6 af., 37 af. 
Lusehøj ved Viborg 19 a. 
Læ, havjætte, 16, 18, 19 a. 
Læsø 16, 141. 
Løvnæs se Loufnes. 
Låland 77. 



Magnus Erlingsøn, norsk konge, 
82 a, 143 a, 153 f. 

Magnus den gode, dansk konge, 
65, 96. 

Magnus Eriksøn, dansk konge- 
søn, 94 a. 

Magnus Nilssøn , ' dansk konge- 
søn, 71 ff., 81 a. 

Margrete Fredkulla, dansk dron- 
ning, 71a. 

Margrethe, Knud Lavards dat- 
ter, 188 a. 

Martianus Capella, latinsk gram- 
matiker, 86. 

Martin, bisp af Tours, 68. 

Matthæus, dansk hærmand, 120 a, 
189, 162. 

Medelfarsund 69. 

Messina 172 a. 

»Munkeliv«, kloster i Bergen, 
149 a. 

Nidaros 146 a. 

Niklas, Nikles (= Nils) 96 fif. 
Niklas, dansk stormand, 188a. 
Nikolaus, islandsk abbed, 169 a. 
Nils, dansk konge, 26a, 71, 73 fif., 

96 fif. 
Niotarei ved Tunsberg 145. 
Nori, søn af sagnkongen Ypper, 9. 
Nøterø se Niotarei. 

Ockerø se Ekerei. 

Odense 67, 69, 77 a, 130. 

Odensylle i Jylland 74. 

Odin 37 a. 

Olaf, dansk sagnkonge, 5a, 21, 
45, 46 a. 

Olaf Litiliåti (=Ufife) 46 a. 

Olaf den hellige, norsk konge, 
65, 119 a, 146 a. 

Olaf Hunger, dansk konge, 70, 
96. 

Olaf Kyrre, norsk konge, 149 a. 

Olaf Trygvesøn, norsk konge, 
149 a. 

Olaf, Harald Kesjes søn, 76 a. 

Ole den frøkrie, dansk sagn- 
konge, 22 a. 

Orner, bisp i Børglum, 138a. 

Onsild se Odensylle. 

Oslo 146. 

Otto I, tysk kejser, 49. 



Otto II, tysk kejser, 49 a, 52 a. 
Ovid 81. 

Palnatoke, dansk høvding, 58, 

59a f. 
Paine, se Palnatoke. 
Paine, se Hvide-Palne. 
Palæstina 26a, 97a, 117ff., 161af., 

170 fif. 
Peder, dansk stormand, 188 a. 
Peder Låles ordsprog 17 a, 160 a. 
Peder Palnesøn, dansk stormand, 

188, 144. 
Plog,ErikEmunes drabsmand, 76. 
Pommern 82 f. 
Poppo, bisp i Slesvig, 56a. 
Prémontré, fransk kloster, 146 a. 
Ptolemais se AcTe. 
Ptolemæus, oldtidsgeograf, 68 a. 

Ragnhild, dansk kongedatter, 
72a, 77 a. 

Raimond, konge af Jerusalem, 
127 a f. 

Rakke, dansk sagnkonge (Hunde- 
kongen), 16 f., 19. 

Ranafylke ved Gøtaelven 143 a. 

Randers 78 a, 137 a. 

Regner Lodbrog, dansk konge, 
46. 

Reichenau, abbedi i Schweiz, 
169 a. 

Rendsborg 43 a. 

Rhinen 168, 169 a. 

Ribe 76 a. 

Richiza, Magnus Nilssøns hu- 
stru, 81a, 176 a. 

Rikard Løvehjærte , engelsk 
konge, 170 a, 172 a. 

Ring, svensk sagnkonge, 22. 

Ringsted 70, 71a, 73. 

Ro, dansk sagnkonge, 6 a f., 13 f., 
37a f. 

Rodalf, bisp i Slesvig, 64. 

Rolf Karl, dansk sagnhøvding, 
15, 20. 

Rolf Krake, dansk sagnkonge, 
5a f., 15, 19 f., 38. 

Rom 62, 68 a, 169 a, 171, 178. 

Roskilde 4a, 14, 88, 55 a, 72a, 
78, 81. 

Roskildekrøniken 4 a, 18a, 25 a, 
47a, 67a, 76a, 188a. 

Rothomag (= Rouen) 68. 

Ryd, kloster i Angel, 7 a. 

Rydårbøgerne 7 a, 19 a, 42 a. 

Rygen 57a, 79, 82 af. 

Rynebjærg i Jylland 73. 

Rød, dansk sagnfigur, 18 f. 

Rønbjærg se Rynebjærg. 

Rørik (Slanganbøgi), dansk sagn- 
konge, 88. 

Sakse, dansk historieskriver, 5 a 
ff., 10a fif., 13a fT., 16a f., 19a 
fif., 22a, 27a fif., 37a fif., 42a fif., 
45a fif., 52a, 56a fif., 60a, 62a, 
64 af. ,66, 67 a, 70 a, 76 a fif., 89 a, 
94a, 99 af., 108a, 109a, 113a, 
116 a, 121 a, 138a. 

Saladin, sultan af Ægypten, 127a, 
129 a, 167 a, 170 a. 

Samland (= Preussen) 61 f., 92, 
104 a, 134. 

Samsø 131a. 

Sejrø 73 a. 

Seleyjar (= Sæløerne) ved Nor- 
ges vestkyst 146 f. 

Selja, ø ved Norges vestkyst, 
149 a. 

Signe, Hagbards brud, 21a. 

Sigurd Jorsalfarer, norsk konge, 
142 a, 153 a. 

Sigurd Mund, norsk konge, 153 a. 

Sigurd Snogøje (= Sivard) 46 a. 

Sigvald, Jomsvikingehøvding, 60a. 



Siklingsagnene 45 a. 

Simon Kåresøn, norsk stormand, 

189 a, 158 fif. 
Sivard Hvide, dansk sagnkonge, 

14. 
Sivard, dansk konge, 46. 
Skate, dansk sagnkonge, 37 a. 
Skibet ved Vejle 76 a. 
Skjalm Hvide, dansk høvding, 

25 a. 

Skjold, dansk sagnkonge, 13a, 

26 a, 37. 
Skjoldunger 37. 

Skore, dansk stormand, 188. 
Skrep, Vermunds sværd, 42 a. 
Skuld, Rolf Krakes søster, 15, 

19 f. 
Skuldelef i Hornsherred 20. 
Skålholtsbék 173 a. 
Skåningerne 29 a, 75, 81a. 
Skånske Lov 94 a. 
Slesvig 22, 51, 68, 71, 72 a, 73, 

74 a, 75, 76 a. 
Slien 22 a, 76 a. 
Snjo, dansk sagnkonge, 4 a fif.. 

16 fif., 46 a. 
Sofia, dansk dronning, 26 a, 77 a, 

81 f., 176a. 
Sprakeleg, tilnavn til Ulf jarl 

eller hans fader Thorgils, 65. 
Sprogø 80. 
Stafre (Stavoren) ved Zuider- 

søen 168. 
Starkad, dansk sagnfigur, 21 af., 

54 a. 
Stig Hvide, dansk stormand, 137. 
Stolm, ø ved Hardangerfjord, 

158. 
Styrbjørn, svensk kongesøn, 65a. 
Sunniva, norsk helgeninde, 148 f. 
Sven Estridsøn, dansk konge, 

29a, 43a, 57a, 64 fif., 96, 

97 a. 



183 



Sven Grade, dansk konge, 10a, 
71, 77 ff. 

Sven Tjugeskæg, dansk konge, 
28 a, 56 a, 57 ff., 61, 108. 

Sven, Sven Estridsøns søn, 72 a. 

Sven, bisp i Viborg, 26a, 74a, 
97. 

Sven Aggesøn, dansk historie- 
skriver, 5 a f., 13 a, 21 a, 25 a 
ff., 89a, 92a, 96a, 97a, 99a ff., 
121 af., 134a. 

Sven Thorkilsøn, dansk stor- 
mand, 120a, 139, 153 ff., 158 
ff., 167 a. 

Sven Thrundesøn (Thorgunne- 
søn), dansk høvding, 26 a, 97. 

Sverre, norsk konge, 120a f., 
137 a, 139 a, 143a, 146 f., 148, 
150 a f., 152 ff. 

Sverres saga 156 a. 

Sværtling , dansk sagnhøvding, 
21. 

Sæløérne se Seleyjar. 

Theodoricus Monachus, norsk 
historieskriver, 122 a, 133 a. 

Thinglid 62 a, 87 a, 105. 

Thora, kong Helges frille, 15. . 

Thore, bisp af Hamar, 122 a. 

Thorgils Sprakeleg, dansk høv- 
ding, 65 a. 

Thorgunn, Thrugots hustru, 26 a, 
97 a. 

Thorø se Turø. 

Thrugot, dansk høvding, 26 a, 
97 a. 

Thrund (= Thorgunn) 97. 

Thule (= Norden) 61, 103 f. 

Thure Doke, dansk stormand, 97. 

Thyra Danmarkebod, dansk dron- 
ning, 11 a, 28 a, 30 a, 48 ff., 
56 a. 

Tiberias i Palæstina 127 a. 



Toke, se Palnatoke. 

Toke, bisp af Børglum, 119a, 

138. 
Tours 63. 

Tunsberg 119a f., 144 ff., 155a. 
Turø syd for Fyn 15. 
Tyrus 127 a. 
Tyskerne 6a, 10a f., 29a 1, 89 ff., 

49 a, 55, 80a, 149, 150a f. 

Ubbe, dansk jarl, 72. 

Uffe, dansk sagnkonge , 28 a, 

80 af., 89 ff., 51a. 
Ulf, dansk jarl, 62 a, 65. 
Ulf, dansk høvding, se Galizie- 

Ulf. 
Ulf af Loufnes, norsk høvding, 

120a, 142 ff., 146 ff.\ 152, 155, 

157 ff., 167 a. 
Upsala 9, 10a. 
Urnehoved ting i Sønderjylland 

76. 
Ursula se Yrsa. 
Ursula, tysk helgeninde, 149 a. 

Vagn Ågesøn, dansk høvding, 26a. 

Valdemar I, dansk konge, 10a, 
28a, 30a f., 37a, 71, 77 ff., 
94 a, 99 a, 103, 130. 

Valdemar Sejr, dansk konge, 
26a, 83 f., 94a, 99 a. 

Valdemars jordebog 13 a. 

Varanger se Væringer. 

Varbelger, norsk oprørsparti, 
139 a, 154 a f. 

Varde 98. 

Varæger 175 a. Jfr. Væringer. 

Vebjorg, skjoldmø, 22 a. 

Vedelspang runestenen 47 a. 

Vederlaget 76 a, 80 a. Jfr. Veder- 
loven. 

Vederloven 26 a, 62 a, 85 ff. 

Vendelboerne 69. 

Venderne 29 a, 62 a, 71, 77 a, 79, 

82. 
Vendle (= Vendsyssel) 97. 
Venedig 162 a, 167 ff., 174 a. 
Vergil 81, 121a. 
Vermund, dansk sagnkonge, 81a, 

38 ff. 
Viborg 12 a, 77, 78 a, 97 a, 187 a, 

169 a. 
Vide Staller 98. 
Videslev, navn på den østdanske 

øgruppe, 9ff. 
Vige, Adisl's drabsmand, 89a, 44a. 
Vigge, Rolfs hirdmand, 19 a f. 
Vikar, norsk tronprætendent, 

155 a. 
Viken øst for Kristianiaf jord 82a, 

155 a. ' 
Vindingå på Fyn 59. 
Visna, skjoldmø, 22. 
Vladimir, russisk fyrste, 81a, 

176 a. 



Volodar, russisk fyrste, 176 a. 
Væringer 138 a, 172a f., 175. 

Ypper, svensk sagnkonge, 9, 

10a. 
Yrsa, dansk sagndronning, 15, 19. 



ir, havjætte, 16a. 
Ælnod, historieskriver, 70a. 

Øjskegger, norsk oprørsparti, 

154 a. 
Øppe Snille, dansk stormand, 

92, 107. 
Ørkenøerne 157. 
Østen, søn af Ypper, 9. 

Åge, dansk stormand, 138, 168. 

Ålborg 169 a. 

Århus 47 a. 

Åsa, dansk sagndronning, 21. 

